
বিদ্যার বহুবিস্তীর্ণ ধারার সহিত শিক্ষিত-মনের যোগসাধন 
করিয়া দিবার জন্য ইংরেজিতে বহ গ্রন্থমালা রচিত হইয়াছে ও 
তেছে। কিন্তু বাংলা ভাষায় এরকম বই বেশি নাই যাহার 
সাহায্যে অনায়াসে কেহ জ্ঞানবিজ্ঞানের বিভিন্ন বিভাগের 
সহিত পরিচিত হইতে পারেন। 
বিশ্ববিদ্ধাসংগ্রহ ও লোকশিক্ষাগ্রস্থমালা প্রকাশ করিয়া 
বিশ্বভারতী যুগশিক্ষার সহিত নাধারণ-মনের যোগসাধনের এই 
কর্তব্য পালনে ব্রতী হইয়াছেন | 


১৩৫০ হইতে ১৩৫৬ সালে বিশ্ববিদ্যাসংগহের মোট ৭৮ খানি 
পুস্তক প্রকাশিত হইয়াছে। প্রতি গ্রন্থের মূল্য আট আনা। 
পত্র লিখিলে পূর্ণ তালিকা প্রেরিত হইবে। 


বিশ্ববিদ্যাসংগ্রহের পরিপূরক লোকশিক্ষা গরন্থমালার পূর্ণ তালিকা 
মলাটের তৃতীয় পৃষ্ঠায় ভ্ৰষ্টব্য । 

জনসমাঁজে বিজ্ঞানের কথা বাংলায় প্রচার করতে হ'লে তার ভাষা এবং 
প্রকাশ হবে কিরূপ তাঁর পথ আমাদের দেখিয়েছেন কবি তার গবিশ্বপরিচয়ে” । 
এমন সরল, সুন্দর, সরস এবং মনোজ্ঞ, অথচ নিখুত কারে বে তিনি বিজ্ঞানের 
তথ্যগুলি বর্ণনা করেছেন, তার তুলনা শুধু বাংলার কেন পৃথিবীর অন্ত কোন 
ভাষাতেও বিরল বললে অত্যুক্তি হয় ন৷৷ বর্তমান রচনায় আমি তারই পদানঙ্ক 
অনুসরণের চেষ্টা করেছি । 


বিজ্ঞান সম্বন্ধে সাধারণের অনেক ভুল ধারণা আছে। একদল আছেন যারা 
বিজ্ঞানের জয়জয়কার করেন__এরা সংখ্যায় ভারী। কারণ তারা বিজ্ঞানের 
প্রসাদে রেল স্টীমার ঘোটরকারে চড়ে বেড়ান, এরোপ্লেনে আকাশে গড়েন, 
সিনেমাতে টকি দেখেন, টেলিফোনে কথা বলেন, রেডিওতে দেশবিদেশের গান 
বাজনা ও খবর শোনেন ; তার উপর বিজ্ঞান তাদের দেহমনের তুষ্টি সাধন করছে 
বিলাস ও আরামের কত রকমারি উপকরণ দিয়ে ৷ তাদের রোগের সময় বিজ্ঞান 
আসছে উধ নিয়ে, গ্রীষ্মের ক্লান্তির সময় বিজ্ঞান দিচ্ছে পাখার হাওয়া এবং 
অন্ধকারে জালিয়ে তুলছে বিজলিবাতি | - 


আবার অন্য একদল আছেন বীর! বর্তমান সময়ে মানুষের সমস্ত দুঃখদু্দশার 
জন্য বিজ্ঞানকে করেছেন অপরাধী-_এ'রা সংখ্যায় লঘু । এদের মতে, বিজ্ঞান 
তার যন্ত্রপাতি কলকারখানা নিয়ে যে সভ্যতা গড়ে তুলেছে তাতে মানুষের মন 
গেছে যন্ত্রের চাপে পিষ্ট হয়ে । মানুষ হয়েছে যন্তের ক্রীতদাস । এই বেনে সভ্যতায় 
মানুষের বেড়ে উঠেছে অর্থের লোভ, স্বার্থের প্রসার এবং ক্ষমতার অহংকার । 
মুষ্টিমেয় লোকের ফেঁপে উঠছে ব্যাঙ্কের খাতায় জমার অঙ্ক, তথাপি অন্নবস্তের 
অভাবে লক্ষ লক্ষ নরনারী করছে হাহাকার। মিথ্যার চাপে সত্যের হচ্ছে 


1৮০ বিজ্ঞান ও বিশ্বজ্গং 
অপঘাত, জাতীয়তার ছন্মবেশে নৃত্য করছে হিংনাদ্বেষ এবং ছূর্বলের উংপীড্ৰনে 
বিদ্ৰপ করছে স্থার্থোদ্ধত অবিচার । একদিকে জগত জুড়ে শ্রমিকদল খাটছে 
মাথার ঘাম পায়ে ফেলে, আবার অন্যদিকে যৌথকারবারের রক্ষিত ভাঙারে 
ভরে উঠছে টাকার রাশ এবং তার বহুগুণিত লাভের ভাগ লুটছে জনকয়েক 
মোটা মোটা অংশীদার । এই সভ্যতার পরিণাম কি ুয়াবহ তা আমরা আজ 
দেখতে পাচ্ছি__পৃথিবী জুড়ে যে বিপুল আয়োজনে হত্যাকাণ্ড চলেছে তার 
হৃশংসতায় ; যুগধুগান্তর ধ'রে মানুষের অক্লান্ত পরিশ্রমে যে সব কীতিকলাপ 
গড়ে উঠেছে তার নিষ্ঠুর ধ্বংসে ; এবং সর্বোপরি রবট বৌমা, আণবিক বোমা 
ও হাইড্রোজেন বোমা প্রভৃতি আধুনিক বিজ্ঞানের অপূর্ব শক্তিশালী প্রলয়ঙ্কর 
মারণ-অন্ত্ প্রয়োগের যে প্রবল আয়োজন দেশে দেশে চলেছে, তার নিদারুণ 
বিভীষিকায়। যা কিছু মানুষের জীবনে শ্রেয়, যা নিয়ে মানুষের মনত, সে সব 
যাচ্ছে মাটির দরে বা বিনা দরে বিকিয়ে। অন্ধাগ্ৰীতি, ন্নেহদয়া, ত্যাগ-সং্যম 
হয়ে গেছে পুরাযুগের দুর্বলতার পরিচিহ্ন। বর্তমানযুগে সংযম আছে শুধু 
খাকিপর! কুচকাওয়াজে, নীতি বাধা পড়েছে স্বাস্থাৱক্ষার গণ্ডির মাঝে এবং 
ত্যাগ ঢেকে গেছে যশের পরিকীর্তনে ও মুরুব্বিয়ানার বিজ্ঞাপনে। এই পরিবন 
নিয়ে এসেছে [জ্ঞান৷ কারণ একেই কেন্দ্র করে গড়ে উঠেছে আধুনিক 
সভ্যতা | বিজ্ঞানের মালমসলা দিয়েই চলছে এই স্বার্থের সংগ্রাম, লোভের 
সংঘাত, হিংসার জাগরণ এবং জগদ্ব্যাপী রক্তারক্তির আন্তরিক উন্নত্তত| | 
বিজ্ঞানীরা এই অপবাদের বিরুদ্ধে তর্কের খাতিরে অনেক গুরুতর যুক্তিপ্রমাণ 
আনবেন, কিন্তু হলপ করে পুরোপুরি অস্বীকার করতে হয়তো পারবেন না। 
সত্যনিষ্ঠ, বিখবৈচিত্রে একোর সন্ধানী, উদার ও আন্তর্জাতিক বিজ্ঞানের 
অনুসরণে মান্ষের এরূপ অবনতি ঘটতে পারে কি করে-_এ প্রশ্ন সহজেই মনে 
জাগে। 

বিজ্ঞানের ছুটি দিক- ব্যবহারিক ও জ্ঞানের দিক। সাধারণ লোক এই 
ব্যবহারিক দিকেরই শুধু খবর পায়। এরই প্রচার হচ্ছে মানুষের প্রাত্যহিক 


মন 


ভূমিকা le 


জীবনবাত্রীয়। ঘাটে মাঠে পথে চলেছে এর বিজ্ঞাপন ৷ এর সুবিধা নিয়ে মানুষ 
গড়ে তুলছে তার ক্ষমতা ও অর্থ । আবার এই ক্ষমতা ও অর্থের লোভে তার 
ঘটছে বত অনৰ্থ | কিন্ত মানুষের জীবধর্ম এতেই পাচ্ছে তৃপ্তি। দেহরক্ষার 
প্রেরণায় যে জীবধৰ্ম, তার উপরেও রয়েছে মানুষের আর একটি ধর্ম যাকে কবি 
বলেছেন মানুষের ধৰ্ম ; যার প্রেরণায় মানুষ খোঁজে বিজ্ঞান-ব্ৰহ্গের, সত্যের, 
আনন্দের ও অমুতের পথ ৷, তার জ্ঞানের.পিপাস| ও সত্য-জিজ্ঞানা জেগে ওঠে 
এই আানুবধর্সের প্রয়োজনে । এতে লাভালাভের হিসাব নেই+-এ অত্যন্ত 
বেহিসাবি।  স্েহগ্রীতি, দয়ামায়| প্রভৃতি মানুষের সকল প্রকার সুকুমার মনো- 
বৃত্তি একেই আশ্রয় করে প্রকাশ পায়। এতেই মানুষের মন্ুয্যত্ব । এরই প্রেরণায় 
মানুষ প্রাণকে করে তুচ্ছ, দুঃখ ও মৃত্যুকে করে বরণ । এতেই সে লাভ করে 
তার শ্রেয় এবং পৰমাৰ্থ | বিজ্ঞানের জ্ঞানের দিক এই মানবধর্মেরই খোরাক 
জোগায়। বিজ্ঞানের এই দিকটা! সাধারণের নিকট একরকম অপরিচিত বললেই 
চলে । ফলে, শুধু বিজ্ঞানের ব্যবহারিক দিকের প্রভাবে জীবধর্মের পরিপুঠি 
বেড়ে উঠেছে অভাবনীয়রূপে, আপন কল্যাণের সীমা ছাড়িয়ে । মানুষের দেহের 
কোন অংশ যদি অসংযত ভাবে বেড়ে, ওঠে, তখন তা সমস্ত দেহকে গ্রাস ক'রে হয় 
মাঁরাত্মক | ডাক্তারের! যাকে বলে প্রাণঘাতী অবুদি। জীবধর্মের এই অনাবশ্যক 
অসংঘত বাড়তিতে চাপা পড়েছে মানুষের ধর্ম । তাই সে হয়েছে আত্মঘাতী ৷ 
এই উভয় ধর্মের সামগ্রন্তেই মানুষের কল্যাণ | মানবধর্মের উৎকর্ষ সাধন করে 
এই স্বার্থ ও পরমার্থের, শ্রেয় ও প্রেয়ের সামন্তস্ত প্রতিষ্ঠা করতে হ’লে দরকার 
হবে সাধারণের মধ্যে বিজ্ঞানের জ্ঞানের দিকের বহুল প্রচার । ভারতী এই 
কাজে হাত দিয়েছেন । তাঁদের এই শুভ প্রচেষ্টা সফল হোক । 


কলিকাতা 


১৫ই অগ্রহায়ণ ১৩৫০ শ্রীপ্রিয়দারগ্রন রায় 


বিজ্ঞানের পন্থা ও লক্ষ্য 


বিজ্ঞান বলতে কি বোঝায় এ সম্বন্ধে বিবিধ সংজ্ঞার্থ প্রচলিত আছে। 
অনেকের মতে বস্তগতের বিবিধ তথ্য ও ঘটনাবলীর শৃঙ্খলাবদ্ধ ও ধারাবাহিক 
জ্ঞানকেই বিজ্ঞান বলা যেতে পারে ; আবার কেউ কেউ মনে করেন বে, মাপের 
ও গুনতির দ্বার! বস্তুজগ সম্বন্ধে যে জ্ঞান আমর! লাভ করি বা প্রকাশ করি তাই 
হল বিজ্ঞান। গোড়ায় বিজ্ঞানের কোন নিদিষ্ট সংজ্ঞার্থ দেওয়ার চেষ্টা না ক'রে 
এর উৎপত্তি সম্বন্ধে আলোচনা করা যেতে পারে । 


মানবশিশুর জ্ঞানোন্সেষের সঙ্গে সঙ্গে যগন তার ইন্দ্রিয়ের অনুভূতি জেগে 
ওঠে, বহির্জগতের সঙ্গে তার মনের কাজকারবার তখন থেকেই শুরু হয়। রবি 
শশী গ্রহ তারা ও বিবিধ জ্যোতিক্ষে পরিশোভিত উধ্বে” নীলাকাশ, নিম্নে 
সসাগরা বহু জীবজন্ত-তরুলতাসঘাকীর্ণ মাটির পৃথিবী, অন্তরীক্ষে মেঘ বায়ু ও জল 
এবং চারিদিকে আলো-আধারের লীলাখেলা তার শিশুমনকে চমকিত ও বিচলিত 
করে তোলে। জ্ঞানেন্দ্রিয়ের সাহায্যে বাইরের বস্থজগতের সঙ্গে তার বে সম্পর্ক 
ঘটে, তাতে সে রূপ রস গন্ধ স্পর্শ ও শব্দের অনুভূতি লাভ করে। সে দেখতে" 
পায়, এ সব অনুভূতির প্রত্যেকটিই হচ্ছে দু রকমের__ একটি তাকে দেয় আনন্দ, 
অন্যটিতে সে পায় দুঃখ ৷ স্বভাবের প্রেরণায় সে চায় দুঃখের অনুভূতিগুলিকে 
এড়াতে ও আনন্দের অন্ুভূতিগুলিকে বাড়াতে । এর ফলে তার মনে জেগে 
ওঠে বিবিধ জিজ্ঞান৷ শিশুমুখের ‘কি ও কেন প্রশ্নের অত্যাচারে উত্ত্যক্ত ব| 
অপ্রতিভ হন নি, এমন বয়োবৃদ্ধের সংখ্যা বিরল। স্থাট্টর আদিযুগের মানব- 
জাতির অনুভূতি এবং মানসিক অবস্থাও ছিল এই মানবশিশুর অবস্থারই 
অনুরূপ । যুগযুগান্তর ধরে মানুষের মন এই সব জিজ্ঞানারই সমাধান খুঁজছে। 
তারই ফলে মানুষের ধর্ম দর্শন ও বিজ্ঞান উঠেছে গড়ে । 


২ বিজ্ঞান ও বিশ্বজগং 


কিসের এই জিজ্ঞাসা, কিই বা তার সমাধান? মান্য দেখতে পায় বাইরের 
বস্তুজগতের লব্দে সংযোগ সম্বন্ধের উপরই তার সুখন্বাচ্ছন্দ্য অনেকাংশে নির্ভর 
করে। তাই তার ক্ষুংপিপাসা নিবারণ ও দেহরক্ষীর প্রয়োজনে সে বস্তুজগতের 
জ্ঞানের জন্য সচেষ্ট হয়। শুধু দেহের ক্ষুধা নিবারণেও তার তৃপ্তি হয় ন| কেননা 
তার মনের ক্ষুধা যায় এতে বেড়ে । বিশ্বের যে বৈচিত্র্য তাকে ঘিরে রয়েছে, 
তার রহস্য জানবার জন্য সে উৎস্থক হরে ওঠে বহির্জগতের বিচিত্র বস্তনিচয়ের 
ও ঘটনা-পরম্পরার এবং বিবিধ শক্তির লীলাখেলার জটিলতার ভিতর সরল 
নিয়মের অন্রসন্ধানে তার মন হয় তখন অগ্রসর ৷ 
মানুষের এই প্রচেষ্টার প্রথম ফল হল ধর্ম । এক সর্বশক্তিমান বিশ্বদেবতীর 
কল্পনা ক’ৰে তাকে এই বিশ্বজগতের স্ষ্টিকর্ত। ও নিয়ন্তা মেনে সে তার এই 
চিরন্তন জিজ্ঞাসার সহজ সমাধান খুঁজল ; মানুষের বিচাববুদ্ধি কিন্ত এতে সম্পূৰ্ণ 
সায় দিতে পাৰে নি ৷ নে চাইল প্রমাণ ও যুক্তি যুক্তপ্রমাণের অনুসন্ধানের 
ফলে গড়ে উঠল মানযের দৰ্শন | ধর্মের ভিত্তি হল তাই বিশ্বাস, আর দর্শনের 
ভিত্তি হল যুক্তি। শুধু যুক্তিতর্কের সাহায্যে ও মানুষের এ জিজ্ঞাসার কোন চরম 
মীমাংসা হল ন| ৷ পরীক্ষার সাহায্যে এই ঘুক্তিতর্কের প্রমাণ ও সিদ্ধান্তের সত্যত 
নিরূপণে সে তখন দিল মন। এতেই হল বিজ্ঞানের উৎপত্তি । পরীক্ষা ও 
"পর্যবেক্ষণের ফলে বে সিদ্ধান্ত করা যায় এবং য| উত্তরকালে নূতন পরীক্ষায় বার 
বার সমধিত' হয়, তাই হল বিজ্ঞানের সত্য ; এবং এই ভাবে যে জ্ঞানের আহরণ, 
তাই হল বিজ্ঞানের পন্থা । অবশ্য দেহরক্ষার প্রয়োজনের তাড়নায় এবং সুখস্বাচ্ছন্দ্য 
ও আরামের স্বাভাবিক আকর্ষণে, গোড়া থেকেই মানুষ অল্পবিস্তর বিজ্ঞানের 
পন্থার অনুসরণ করেছে। স্থতরাং পরীক্ষা ও পর্যবেক্ষণলধ এবং বিচারবুদ্ধিপ্মত 
যে জ্ঞান তাঁকেই বলা যেতে পারে বিজ্ঞান। মান্যের জ্ঞানেন্দ্রিয়ের সহজ ব| 
উদ্ভাবিত যন্ত্ৰযোগে তীক্ষতর ও সুল্মতর প্রত্যক্ষ অনুভূতি হল এর ভিত্তি । যা 
অতি দুরে বলে চোখে ভাল দেখা বায় না, তাকে দেখি আমরা দূরবীন দিয়ে 
যা আমাদের নজরে আসে ন! অতি ছোট বলে, তাঁকেও দেখি আমর! বড় করে 


বিজ্ঞানের পন্থা ও লক্ষ্য - ৩ 


অণুবীক্ষণ যন্তে । তাই বিজ্ঞানের প্রমাণই হয়ে উঠল অকাট্য প্রমাণ । পরীক্ষা ও 
পর্যবেক্ষণের সাহায্যে তথ্যসংগ্ৰহ এবং বিচারবুদ্ধি সহযোগে এদের সংযোজনার 
ফলে বিজ্ঞানের এক-একটি সিদ্ধান্ত ও নিয়ম উঠেছে গড়ে। তাই কোন প্রকটিত 
সত্য, প্রত্যাদেশ, আপ্তবাক্য, সংস্কার, বিশিষ্ট মতবাদ, নীতি, শাস্ত্রের বা আচারের 
দোহাই, নিছক অনুমান বা কল্পনা বিজ্ঞানের অঙ্গীভূত হতে পারে নি। বিজ্ঞানে 
বে সব মতবাদ ব| তত্বের প্রচার হয়, তাদের মালমসলা জোগায় পরীক্ষা ও 
পর্যবেক্ষণ । অবশ্য পরীক্ষা ও পর্যবেক্ষণ সব সময় সব রকমে নিখুঁত ও ক্রটিহীন 
হতে পারে না। কারণ, বিজ্ঞানীরাও মান্ষ_এবং সাধারণ মানুষের মত 
তাদেরও ভুলভ্রান্তি ঘটে | তাই বিজ্ঞান কোন মতকে ধ্ৰুব সত্য বলে গ্রহণ করতে 
প্রস্তুত নয়। নৃতন আবিষ্কার বা নৃতন পরীক্ষার ফলে এই সব মতবাদের প্রায়ই 
পরিবর্তন দেখা যায় । মানুষের পরীক্ষা, পর্যরেক্ষণ-ক্ষমত! ও বিচারবুদ্ধি যে ক্রমশ 
উন্নত হতে পারে, তা বিজ্ঞান নেয় মেনে । এই জন্যই বিজ্ঞানে সাম্প্রদায়িকতা! 
বা জাতিভেদ নাই; এবং বিজ্ঞান হয়েছে আন্তর্জাতিক বিশ্বমীনবের ধন । 

এ সত্বেও বিজ্ঞানে বিশ্বাসের স্থান নেই এ-কথা বলা যেতে পারে না। 
বৈজ্ঞানিক পরীক্ষার গোড়ায় সাধারণত একটা বড় রকগের বিশ্বাস রয়েছে; এ হল 
প্রারুতিক নিয়মের একান্থ্বতিতায় (Principle of Uniformity of 
Nature) বিশ্বাস । কোন বিশিষ্ট অবস্থায় কোন পরীক্ষায় যে ফল ফলে, এ একই 
অবস্থায় উক্ত পরীক্ষার যতই পুনঃপ্রয়োগ যে-কোন স্থানে বা যে-কোন কালেই 
করা হোক না কেন, এ একই ফলের উৎপত্তি হবে | এই হুল বিজ্ঞানীদের ধ্রুব 
বিশ্বাস । এই বিশ্বাসটি অবশ্য অভিজ্ঞতালন্ধ । বারবার একই অবস্থায় একই 
পরীক্ষার পুনঃপ্রয়োগ ক'রে একই ফল পায়| গেছে বলে বিজ্ঞানী এই বিশ্বাসের 
উপর সম্পূর্ণ নির্ভর করে। যদিও এর সপক্ষে এমন কোন অকাট্য প্রমাণ বা যুক্তি 
নেই বে ভবিষ্যতেও অতীতের অভিজ্ঞতার কোন ব্যতিক্রম ঘটবে না, তথাপি এই 
বিশ্বাসের অভাব ঘটলে বিজ্ঞান হবে অচল বিজ্ঞানীর! তাই বিশ্বাস করেন যে, 
এই বিশ্বজগং টিকে আছে একটি শৃঙ্খলা বা নিয়মের বাঁধনে । এই নিয়ম শাশ্বত 


৪ _ বিজ্ঞান ও বিশ্বজগত 


ও সনাতন দেশকাল নিবিশেষে এর অক্ষুম প্রতিপত্তি । প্রকৃতির রাজ্য নিয়মের 
রাজ্য, তাতে খেয়ালের স্থান নেই। একেই আশ্রয় করে বিজ্ঞানের হেতুবাদ বা 
কা্যকারণতৰ গড়ে উঠেছে । 
ব্যাপারটি একটি সরল দৃষ্টান্ত দিয়ে পরিষ্কার করা যেতে পারে। পরীক্ষায় 
দেখা গেছে একখণ্ড শিলা জলে ফেললে ডুবে বায়। অদূর বা সুদূর ভবিষ্যতেও 
ভারতবর্ষ বা আমেরিকায় বা অন্য কোন স্থানে শিলা জলে ফেললে যে এরূপে ডুবে 
বাবে এ একটি নির্ধারিত সত্য । কয়লার আগুনে জল ফুটিয়ে বাপ্পের সাহায্যে 
পৃথিবীর সর্বত্র রেলগাড়ির এঞ্জিন চালানো হচ্ছে এতকাল ধরে_ ভবিষ্যতেও 
এঞ্জিন এভাবে চলবে ৷ এই সনাতন বিশ্বাসের কোন ব্যতিক্ৰম ঘটতে এ পর্যন্ত 
দেখা যায় নি ৷ বিজ্ঞানের এই স্বতঃন্বীকার্ধটিকে বাদ দিলে, বস্তুজগৎ সম্বন্ধে কোন 
জ্ঞান লাভ করা একেবারেই অসম্ভব ৷ পাকা আম বৃন্থত্যুত হলে নীচে মাটির 
দিকে পড়তে থাকে; ত| এ পর্যন্ত সর্বত্র সব সময়ে দেখা গেছে ৷ কাল থেকে বা 
ভবিষ্যতে যদি হঠাৎ উদ্বগামী হয়ে ত! বেলুনের মত আকাশপথে ছুটতে থাকে, 
তাহলে ধরাপুষ্ঠের মানবসন্তান যে শুধু অমুতরসে বঞ্চিত হবে এমন নয়, সারা 
বিশ্ববন্ধাণ্ডে ঘটবে এক মহাগ্রলয়ের অভিনয় | 
আমরা দেখতে পাচ্ছি যে মানুষের অন্তরাত্মার দুটি স্বাভাবিক প্রেরণার ফলে 
বিজ্ঞান গড়ে উঠেছে। তাই বিজ্ঞানের দুটি ধারা ব্যবহারিক ও দার্শনিক। 
প্রথমটির লক্ষ্য আমাদের সাংসারিক জীবনযাত্রাকে সুখ, স্থবিধা, সুযোগ, স্বাচ্ছন্দ্য, 
স্বাস্থ ও আরামে পরিপূর্ণ করে তোলা। দ্বিতীয়টির লক্ষ্য এই বিশাল বহিৰ্জগতের 
বৈচিত্র ও জটিলতার মধ্যে শৃঙ্খল! ও সরল নিয়মের আবিষ্কার করে স্থা্টরহস্তের 
সমাধান কর!। দ্বিতীয়টিই হল বিজ্ঞানের প্রধান লক্ষ্য এই লক্ষ্যের দিকে বিজ্ঞান 
যতই অগ্রসর হচ্ছে, তার ব্যবহারিক ধারাও তত প্রসার লাভ করছে।. কারণ, 
মানধের যাবতীয় দুঃখনিবৃত্তির একমাত্র উপায় মিলবে জ্ঞান বা সত্যের পথে ও 
প্রতিষ্ঠায় । সুতরাং আমাদের বর্তমান জীবনযাত্রার সুখস্থুবিধার এই অভূতপূর্ব 
উন্নতির মূলে রয়েছে মানুষের অন্তরা সবার নেই সনাতন ভিজ্ঞাসা বা জ্ঞানের পিপাসা। 


বিশ্বজগতের উপাদান 


একটু ভেবে দেখলেই বোঝা যায় যে তিনটি মূল উপাদানের সহযোগিতার 
বা তাদের পরস্পর প্রতিক্রিয়ার ফলে এই বিশ্বজগতের প্রকাশ ঘটেছে। এগুলি 
যথাক্ৰমে; ১. জড় বা; ॥atte£, ২. শক্তি বা ৩০78৮ ও ৩. চেতনা বা con- 
sciOUSNess | কেউ কেউ এই চেতনাকে শক্তির অন্তৰ্ভ'ত করে নাম দিয়েছেন 
প্রাণশক্তি । তা ঠিক নয়। কারণ শক্তির সতা বা স্বরূপ চেতনা থেকে সম্পূণ 
পৃথক, যদিও প্রাণশক্তির মূলে রয়েছে চেতনার ভূমিকা ৷ পরে আমরা এর 
আলোচনা করব। এই উপাদীনত্রয়ের উৎপত্তি, প্রকৃতি ও পরস্পর সন্বন্ধ 
জানতে পারলেই বিশ্বজগতের বা বাস্তবের স্বরূপ জানা যাবে। বিজ্ঞান এবং 
দর্শন মেতেছে এর সমাধানে ৷ জড়ের ও শক্তির অস্তিত্ব আমক্সা অনুভব কৰি 
চেতনার সাহায্যে আমাদের জ্ঞানেন্ৰিয়ের সঙ্গে যখন কোন জড় বা শক্তির 
প্রত্যক্ষ সংযোগ ঘটে, আমাদের চেতনায় তখন তা বান্তবাকারে ফুটে ওঠে । 
সুতরাং ইন্দ্ৰিয়ান্লভূতির যানে আরোহন করে জড় এবং শক্তি এসে আমাদের 
চেতনার রাজ্যে দেখা দেয়। এই শৃঙ্খলার কোন ব্যতিক্রম ঘটলে বিশ্বজগতের 
অস্তিত্ব আমাদের কাছে হারিয়ে যায় । যার সকল প্রকার ইন্দ্ৰিয়ান্ভূতি জন্মকীল 


বিলুপ্ত তার চেতনীও নিন্কিয় ; অৰ্থাৎ বহির্জগতের যে কোন অস্তিত্ব আছে 


তা মোটেই তার ধারণায় আসে 'ন| ৷ 

আমাদের ত্বকের সংস্পর্শে কোন জড়পদাৰ্থ এলে কাঠিন্য বা কোমলতার 
অনুভূতির দ্বারা আমরা তার অস্তিত্ব জানতে পারি; সেরূপ রসনার সংস্পর্শে 
কটু অন লবণ তিক্ত বা মধুর রসের অনুভূতিও জড়ের অস্তিত্ব জ্ঞাপন করে। 
সুক্্ জড়কণীও বাতাসে ভেসে যখন আমাদের স্রাণেন্দিয়ে এসে ঘা দেয়, তখন 
আমাদের গন্ধের অনুভূতি জন্মে এবং বোঝা যায় যে কোন জড় বস্তু নিকটে 


রয়েছে । 


৫ 


বিজ্ঞান ও বিশ্বজগত 


এভাবে শক্তিতরঙ্গ চোখে পড়লে ও শব্দতরঙ্গ শবণেন্দ্ৰিয়ে প্ৰবেশ করলে 
আমরা শক্তির অস্তিত্ব অনুভব করি। জড়ের আকার, রূপ, গতি ও আন্দোলন ' 
এতেই আমাদের চেতনায় ফুটে ওঠে। 

চেতনার চরম স্বরূপ বা প্রকৃতি একটা জটিল ও গুরুতর রহস্ত। তাই এ 
পর্যন্ত তা বিজ্ঞানীদের অন্সন্ধানের সীমায় এসে ধরা দেয় নি । জড় এবং শক্তির 
অন্তিম স্বরূপ আঁবিষ্কারই এখন বিজ্ঞানের একমাত্র সমস্যা । 


জড় ও শক্তি 


স্থষ্টির আদিযুগ হতে আরস্ত ক'রে জড়পদার্থের স্বরূপ সম্বন্ধে পুরাকালের 
পণ্ডিতের! বিবিধ কল্পনা ও মতবাদের প্রচার করেছেন। এর দৃষ্টান্ত দেখা 
যায় হিন্দু দার্শনিক কণাদের (খ্ৰী.পূ. পঞ্চম শতক) এবং গ্রীক দার্শনিক 
লিউকিপ্লাস (খ্ৰী. পূ. যষ্ঠ ও পঞ্চম শতক) ও দেমোক্রিটাসের (গী.পূ. পঞ্চম ও চতুর্থ 
শতক) পরমাণুবাদে। এদের মতে কঠিন পরমাণুর সমন্বয়ে সব রকমের জড় বস্তু 
গঠিত হয়েছে। এই সব পরমাণু, নিরেট, অচ্ছেদ্য ও অভেন্য ; এবং এত দি 
এরা আমাদের চোখের অগোচর, এমন কি অন্যান্য ইন্জিয়ান্ভূতিরও বাইরে। 
এরা সতত গতিশীল। বিভিন্ন প্রকারের জড়পদার্থ গঠিত হয়েছে এদের বিভিন্ন 
প্রকার সংযোগে। খ্যাতনামা গ্রীক দার্শনিক এম্পিডোক্লিস (হী. পূ. পঞ্চম 
শতক) ও ত্যারিস্টোটলের (খ্ৰী. পূ. চতুৰ্থ শতক) মতে যাবতীয় জড়পদাৰ্থ একই 
অন্তিম উপাদানে গঠিত হয়েছে । এই উপাদানটি হতে প্রথমতঃ ক্ষিতি, অপ, 
তেজ ও মরু নামক চতুবিধ মৌলিক পদার্থের সি হয়েছে। কণাদের পূৰ্ববৰ্তী 
হিন্দু দাৰ্শনিকেরাও, যেমন উপনিষৎংকারগণ, মনে করতেন ক্ষিতি অপ. তেজ মং 
ও ব্যোমরূপ পাচাটি মৌলিক উপাদান পদার্থের বা ভূতের সং 


২যোগে এই দৃশ্যমান 
জড়জগতের সৃষ্টি হয়েছে। এ পঞ্চভূতের বা পাঁচ প্রকার মৌলিক পদার্থের 


প্রত্যেকটিই আবার পরমাগুপুঞ্ধে গঠিত__এই হল কণাদের পরমাগুবাদের ভিত্তি । 


জড় ও শক্তি ৭ 


এই সব মতবাদের কৌন পরীক্ষামূলক প্রমাণ বা ভিত্তি ছিল না ৷ মাত্র শ্রীন্ট- 
পরবর্তী ত্রয়োদশ শতাব্দীতে ইংরেজ মনীষী রোজার বেকন এবং পঞ্চদশ 
শতাব্দীতে প্রতিভাশ।লী ইতালীয় বিজ্ঞানী লিউনার্ডো দা ভ্যাসি পরীক্ষা ও 
পর্যবেক্ষণকে বৈজ্ঞানিক জ্ঞানলাভের একমাত্র প্রশস্ত ও শ্রেষ্ঠ উপায় বলে নির্দেশ 
করেন ৷ বিজ্ঞানচর্চার বৰ্তমান পরীক্ষামূলক প্রণালীর প্রবর্তন করেছেন প্রথিতনামা 
ইংরেজ দার্শনিক ও রাজনীতিজ্ঞ ফ্রান্সিস বেকন (যোড়শ ও সপ্তদশ শতক)। 
সপ্তদশ শতকে রবার্ট বয়েল ও মহামতি নিউটনও ছিলেন পরমাণুবাদের পক্ষপাতী ৷ 
সর্বপ্রথম বৈজ্ঞানিক প্রণালীতে নির্দিষ্টনংখ্যক মৌলিক পদার্থের অস্তিত্ব প্রমাণ 
করেছেন রবার্ট বয়েল। বে সব জড়গদাৰ্থকে সুক্মাতিস্থন্মাংশে পরিণত করলেও 
তাদের স্বকীয় ধর্মের বিলোপ ঘটে না, কিংবা! তা থেকে অন্য কোন নূতন ধর্মের 
পদাৰ্থ পাওয়া যায় না, তাকেই বয়েল বলেছেন মৌলিক পদার্থ ৰ এর কিছুকাল 
পরে উনবিংশ শতাব্দীর প্রথম ভাগে বিবিধ রাসায়নিক প্রক্রিয়ার পরীক্ষা ও 
পর্যবেক্ষণের ফলে রাসায়নিক সংযোগবিধিসমুহের আবিদ্ধার হয়। এই সব 
বিধিবিধানের ব্যাখ্যা দিলেন মহামতি ডল্টন তার পরমাণুবাদের সাহায্যে | তাই 
ডণ্টনের পরমাণুবাদকে বৈজ্ঞানিক পরমাণুবাদ বলা হয়ে থাকে। এই পরমাণু- 
বাদকে ভিত্তি করেই আধুনিক রসায়নের বিচিত্র মৌৰ গড়ে উঠেছে। 

-ডণ্টনের পরমাখুবাদের ভিত্তি হচ্ছে তিনটি প্রধান স্বীকার্ব। যথা: 

১. সব রকমের মৌলিক পদার্থ অতি সুক্ম, অখণ্ডনীয় এবং নিরেট কণার 
সমন্বয়ে গঠিত হয়েছে ; এদের পরমাণু বলা হয়| 

২, একই মৌলিক পদার্থের সকল পরমাণু একই ওজনের | বিভিন্ন মৌলিক 
পদার্থের পরমাণুর ওজন বিভিন্ন । 

৩. পরমাণুর পরম্পর মিলনে ানানিসংযোগ ঘটে |)./অর্থাৎ ছুই বা 
ততোধিক পরমাণু মিলে একটি অপুর স্থষ্টি কৰে য়ে 
অণুর হৃষ্টি হয় দুই বা! বহু পরমাণু মিলে | একটি নূৰ পদার্থের অণু 
সৃষ্টি হয় দুই বা বহু বিভিন্ন মৌলিক পদার্থের পরমাণুর সংযোগে | জল একটি 


রি বিজ্ঞান ও বিশ্বজগত = টি 


যৌগিক পদাৰ্থ হাইড্রোজেন ও অক্সিজেন নামক ছুই বিভিন্ন মারুতপদার্থের 
পরমাণুর সংবোগে তার এক-একটি অণুর সৃষ্টি হয়েছে | 

জড় পদার্থের অন্তিম উপাদান সদ্বন্ধে উনবিংশ শতাব্দীতে এইরূপ সিদ্ধান্তই 
বিজ্ঞানীরা করেছিলেন। তাদের বহুমুখী পরীক্ষা ও পর্যবেক্ষণের সাহায্যে তীব| 
এই পরমাণুবাদের পাকাপাকি প্রতিষ্ঠা করে বান ৷ এই সব পরীক্ষার ফলে 
মৌলিক পদার্থের সংখ্যা স্থির হয়েছে ৯২ অঙ্কে। কোন যৌগিক পদার্থের সকল 
অণুর ধর্ম ও ওজন যে সমান, এও পরীক্ষার ফলে স্থির হয় । 

বলা বাহুল্য, এই সব অগুপরমাণু এতই স্থক্ষ্ম যে তাদের আমরা দেখতে 
পাই না, এমন কি অণুবীক্ষণ যন্ত্ৰেৰ সাহাযোও না। মোটামুটি বলতে গেলে একটি 
অণু পরমাণুর আকার এতই ক্ষুদ্ৰ বে তার ব্যাস এক ইঞ্চির ২০ কোটি ভাগের 
এক ভাগের সমান। একটি ফুটবলের আকার লৌহপিগুকে যদি পৃথিবীর আকারের 
সমান ক'রে বাড়ান হয়, তবে তার এক-একটি পরমাণু হবে ফুটবলের আকার। 
এ থেকেই অগুপরমাগু ক্ষুদ্তার একটি ধারণা করা৷ যেতে পারে। রূপকের 
সাহায্যে এর আরও একটি সুন্দর দৃষ্টান্ত দেওয়া যায়। পৃণ্ডিতের| গণনায় দেখেছেন 
॥যে এক ঘনায়তন ইঞ্চি পরিমাণ স্থানে কোটি কোটি হাইড্রোজেন বা অন্য কোন 
মারুতপদার্থের অণু অবস্থান করতে পারে। এখন এই ঘনার়তন ইঞ্চি পরিমিত 
হাইড্রোজেন গ্যাসকে এমনভাবে বাড়ানো যাক যে তার একটি অণুর আকার 
হয় যেন এক-একটি কমলালেবুর সমান । যদি এর পর দশ হাজার লোককে এই 
কমলালেবুর আকারের প্রত্যেক অণুকে এক স্থান হতে অন্য স্থানে সরাবার জন্যে 
নিযুক্ত করা হয় এবং প্রত্যেক ব্যক্তি যদি দিনরাত শীতগ্রীম্মনিবিশেষে অহরহ 
প্রতি সেকেণ্ডে একটি করে অণু সরাতে থাকে, তবে ২০ কোটি বছর কেটে 
যাবে তাদের এ কাজ শেষ করতে । 

পূৰ্বে বলা হয়েছে পরমাণুমাত্রই নিরেট, অখণ্ড ও অবিনশ্বর । ৯২ প্রকার 
পরমাধুর বিভিন্ন প্রকার সংযোগ-সংহতির ফলে সব রকমের জড়পদার্থের সৃষ্টি 
হয়েছে। এবং এ কথাও বলা হয়েছে যে প্রত্যেক-জাতীয় পরমাণুরই একটি 


জড় ও শক্তি ৰ > 


বিশিষ্ট ওজন বা গুরুত্ব আছে। সুতরাং পরমাণুগঠিত জড়পদার্থেরও কদাচ 
বিলোপ ঘটতে কিংবা সাধারণত উহাদের ওজনের কোন ব্যতিক্রম হতে পারে না। 
উনবিংশ শতাব্দীর বিজ্ঞানীরা বিভিন্ন পরীক্ষার সাহায্যে এ সত্য প্রমাণ 
করেছিলেন। একটি মৌমবাতি যখন জলে, উহা ক্ৰমশ অদৃশ্য হয়ে যায়; তাতে 
কিন্ত তার বস্তনামগ্রীর কোন বিনাশ ঘটে না, তা পরীক্ষায় প্রমাণ করা যায়। 
কারণ, তখন বায়ুর অক্সিজেনের সন্ধে সংযোগের ফলে জলীয় বাষ্প ও অঙ্গারায্র 
গ্যাস রূপে তার পরিণতি ঘটে । এ জলীয় বাষ্প ও অঙ্গারান্্ গ্যাস হতে 
অক্সিজেনের অংশ বাদ দিলে বে ওজন বাকি থাকে, দেখা যায় তা এ মোমবাতির 
ক্ষয়ে-যাওয়া অংশের ওজনের সঙ্গে মিলে বায়। উভয় ওজনের মধ্যে কোনপ্রকার 
ব্যতিক্ৰম দেখা যায় না। এ থেকেই জড়পদার্থের নিত্যতাবাদের (aw ০f Con- 
servation of Matter) প্রতিষ্ঠ| হয়। অর্থাৎ প্রমাণ হল জড়পদার্থের বিকার 
বা রূপান্তর ঘটতে পারে, কিন্তু বিনাশ ঘটে না। সুতরাং গ্রকৃতিদেবীর ভাগারে 
জড়পদাৰ্থের মোট ওজনের বা! পরিমাণের কোন হ্বাস-বৃদ্ধি ঘটল না। অষ্টাদশ 
শতকে বিখ্যাত ফরাসী রসায়নবিদ্‌ লেভাইসিয়ার এই নীতির প্রথম প্রতিষ্ঠা করেন। 
এখন আমরা শক্তির স্বরূপ সম্বন্ধে উনবিংশ শতাব্দীর বৈজ্ঞানিক সিদ্ধান্তের 
আলোচনা করব। জড় ও শক্তির প্রতিক্রিয়ার ফলে এই দৃশ্যমান ব্যাবর্তক জগৎ 
আমাদের চেতনায় জেগে ওঠে । জড়ের সংযোগবিহীন শক্তির অস্তিত্ব আমরা 
অনুভব করতে পারি না। সেরূপ শক্তিহীন জড়ের অস্তিত্বের কল্পনা বা প্রমাণও 
সম্ভবপর নয়। শক্তির কৌন ওজন নেই ৷ কারণ একটা লৌহদওকে যদি প্রথম 
শীতল, পরে তথপ্তোজ্জল অবস্থায় এবং পুনরায় যখন তাপশক্তি বিকিরণের পর 

আবার শীতল হয়, এই ত্ৰিবিধ অবস্থায় ওজন কর! হয় তাহলে দেখা বাবে যে ওর ' 
ওজন সকল অবস্থাতেই সমান থাকে | গুরুত্ব বা ওজন জড়পদাৰ্থের একটি বিশিষ্ট 
ধর্ম। সুতরাং এতে প্রমাণ হয় যে জড়পদার্থ ও শক্তি মূলত পৃথক ৷ যান্ত্ৰিক শক্তি, 
তাপশক্তি, আলোকশক্তি, শবশক্তি, রাসায়নিক শক্তি, বৈদ্যুতিক শক্তি ও চৌম্বক 
শক্তি এই বিভিন্ন রূপে শক্তি আমাদের নিকট দেখা দেয়। এদের মধ্যে পরস্পর 

: 


১০ = বিজ্ঞান ও বিশ্বজগং 


রূপান্তর ঘটে থাকে। পরীক্ষা ও বিচারের ফলে উনবিংশ শতাব্দীর বিজ্ঞানীরা 

প্রমাণ করলেন বে শক্তির রূপান্তর ঘটলেও বিনাশ ঘটে না । অর্থাং প্রক্লতির 
" রাজ্যে জড়পদার্থের ন্যায় শক্তিরও মোট পরিমাণ বজায় থাকে । এ থেকেই শক্তির 

নিত্যতাবাদের (Law ০£ Conservation of Energy) প্রতিষ্ঠা হয় | 


পূর্বে উল্লেখ করা গেছে যে অনুপরমাণুমাত্রই চঞ্চল ও গতিশীল, তারা - 
কখনও স্থির থাকতে পারে না। এই অনুমানের সাহায্যেই ক্লাউসিয়াস, জুল ও 


ম্যাক্সওয়েল প্রভৃতি পণ্ডিতগণ গ্যাস বা মারুতপদার্থের বাবতীয় ধর্ম এবং তাপ- 


শক্তির স্বরূপ নির্ণর করেন ৷ 'অগুপরমাণুর এই স্বতশ্চঞ্চলত| ও ক্রিয়াশীলতাই যে- 


সব রকম শক্তির মূল তাতে আর কোন সন্দেহ রইল ন| ৷ শক্তি বললে আমরা 
কি বুঝি? যার প্রভাবে কোন কাব বাঁ ঘটনা ঘটে তাঁরই নাম হল শক্তি । ঢিল 
ছুড়ে যখন জানালার কাচ ভাঙা হয় তখন এ কাজটি ঘটে টিলের গতিশক্তি 
হতে, অবশ্য টিলের গতিশক্তি জন্মেছিল যে ঢিল ছু'ড়েছিল তার দৈহিক শক্তি 
হতে। কয়ল! পোড়ালে যে তাপ হয় তাতে জলকে বাপ করা যার, এই বাপ্পের 
সাহায্যে স্টীম-এঞ্জিন চলে |: সুতরাং তাপ একটি শক্তি । 

তিনটি বিভিন্ন উপায়ে শক্তি এক স্থান থেকে অন্ত স্থানে পরিচালিত হয়| 

১, কোন -জড়পদার্থের ভিতর দিয়ে : যেমন দড়ি বা বেন্ট দিয়ে একটি 
চলনশীল চাকার শক্তি দূরে অন্য চাকায় প্রেরণ করা যায়; অথবা যেমন একটি 
লৌহদণ্ডের এক প্রান্ত আগুনে ধরলে অন্ত প্রান্তেও তা গরম হয়ে ওঠে। 

২, নিক্ষিপ্ত বস্তুর গতিশক্তির সাহায্যে : যেমন বন্দুক হতে গুলি ছুড়ে বা 
ঢিল ছুড়ে জানালার কাঁচ ভাঙতে পারা যায়। 

ৰ ৩, তরন্দের সাহায্যে : যেমন বায়ুর ‘মধ্যে তরঙ্গ সৃষ্টি ক'রে শব্দের শক্তি 
চলে; অথবা! জলে ঢেউ তুলে ঝড়ের শক্তি যেমন নৌকা ব| স্টীমারকে বাকানি 
দেয়। 

স্ব হতে আমরা তাপ ও আলোকশক্তি পাই। স্থর্ধ আছে আমাদের পৃথিবী 
হতে প্রায় ৯ কোটি ৩০ লক্ষ মাইল দূরে । আলোকশক্তি প্রতি সেকেণ্ডে চলে 


৮ ২ ক রি এএএ.এডএড৮ এড ৬55 নিচের 

প্রায় ১,৮৬,০০০ মাইল | আলোকশক্তির এই প্রচণ্ড গতির কোন ধারণা আমরা 
করতে পারি না। কোন জড়বস্ত এত অভাবনীয় দ্রুতগতিতে চলতে পারে না। 
এ থেকেই প্রমাণ হয় যে আলোকশক্তি কোনরূপ জড়পদার্থের সাহাব্যে চলে না। 
আলোকশক্তিও যে জড়পদার্থের ন্যায় অণুসমবায়ে গঠিত, তা পরম বৈজ্ঞানিক 
মহামতি নিউটন (সপ্তদশ শতাব্দী) আলোকরশ্মির খজুরেখ গতি হতে ও তার 
* প্রতিফলনের এবং প্রতিসরণের নিয়ম হতে সিদ্ধান্ত 'করেন। ' তাই স্থ্বকিরণ 
পৃথিবীর উপর আসছে এই প্রচণ্ড গতিশীল আলোকাণুর ধারারূপে | এই হল 
নিউটনের ‘আলোক-কণিকা-বাদ’ ( (Corpuscular Theory of Light) 
কিন্তু পণ্ডিতপ্রবর হিউগেন্স্‌ পরীক্ষার ফলে দেখালেন যে, দুটি আলোকরশ্মি যখন 
একই দিকে এসে কোন বিশিষ্ট অবস্থায় মিলিত হয়, তখন তারা, পরস্পরকে 
বিলোপ করে এবং তার ফলে আলোকের অভাব বা অন্ধকারের সুজন হয়। এতে 
নিউটনের মতবাদের প্রতিপত্তি গেল কমে । কারণ একই দিকে চলতি দুটি 
আলোককণা কখনও পরস্পরকে বিনষ্ট করতে পারে না। তাই হিউগেন্স্‌ সিদ্ধান্ত 
করলেন, আলোকশক্তি ঢেউ তুলে চলে। কেননা একই দিকে চলতি দুটি শক্তি- 
তরঙ্গ অবস্থা-বিশেষে পরস্পরের সম্পূর্ণ বিলোপ সাধন করতে পারে। অর্থাৎ বখন 
একটি ঢেউএর মাথা পড়ে অন্যটির তলার উপর তখন ছুটি নিয়ত ত তরঙ্গ 
যায় অদৃশ্য হয়ে। 
আমরা পূর্বেই দেখেছি শক্তির পরস্পর রূপান্তর ঘটে । অতএব বিভিন্ন 
শক্তির মধ্যে কোন প্রকৃতিগত ভেদ নেই । কিন্তু শক্তি জড়পদার্থ নয়। তাই 
এখন প্রশ্ন ওঠে, আলোকশক্তি তাপশক্তি কিংবা শক্তিমাত্রই যদি তর্ররূপে পরি- 
চালিত হয়, তবে কার কপ্পনের ফলে এই সব শক্তিতরন্দের উৎপত্তি ঘটে, এবং 
কোন্‌ পদার্থের ভিতর তরঙ্গ তুলে তারা চলাচল করে.। শেষোক্ত প্রশ্নের সমাধান 
করতে/গিয়ে তখনকার প্ডিতগণ সুদূর তারকামগুল অবধি সমস্ত দেশ জুড়ে বা 
অবস্থিতি করে, সমস্ত জড়পদার্থের মধ্যে বা অনুপ্রবেশ করে, এরূপ এক অদৃশ্য 
হীন স্থিতিস্থাপক কিন্তৃতকিমাকার পদার্থের কল্পনা করেছেন। এর নাম [দেওয়া 

হয়েছে ঈথর বা ব্যোম॥ এই ঈথর বা ব্যোমের প্রকৃত অস্তিত্বের কোনো প্রমাণ 
নেই ৷ এটা বিজ্ঞানীদের একপ্রকার মানস-ষ্টি। এই ঈথর বা ব্যোমরূপী পদার্থের 
তরন্দে আরোহণ করে আলোক বা শক্তি চলাচল করে ৷ ' প্রথম প্রশ্নের সমাধান 
সহজ পদীর্ঘমাত্রই যখন অধুপর্মাণুর সমষ্টি এবং এই সব অগুপরমাণু যখন সতত 

- গতিশীল, তখন এদের কম্পন থেকেই তাপ ও আলোকশক্তির উদ্ভব ঘটে । তাপ 
যে গতিশক্তিরই রূপান্তর এর অনেক সুন্দর পরীক্ষা আছে । একথাও সকলের * 
জানা আছে যে কোন বস্তু খুব উত্তপ্ত হলে তা থেকে আলোক বেরোয় । তবে 
অগুপরমাণুর কম্পনে যে সকলপ্রকার আলোকশক্তিরই উদ্ভব হয় একথা ঠিক করে 
বলা বায় না। আমরা পরে দেখব সাধারণত পরমাণুর ভিতরকার ইলেক্ট্রন 
বা বিদ্যুৎকণার কম্পন হতেই আলোকের উৎপত্তি হয়। জড় ও শক্তির স্বরূপ 
সম্বন্ধে উনবিংশ শতাব্দীর বিজ্ঞানীরা য| সিদ্ধান্ত করেছিলেন তা মোটামুটি এই : 

১. প্রত্যেক মৌলিক পদার্থ পরমাণুপুঞ্জে গঠিত হয়েছে । পরমাণুর বিনাশ 
নেই, তাদের ভাঙ| বায় না। এরা অচ্ছেদ্য অভেদ্য সনাতন নিত্য বস্তু । 

২. ৯২ প্রকার বিভিন্ন মৌলিক পদার্থের অণুপরমাথুর পরস্পর সংযোগ, 
বিয়োগ ও সংহতির ফলে এই পরিদৃশ্যমান জড়জগতের স্থষ্টি হয়েছে। মৌলিক 
পদার্থের রূপান্তর বা বিকার ঘটে না, যৌগিক পদার্থের রূপান্তর ঘটতে পারে । 

৩. পদার্থের বিনাশ নেই।  , 

৪. শক্তি জড়পদার্থ হতে সম্পূর্ণ পৃথক । 

৫. "শক্তি ঈথর বা৷ ব্যোম-তরন্দের সাহায্যে চলাচল করে । 

৬. শক্তির রূপান্তর ঘটতে পারে, কিন্তু বিনাশ হয় ন| ৷ . 

অতএব আমরা দেখতে পাই প্রকৃতির একানুবতিতায় বিশ্বাস, পরমাণুবাদ, 
জড়পনার্থের নিত্যতাবাদ ও শক্তির সংরক্ষণবাদ, এ সবই হল উনবিংশ শতাব্দীর 
বিজ্ঞানের ভিত্তি | ম্‌ 

গত শতাব্দীর শেষভাগে বিখ্যাত রুশ রাসায়নিক মেগুলিফ মৌলিক 
পদার্থের আবর্তনপ্রণালীর (Periodic Law of Elements) প্রচার করেন ৷ 


- ESO 

রসায়নবিজ্ঞানের ইহা হচ্ছে একটি চিরস্থায়ী গৌরবস্তস্ত ; ইহা হ'তেই উদ্ভব হয়েছে 
সুনিৰ্দিষ্ট পথে রসায়নের ড্ৰুত অগ্রগতির প্রেরণা । এই প্রণালীমতে ৯২টি 
মৌলিক পদীর্ঘকে তাদের পরমাণুর গুরুত্বের বৃদ্ধি অনুক্ৰমে কয়েকটি অনুভূমিক 
শ্রেণীতে সাজান হয়েছে । তাতে দেখা যায় যে, যাদের মধ্যে ধর্মগত পরস্পর 
সাদৃশ্য আছে সেসব পদার্থ প্রায়ই স্থান পায় একই লম্বপংক্তিতে । অর্থাৎ 
নির্দিষ্ট গুরুত্বের ব্যবধানে মৌলিক পদার্থের স্বাভাবিক ধর্মের পুনরাবৃত্তি ঘটতে 
দেখা বায়।. বিভিন্ন মৌলিক পদার্থের মধ্যে যে একটি অন্তর্গত সাদৃশ্য বা এঁক্য 
রয়েছে এ হতে,.আমরা তার একটি নিগূঢ় নির্দেশ পাই ৷ 

বিদ্যুৎশক্তি ও রাসায়নিক প্রক্রিয়ার মধ্যে যে ঘনিষ্ঠ সদ্বন্ধ রয়েছে, তার 
আবিষ্কার করেন এরও বহুপূর্বে উনবিংশ শতাব্দীর প্রথমার্ধে মহামতি ফ্যারাডে | 


এই সম্বন্ধ বোঝাবার জন্য তিনি ছুটি-বিধানের ব্যবস্থা করে গেছেন । এই বিধি 


ছুটির গুরুত্ব তখনকার বিজ্ঞানীমহল ভাল করে বুঝতে পারেননি । প্রায় অর্ধ 


‘শতাব্দী পরে ১৮৮১ খ্ৰীস্টাব্দে এই সম্বন্ধে পণ্ডিতসমাজের দৃষ্টি আকর্ষণ করেন 


বিখ্যাত জাৰ্মান বিজ্ঞানী হেল্ম্হোল্জ। তিনি তার বক্তৃতাপ্রসন্দে বলেছিলেন: 
“জড়পদীর্৫থের পরমাণুবাদ বদি আমরা মেনে নিই, তবে বিছ্যুত্শক্তিও যে বিদ্যুৎ- 
কণার সমবায়ে গঠিত হয়েছে এও স্বীকার করে নিতে হয় |” অর্থাৎ বিদ্যুংশক্তি 
যে স্রোতের মত একটানা চলে না, তাও যে জড়বস্তর মত কণিকার সমষ্টি, 
এখানে আমরা তারই প্রথম আভাস পাই ৷ 

উনবিংশ শতাব্দীর শেষভাগে ও বিংশ শতাব্দীর গোড়ায় অনেক নৃতন ও 
অদ্ভুত তথ্যের আবিষ্কার হয়। এর ফলে বৈজ্ঞানিক সিদ্ধান্তের মধ্যে অনেক 
ওলটপালট হয়ে গেছে | 

একটি পাত্রে আবদ্ধ খুব অল্পপরিমাণ কোন গ্যাসের ভিতর বিদ্যুৎশক্তি / 
চালিয়ে ভ্রুক্দ প্রমুখ পণ্ডিতগণ দেখলেন যে তাতে এক প্রকার নূতন 
আলোকরশ্শির স্থষ্টি হয়। এই আলোকরশ্যি সম্বন্ধে বহু পরীক্ষা ও গব্ষেণা করেন 


বিখ্যাত বিজ্ঞানী জে. জে. টম্সন্। টম্‌সন্‌ তার পরীক্ষার সাহায্যে সিদ্ধান্ত 

করলেন বে, এই সব আলোকরশ্মি সাধারণ আলোকরশ্মির মত ঈখর বা! ব্যোমের 
কম্পন নয় । এরা ম০৪৫৪৮০ বা নামা বিদ্যুকণার সমষ্টি । পত্তিতপ্রবর টম্রন্‌ 
এই সব বিদ্যুৎকণার ওজন, গতি ও বিদ্যুৎমাত্রার পরিমাণ নির্ণয় করেন । 
খ্যতনীমা মাকিন বিজ্ঞানী মিলিকানের পরীক্ষা, এই সম্পর্কে বিশেষ উল্লেখযোগ্য । 
তিনি বহুকাল ধরে বহু আয়াসে যে সব পৰীক্ষা, করেন, তাতে এই সম শক্তিকণার 
সঙ্গে সংশ্লিষ্ট বিদ্যুৎমাত্ৰার পরিমাণ চূড়ান্ত ভাবে নির্ণীত হয়েছে। এই সব না-ধৰ্মা 
বিদ্যুংবাহী কণাকে ইলেক্ট্ন বলা হয়েছে | টম্সন্‌ ও মিলিকাঁন « প্রমুখ পণ্ডিত- 
গণের পরীক্ষার দ্বারা প্রমাণ হল বে, এই সব ইলেকট্রনের ওজন খুব কম। জড় 
পদার্থের মধ্যে সব চেয়ে হান্কা হাইড্রোজেন গ্যাসের একটি পরমাণু ওজনে ইলেকট্রন 
হতে ৯৮৪০ গুণ ভারী। এই কারণে ইলেকট্রনকে না-ধর্মী বিদ্যুতের পরমাণু 
বলা হয়। পরীক্ষার আরও প্রমাণ হল যে, সকল প্রকার মৌলিক পদার্থ হতেই 
বিদুৎশক্তির সাহায্যে ইলেক্ট্রন-রশ্মির সুষ্টি করা বায়। ক্ষুদ্ৰতম ও লঘুতম জড় 
পরমাণু হতেও যখন এই ইলেক্ট্রন অনেকাংশে ক্ষুদ্র ও লঘু, তখন এরা তথা-" 
কথিত অখণ্ড অভেগ্ যাবতীয় জড়পরমাণুর যে একটি সাধারণ ৷ উপাদান তাতে 
আর কোন সন্দেহ রইল না। 
ঠিক এই সময়েই ফরাসী বিজ্ঞানী বেকারেল দেখতে পেলেন যে, ইউরেনিয়াম 
নামক ধাতু বা উক্ত ধাতুগঠিত পদার্থ থেকে এই ইলেক্ইন-রশ্মি অনবরত বেরিয়ে 
আসছে। এর অল্পকাল পরেই পলোনিয়াম ও রেডিয়াম ধাতুর আবিষ্কার করেন 
বিখ্যাত বিদুষী মহিলা মাদাম কুরী | মাদাম কুরীর পরীক্ষায়. প্রমাণ হল যে 
_ পলোনিয়াম এবং রেডিয়াম ও উক্ত ধাতুঘটিত যাবতীয় পদার্থ হতে সব সময়েই 
তিন প্রকারের রশ্মি বিকীর্ণ হচ্ছে। এদের নাম দেওয়া গেছে আলফা, বিটা ও 
গামা রশ্মি। বিটা-রশ্মির সঙ্গে ইলেক্ট্রন-রশ্মির কোন গ্রভেদ নেই, আলফাঁ- 
রশ্মি 2০96 বা হুঁ-ধর্মী বিদ্যুৎ্যুক্ত হিলিয়াম (একজাতীয় লঘু গ্যাস) 
পরমাণুর কেন্দ্রবস্ত। গামা-রশ্মি সাধারণ আলোকরশ্মির অনুরূপ ঈথর বা 
ব্যোমের কম্পন্‌। রাদারফোর্ড প্রমুখ বিজ্ঞানীদের পরীক্ষায় আরও দেখা গেল 


জড় ও শক্তি ১৫ 


যে, এই সব রশ্মি বিকিরণ ক’ৰে রেডিয়াম বা পলোনিয়াম পরমাণু, ক্ৰমশ ভেঙে 
অন্যবিধ নৃতন জড়পরমাগুতে ও পরিশেষে সীসকে পরিণত হয়ে যায় । স্থতরাং 
মৌলিক পদার্থের রূপান্তর ঘটেনা, এবং তাদের পরমাণু, অখণ্ড নিরেট ও 
নিত্য-_ উনবিংশ শতাব্দীর বিজ্ঞানীদের এই সিদ্ধান্ত আর টিকতে পারল না। 
১৮৯৫ খ্রীষ্টাব্দে জাৰ্মান বিজ্ঞানী রঞ্জেন এক নৃতন আলোকরশ্মির আবিষ্কার 
- করেন। পূর্বোক্ত ইলেক্ট্রন-রশ্মি কৌন জড়পদাৰ্থের উপর পড়লে তার সংঘাতে 
ওঁ জড়পদাৰ্থ হতে এক প্রকার তীব্র আলোকরশ্মি বেরিয়ে আসে; একে রঞ্জেন- 
রশ্মি ব| *-রশ্মি বলা হয়। এই রশ্মি অনেক কঠিন পদার্থের ভিতর দিয়ে বিনা 
বাধায় চলাচল করতে পারে। কোন মানুষ এর সামনে দাড়ালে তার দেহের 
ভিতরকার হাঁড়গুলি বেশ পরিষ্কার দেখতে পাঁওয়া যায়। কারণ আমাদের মাংস 
ও মাহদপেশীর ভিতর দিয়ে এই রশ্মি যায় অনায়াসে পার হয়ে। অর্থাৎ কীচ 
বেমন সাধারণ আলোকের পক্ষে স্বচ্ছ সেইরূপ অনেক কঠিন পদার্থ ও এই রঞ্জেন- 
রশ্মির পক্ষে স্বচ্ছ বলা যেতে পারে । এই রশ্মির পথে কৌন গ্যাসের অণু পড়লে 
তা থেকে ইলেক্ট্রন আসে বেরিয়ে ৷ সুতরাং ইলেক্ট্রন যে জড়াণু বা জড়- 
পরমাণুর একটি উপাদান, এও হল তার প্রমাণ । I 
১৯১১-১৩ খ্রীষ্টাব্দে বিখ্যাত বিজ্ঞানী রাদারফোর্ড ও বয়র এই সব পরীক্ষা 
'_ হতে জড়পরমাণুর যে চিত্র কল্পনা করেছেন তা এই: 
প্রত্যেক জড়পরমাণুর অভ্যন্তরে একটি অতি সুক্ষ, হা-ধর্মী বিদ্যুংযুক্ত গুরুভার 
কেন্দ্র রয়েছে। এই কেন্দ্রের চারদিকে স্থ্বের চারদিককার গ্রহের মত, চক্র বা 
উপচক্রাকারে প্রবল গতিতে (প্রতি- সেকেণ্ডে প্রায় ১৩০০ মাইল বেগে) সব 
সমর ইলেক্ট্রন ঘুরে বেড়াচ্ছে । এই ইলেক্ট্রনের সংখ্যা কেন্দ্স্থ হা-ধর্মী বিদ্যুৎ 
 একুকের সংখ্যার সমান | ফলে, সমগ্র পরমাণুতে কোন বিদ্যুদ্ধর্মের আপাত 
লক্ষণ দেখা বায় না। পরমাণুর প্রায় সমগ্র ওজনই এ কেন্দ্ৰে ঘনীভূত | বাইরের 
ইলেক্ট্রনের ওজন কেন্দ্রের ওজনের তুলনায় প্রায় নগণ্য । পরীক্ষায় দেখা যায় 
যে, ছুই বিপরীতধর্দী বিদুৎ পরস্পরকে আকর্ষণ করে এবং ছুই সমধর্মী বিদ্যুৎ 


বা কু বিজ্ঞান ও বিশ্বজগত 


পরস্পরকে বিতাড়িত করে। এই অবস্থায় প্রশ্ন উঠতে পারে, তাহলে হা-ধর্মী 
বিদ্যুৎ্যুক্ত কেন্দ্রের আকর্ষণ সত্বেও এই সব না-ধর্মী ইলেক্ট্ন পরমাণুকেন্দ্রকে ঘিরে 
কিভাবে বহির্মগুলীতে অবস্থান করে? কোন বস্তু বা জড়কণিক| যখন চক্রাকারে 
ঘুরতে থাকে তখন তাতে তার বেগের অন্যায়ী এমন একটি বলের স্থষ্টি হয় বা 
তাকে তার চক্রপথ থেকে বাইরের দিকে ছিটকে দেয়। এই ব্লকে কেন্দ্রীতিগ 
বা centrifu৪৭] বল বলা হয়। এই গতিশীল জড়কণিকা বা বস্তুকে যদি কোন 
বিপরীত বল কেন্দ্রের দিকে সমান জোরে আকর্ষণ করে তবে এই উভয় বলের 
সামগ্রস্তের ফলে এই জড়কণিকার চক্রপথ অব্যাহত থাকে । কেন্দ্রের চতুর্দিকে , 
ভ্ৰমণশীল ইলেক্ট্নমগ্ুলীর চক্রপথও এইভাবে রয়েছে টিকে । যদি কোনকালে 

কেন্দ্রের টান এই কেন্্রাতিগ বলের মাত্রাকে অতিক্রম করে তবে বহির্মগুল হতে _ 

ৰব | 


চিত্র ১_রেডিয়ামের পরমাণুকেন্দ্র ও তার চরিদিকে ৮৮টি ইলেক্ট্রনের ভ্রমণপথ : 


সমস্ত ইলেক্ট্রন কেন্দ্রের উপর পড়ে তার সঙ্গে যাবে মিলে। সেরূপ যদি এই 
কেন্দ্রাতিগ বল কোনো সমর কেন্দ্রের টানকে ছাড়িয়ে যায়, তবে আপন মণ্ডলী 


-জড় ও শক্তি রি ১৭ 


ছেড়ে সমস্ত ইলেক্ট্রন বাবে পালিয়ে । এই উভয় অবস্থার পরমাণুটি হবে ভেঙে 
চুরমার। স্থর্যের চারদিকে ভ্রষণশীল গ্রহগণের আপন কক্ষে অবস্থিতিও 
এই কারণে সম্ভব হয়েছে । পরমাণুর স্থায়িত্ব সম্বন্ধে এই ব্যাখ্যাটি বদিও সম্পূর্ণ 
নয়, তথাপি একে আমরা আপাতত মেনে নিতে পারি ।  ১নং চিত্রে একটি 
রেডিয়াম পরমাণুর গঠন-কৌশল দেখান হয়েছে । রেডিয়ামের পরমাণুকেন্দ্র 
হা-ধর্মী বিদ্যুতের ভার হচ্ছে ৮৮ সংখ্যক এককের সমান । স্বতরাং এ কেন্দ্রের 
চারদিকে ৮৮টি ইলেক্ট্রন নিজ নিজ চক্ৰপথে ঘুরপাক খাচ্ছে। 

আয়তনে একটি ইলেক্ট্রন সমগ্র পরমাণুর আয়তনের অতি ক্ষুদ্ৰ ভগ্রাংশের 
সমান। এর ব্যাস পরমাণুর র্যাসের মাত্র হু্চত-বলা যেতে পারে। 

একটি হাইড্রোজেন গ্যাসের পরমাণুর কেন্দ্রকে প্রোটন বলা হয় । এতে আছে 
ই-ধৰ্মী বিদ্যুৎ এককের ভার । সকল মৌলিক পদার্থের পরমাণুর মধ্যে হাইডো- 
জেন গ্যাসের পরমাণুই সর্বাপেক্ষা হালকা ও লঘু ৷ স্থতরাং হাইড্রোজেন গ্যাসের 
পরমাণুর সমগ্র ওজন রয়েছে ও প্রোটনে। কিন্তু প্রোটনের ব্যাস ইলেক্‌- 
টনের ব্যাসের মাত্র হন্ত ভাগ । 

অতএব একটি কেন্দ্রীয় প্রোটন ও তার চতুদিকে বৃত্তাকারে ভ্রম্ণশীল একটা! 
ইলেক্ট্ৰনে গঠিত হয়েছে একটি হাইড্রোজেন গ্যাসের পরমীণু। 

এই হাইড্রোজেন গ্যাসের পরমাণুর মধ্যে প্রোটন ও ইলেক্ট্রনের অবস্থান এবং 
তাদের পরস্পর দূরত্বের ধারণা করতে হলে একটি কাল্পনিক চিত্রের সাহায্য নিতে 
হয়। যদি কেন্দ্রীয় প্রোটিনের আয়তন একটি মটরের আয়তনের সমান কল্পনা 
করা বায়, তবে ইলেক্‌ট্রনের ব্যাস হবে ৩০ ফিট ৷ উহা! প্রোটন হতে ৩০০ 
মাইল দূরে থাকবে এবং প্রোটনকে কেন্দ্র করে চক্রুপথে ঘুরবে ॥ অর্থাৎ যদি এই 
মটরাকারের প্রোটনটি থাকে কলকাতায় তবে ইলেক্ট্রনটি থাকবে পাটনার মত 
কোন দুরস্থ শহরের পরিধিতে | পরমাণু যে কতটা ফাপা বা তার অভ্যন্তর- 
প্রদেশ যে কিরূপ খালি, এ হতে তার একট! ধারণা করতে পার! যায়। 
_ অন্যান্য মৌলিক পদার্থের কেন্দ্রে প্রোটন ভিন্ন আরও একপ্রকারের কণিকা 


১৮ বিজ্ঞান ও বিশ্বজগং 


থাকে। তার নাম নিউট্রন । নিৰ্লিষ্টদংখ্যক প্রোটন ও নিউইন মিলে বিভিন্ন 
জাতীয় মৌলিক পদার্থের পরমাণুকেন্দের উৎপত্তি করেছে । এই নিউট্ৰনের ওজন 
হাইড্রোজেন গ্যাসের পরমাণুর বা প্রোটেনের প্রায় সমান। নিউট্রনে কোন 
প্রকার বিদ্যুতের ভার নেই। বিজ্ঞানী নেড্উইক কেন্থিজ বিশ্ববিদ্যালয়ে 
প্রথমে এর সন্ধান পান। 

আমরা দেখতে পাচ্ছি বিংশতাব্দীর পরীক্ষার ‘কলে ডণ্টনের পরমাণুবাদের 
প্রথম স্বীকাৰ্য এখন আর চলতে পারে না ৷ অর্থাৎ পরমাগুকে আর অচ্ছেন্যোহয়ম্‌ 
অভেগ্যোহরম্‌ এবং নিত্য ও নিরেট বলা যায় না। উহা নিউট্রন, প্রোটন ও . 
ইলেকট্রনের সমবায়ে গঠিত, উহ অনিত্য; কারণ এক পরমাণু ভেঙে নৃতন 
নূতন পরমাণু গঠিত হতে পারে । উহা বন্ধ বহুল, কারণ এর অভ্যন্তরপ্রদেশ 
একেবারে খালি বললেও অত্যুক্তি হয় ন৷ ৷ মৌলিক পদার্থগুলির মধ্যে মূলত 
কোন স্বাতন্ত্য নেই । সকল পদার্থের পরমাণু একই উপাদানে গঠিত । 

সম্প্রতি বিজ্ঞানীরা আরও অনেক অদ্ভুত তথ্যের আবিষ্কার করেছেন ৷ তাতে 
পরমাণু যে নিত্য বা অখণ্ড নয় তার বহু নূতন নৃতন প্রমাণ পাওয়া গেছে। 
অধিকাংশ মৌলিক পদার্থের পরমাণু ইউরেনিয়াম, রেডিয়াম বা পলোনিয়াম 
ধাতুর পরমাণুর মত স্বতঃভঙ্গুর বা অস্থারী নয়। কিন্তু পণ্ডিতের| তাদের 
পরীক্ষাগারে এইরূপ সাধারণত স্থায়ী পরমাণুকেও ভেঙেছেন আল্‌ফা-বশ্মি, 
নিউট্রন বা! বেগবান প্রোটন ছুড়ে। এতে কোন এক জাতীয় স্থায়ী পরমাণু 
হতে অন্যবিধ অস্থায়ী বা স্থায়ী পদার্থের পরমাণুর উৎপত্তি হয়| 

ব্লেকেট ও এণ্ডারসন প্রমুখ পণ্ডিতের! না-ধৰ্মা বিদ্যুৎকণ| ব| ইলেক্ট্রনের 
অনুরূপ হী-ধর্থী বিদ্যুৎকণারও আবিষ্কার করেছেন ৷ তীরা এর নাম দিয়েছেন 
পজিট্ৰন। ইলেক্ট্রনের ওজনের সমান এর ওজন। 

ডণ্টনের দ্বিতীয় স্বীকাধটিও আধুনিক পরীক্ষার কলে ভ্রান্তিপূর্ণ বলে প্রমাণ 
হয়েছে। টম্‌সন্‌ ও এস্টন প্রমুখ পণ্ডিতগণ প্রমাণ করেছেন যে একই পদার্থের 
সকল, পরমাণুর ওজন ঠিক সমান নয়; ছুই বা ততোধিক বিভিন্ন ওজনের 


y 


জড় ও শক্তি এ ১৯ 


পরমাণুর সমষ্টিতে প্রায় প্রত্যেক মৌলিক পদার্থ ই গঠিত | ওজনের এই বিভিন্নতা 
সত্বেও একই পদার্থের পরমাণুসমূহের মধ্যে কোন ধৰ্মগত বিভিন্নতা দেখা 
বায় না। এইজন্য একই পদার্থের বিভিন্ন ওজনের পরমাণুপ্রকারকে ‘একস্থানিক’ 
(19:০০) বলা হয়েছে । একই পদার্থের পরমাণুর মধ্যে অবশ্য এই ওজনের 
রিভিন্নতাটুকু অতি সামান্য । এস্টনের উদ্ভাবিত “ভরলিপিবন্ত্ের. ( M৭55 
Spectrograph) সাহায্যে একই ধৰ্মাবলম্বী পরমাণুর মধ্যে তাদের ওজনের 
তঙ্কাং নির্ণর করা যায়। ওজনের এই বিভিন্নতার কারণ পরমাণুর গঠনকৌশল হতে 
সহজে বোঝা যায় । আমরা দেখেছি নিদিষ্টনংখ্যক প্রোটন ও নিউট্রন সহযোগে 
এক-একটি নির্দিষ্ট মৌলিক পাদর্থের পরমাণুকেন্দ্ৰ গঠিত হয়েছে। কেন্ৰস্থ 
প্রোটনের সংখ্যার সমীনসংখ্যক ইলেকট্রন, এ কেন্দ্রের চারদিকে আপন আপন, 
কক্ষপথে প্রবলবেগে ঘুরে বেড়াচ্ছে |: কেন্দ্রটির বিদ্যুৎ-মাত্রার পরিমাণের উপর 
পরমাণুর যাবতীয় ধর্ম নির্ভর করে । প্রত্যেক মৌলিক পদার্থের পরমাণুকেন্দে 
থাকে এক-একটি নিৰ্দিষ্ট সংখ্যক বিছ্যুৎমাত্রার ভার । আমরা দেখেছি যে 
পরমাণুর ওজন নির্ভর করে কেন্দ্রস্থ নিউট্রন প্রোটনের সংখ্যার উপর ৷ প্রোটনের 
সংখ্যা ঠিক রেখে যদি কেন্দ্রে নিউট্রনের সংখ্যার হ্রামবৃদ্ধি ঘটে তবে পরমাণুর 
ওজনেরও হ্রাসবৃদ্ধি ঘটবে; কিন্তু তাতে কেক্দস্থ বিদ্যাৎ-এককের সংখ্যার কৌন 


ব্যতিক্রম ঘটবে ন| ৷. ফলে একই ধর্মের বিভিন্ন ওজনের পরমাণু, গড়ে উঠবে । 


একই মৌলিক পদার্থ যে দুই ব| বহু একস্থানিক বিভিন্ন ওজনের পরমাণুর সমষ্টি 
হতে পারে এ থেকেই তা সহজে বোঝা যায়। _ 
পরমাণুকেন্জের স্থায়িত্ব সম্বন্ধে আরও একটি গুরুতর সমস্যা আছে । কেন্দ্রে 
যখন প্রোটনের সংখ্যা বাড়তে থাকে, তখন সমধর্মী প্রোটন পরস্পরকে বিতাড়িত 
করবার চেষ্টা করে। এতে পরামাণুকেন্দ্ৰ সহজে ভেঙে যেতে পারে সুতরাং 
কেন্দ্ৰে এমন একটা আকর্ষণী বল আছে য| প্রোটনের এই [রি Ee ব্‌ 
বিকর্ষণকে ঠেকিয়ে রাখতে পারে। এই আকৰ্ষণী ৰ 
করেছেন স্থবিধ্যাত অষ্টিয়ান বিজ্ঞানী হাইসেনবার্গ ৷ 
MANY হাতত টিছএ fF 


হও বিজ্ঞান ও বিশ্বজগং 


ও প্রোটনের মধ্যে রয়েছে পরস্পরের প্রতি একটি প্রবল আকর্ষণ । এই 
আকর্ষণের স্ষ্টি হয় নিউট্রন ও প্রোটনের পরস্পর রূপান্তরে ৷ গুরুভার 
মৌলিক পদার্থের পর্মাণুকেন্দ্রে যেখানে প্রোটনের সংখ্যার বাড়াবাড়ি, সেই সব 
ক্ষেত্রে দেখা যায় যে এ সব পরমাণুকেন্্র স্বভাবত অস্থায়ী। দৃষটান্তক্বরূপ 
ইউরেনিয়াম রেডিয়াম প্রভৃতি ধাতুর পরমাণুর উল্লেখ করা যেতে পারে ।॥ এদের 
পরমাণুকেন্দ্রে বহুসংখ্যক প্রোটন ও নিউট্রন আছে ্বল্পপরিসর স্থানে জমাট 
বেধে । এই কারণে সম্ভবত কেন্দ্রের ভিতরকার আকর্ষণ ও বিকর্ষণের সম্পূর্ণ 
সামঞ্জস্য ঘটতে পারে নি। "ফলে পরমাণুকেন্দ্র ক্ৰমশ ভেঙে পরিশেষে, স্থায়ী 
সীমক পরমাণুতে সাম্যাবস্থা লাভ করে। 


টিভি 


পূর্বেই বলা হয়েছে বে জড়পদার্থের সহযোগে সাধারণত আমরা! শক্তির 
অস্তিত্ব অনুভব করি। বস্তুত জড়পদার্থের উপর শক্তির ক্ৰিয়াই আমরা প্রত্যক্ষ 
করে থাকি, শক্তিকে প্রত্যক্ষ করতে পারি ন| ৷ কিন্তু সর্ব থেকে যখন আমরা তাপ 
ও আলোক পাই» তখন বলতে হয় জড়ের সংস্পর্শ ছাড়াও শক্তি বিরাজ করতে 
পারে। বেতারবার্তীয় বে বিদ্যুত্শক্তির ব্যবহার হয়, তাঁর চলাঁচলেও কোন জড়- 
পদার্থের সংঅব থাকে ন| এই প্রকারের শক্তি যে জড়ধর্মহীন সর্বব্যাপী ঈথর বা 
ব্যোমের মধ্যে তরস্লের সৃজন ক'রে চলতে থাকে এও আম্রা দেখেছি। শক্তির 
এই রূপকে আমরা নাম দিতে পারি তেজ ৷ অগুপরমাণুর চঞ্চলত| ও কম্পন হতে 
এবং তাদের উপাদান ইলেকট্রনের কক্ষ হতে বক্ষান্তরে গমনের ফলে এই তেজ- 
শক্তির উদ্ভব হয়। এই নব কম্পন চারদিকে ঈথর-সমুদ্রে তরজের সৃষ্টি করে । 
এই ঈথর-তরঙ্ষ বা ঢেউ যখন আমাদের চোখের ও দেহের অসুপরমাগুতে এসে 
ঘা লাগায় তখন আমাদের আলোক ও তাপের অঙ্গভূতি জন্মে । আমাদের চোখের 
বা দেহের অঙ্গভৃতিশক্তি সংকীৰ্ণ তাই সকল শ্রেণীর ঈখর-তরঙ্ বা তেজশক্তি 


তেজশক্তি ও তার দ্বৈতভাব 


আমরা অনুভব করতে পারি না ৷ তরঙ্দের দৈর্ঘ্য অনুযায়ী 2 
" অনুসারে এদের শ্রেণীভাগ করা হয়। পরীক্ষায় দেখা যায় যে এক-একটি তেজ 
তরঙ্দ এক ইঞ্চির বিশ লক্ষ কোটি ভাগের এক ভাগ হতে আরম্ভ ক’রে পাচ 
. মাইল (আকাশবাণীর বিদ্যুত্তর্) অবধি দীর্ঘ হতে পারে। এই সব বিভিন্ন 
দৈৰ্ঘ্যের তরলের ভিতর অতি অল্পসংখ্যকই আমরা আলোকরূপে অঙ্গভব করি। 
এ থেকে অপেক্ষাকৃত অধিক দৈর্ঘ্যের তেজ-তরঙ্গ আমরা তাঁপরূপে অঙ্গুভব করি; 
তারও অধিক দৈর্ঘ্যের তেজ-তরঙ্দের অস্তিত্বের খবর পাই আমর! বেতারবার্তার 
সাহায্যে | যে সব তরঙ্গের দৈর্ঘ্য দৃশ্যমান আলোকতরঙ্গের দৈর্ঘ্য হতে কম তাদের 
অস্তিত্ব প্রাণ করা! যার কোটো গ্রাফ-ফলকের সাহায্যে । শুধু চোখে আমরা মাত্র . 
সাত রঙের আলোকতরঙ্ অনুভব করতে পারি। সর্ষের সাদা আলোবকে পুরু 
ত্রিপার্খ কাচ (০৮১50) বা. বর্ণলিপিযস্ত্ের সাহায্যে (spectroscope) ভাঙলে 
_ পর-পর বে সাত রঙের ছটা বা বর্ণসপ্তক দেখা যায়, সেগুলি তাদের তরঙ্ব-দৈর্ঘ্যের 
বৃদ্ধি বা হ্রাস ক্ৰমে এক প্রান্ত হাতে অন্ত প্রান্তে সাজান থাকে-_ যথা, দৈর্ঘ্যের 
হসক্রমে লাল বাঁ লোহিত, নারাহ্গী, হলদে বা গীত, হরিং বা সবুজ, নীল, 
ঘননীল, বেগুনি । লাল প্রান্তের দিকে ক্রমশ অগ্রসর হলে আমরা অদৃশ্য 
লালেতর বা লাল-উজানী (in£৭-7৫৭) তরদের তাপরশ্মি এবং পরিশেষে অতি 
দীর্ঘ বেতারবার্তা বা আকাশবাণীর তরঙ্দের (2210 ০৫৮৫5) খবর পাই । 
সেইরূপ বেগুনি প্রান্তের পর ক্ষুদ্র হতে ক্ষুদ্রতর তরপের অস্তিত্ব প্রমাণ করা 
যায় ; যেমন অতিবেগুনি আলো (ultra-violet), রঞ্জেন-রশ্মি, গামা-রশ্মি ও 
পরিশেষে স্থষ্টি বাঁ মহাজাগতিক রশ্মির (cosmic 7255) তরঙ্গ | লালেতর 
তরঙ্দদমূহকে আমরা তাঁপরশ্মিরূপে অনুভব করে থাকি । 
তেজশক্তির এই সমগ্র মাপকাঠির ভিতর নে অংগ্ীটুকু আমরা চোখে অনুভব 
করি ত! অতি সামান্ত ; 5 ভাগ বললেও অত্যুক্তি হয় না এক কথায় বলা 
যায় আমরা তেজতরঙ্রবাহী ঈখর-সমুদ্রে ডুবে আছি; এবং এই সব তরঙ্গের 


্রসং দের ইন্রি ৰু 
মাত্ৰ সাঁমান্ত ক্যেকটি নিসার শ্রেণী তমার বু দেয় 

সকল শ্রেণীর তরঙ্গ যদি আমাদের দৃষ্টিগোচর হত, তাহলে এই জড়জগতের 
চেহারা যেত একেবারে বদলে । ' হ 
লাল হতে দীর্ঘতর যে সব তেজতরঙ্গ আছে, তাদের স্থষ্টি হয় অগুপরমাণুর 
ব| ইলেক্ট্রনের কম্পনের ফলে । লাল বা লাল হতে হৃম্বতর তেজতর্ের সৃষ্টি - 
হয় পরমাণুর ইলেক্ট্রনমণ্ুলীর কক্ষ-পরিবর্তনে। পূর্বে বলা হয়েছে যে, পরমাণু 
কেন্দ্রের চারদিকে ইলেক্ট্রন নিৰ্দিষ্ট কক্ষে মগ্ডলীনৃত্যে ঘুরতে থাকে । এই সব 
ইলেক্ট্রন যখন কক্ষ হতে কক্ষান্তরে বিদ্যুৎবেগে ছুটে যায়, তখনি এরা এই 
খাটো তরঙ্দের তেজ্রশক্তি শোষণ বা বিকিরণ করে থাকে । এই তথ্য স্ুবিখ্যাত 
বিজ্ঞানী বররের গবেষণার ফলে পাওয়া গেছে। 
কক্ষ হতে কক্ষাস্তুরে ইলেক্ট্রনের এই যাতায়াত ব্যাপারটা বড় অদ্ভুত 
- রকমের ॥ বিজ্ঞানী বয়র একে যে ভাবে চিত্রিত করেছেন তা আমাদের সাধারণ 
ধারণায় আসে না। ইলেক্ট্রন বখন এক চক্রপথ হতে অন্য চক্রপথে যায় তখন 
এই উভয় কক্ষের মধ্যবর্তী ব্যবধানের ভিতর দিয়ে তাকে চলাচল করতে হয় না। 
যে মুহ্থতে তার তিরোভাব হয় এক কক্ষে, ঠিক সে মুহূর্তেই লে দখা দেয় অন্য 
কক্ষে | যেন.এই উভয় কক্ষের মধ্যে দেশকালের কোন দূরত্ব ইলেক্ট্রনের পক্ষে 
নেই বললেই চলে । এরূপ অসাধারণ ঘটনার নমুনা আমাদের ব্যবহারিক জড়- 
জগতে মিলে না! এ ঘেন কতকটা মানসলোকের ব্যাপার, যাকে আমরা কথায়” 
বলি মনসা মথুরাং ব্রজে্। লণ্ডন, প্যারিস, বালিন বা নিউইয়ৰ্ক হতে ত প্রত্যাগত 
কোন কলিকাতাবাসী এ সব দূর শহরে ফিরে যেতে পারেন তার মনের রথে 
' চড়ে-- এতে লাগবে ন! তার এক মুহূর্তও সময় বা তাকে যেতেও হবে না 
কলিকাতা এবং এ সব নগরীর মধ্যবর্তী দেশের উপর দিয়ে। এ হতে বলা যেতে 
পারে জড়ধর্মী ইলেক্ট্ৰনে ধেঁন মন বা'চিৎ-এর ধৰ্ম আছে প্রচ্ছন্ন হয়ে | ৰ 
আমরা দেখেছি যে তরঙ্গাকারে চলাই হল তেজশক্তির বিশেষত্ব বিংশ 
শতাব্দীর প্রারম্ভে বিখ্যাত জাৰ্মান বিজ্ঞানী গ্লাঙ্ধ তাপরশ্মির পরীক্ষার ফলে প্রমাণ 
করলেন বে তাপশক্তির বিকিরণ ও শোষণ একটানা ধারাবাহিক ভাবে ঘটে ন| ৷ 


- তেজশক্তি ও তাঁর দ্বৈতভাব ২৩ 


কোন বিশিষ্ট কম্পনেই তাপত্বরঙ্গ কেবলমাত্র এ কম্পনসংখ্যার মাত্রার অনুযায়ী 
" তাপশক্তির একক বা তার পূৰ্ণ গুণকরূপে বিকীৰ্ণ বা শোষিত হতে পারে। 
এতে দেখা যায় বে, শক্তির বিশিষ্ট ধৰ্ম ঢেউ তুলে চলা হলেও তাপরশ্মিকে তাপ- 
কণিকার সমষ্টিবপে মনে করা যেতে পারে।  এইরূপে জড়ের বিশিষ্ট ধৰ্ম, অণু 
প্রতি, তাপশক্তিতে বর্তমান রয়েছে দেখা যায়। আইনস্টাইন আলোকশক্তির 
, বেলীতেও শক্তির এই দ্বৈতভাবের প্রমাণ করেছেন। পরবর্তীকালে মাকিন 
বিজ্ঞানী কম্পটন তীর বিখ্যাত রঞ্জেন-রশ্মি সম্পর্কিত গবেষণায় (Compton 
Effect) প্রমাণ করেছেন যে জড়কণিকার মৃত এই সব শক্তি-কণিকারও ভর্বেগ 
(momentum) এবং ভর (ma55) আছে। কম্পটন এই সব তেজ বা শক্তি- 
কণিকার নাম দিয়েছেন ফোটন (911০০2) | স্থতরাং আমরা দেখতে পাচ্ছি যে 
তেজের শক্তিভাব হচ্ছে ঢেউ তুলে চলা, এবং তাঁর জড়ভাব হচ্ছে অগুপ্ররুতির 
অনুকরণ করা ৷ এই উভয় ভাবে শক্তির ক্রিয়া বিংশ শতাব্দীর বিজ্ঞানীরা প্রমাণ 
করেছেন। ফলে, নিউটনের শক্তিকণিকাঁবাদ নবজীবন লাভ করেছে বলা যার। 
অবশ্য শক্তিকণিকা বা৷ ফোটিন বললে অণুপরমাণুর অনুরূপ কোন জড়পনার্থের 
কণিকার ধারণা কর! ঠিক হবে না । একে নিদিষ্ট কম্পনসংখ্যার তরদ্দের গুচ্ছ 
. বলা যেতে পাৰে ৷ অর্থাৎ শক্তিতরদ্ জলের ঢেউএর মত নিরন্তর একটানা চলে 
ন; স্বতন্ত্ৰ গুচ্ছ ব| দল বেঁধে চলাচল ক্র! হচ্ছে এদের স্বভাব | 
জড়কণিকার একটি বিশিষ্ট ধৰ্ম হচ্ছে তাঁর ভর (৭55) ৷ শক্তিকণিকা বা 
শক্তির তরঙ্গগুচ্ছেও জড়কণিকার এই বিশিষ্ট ধর্মের প্রকাশ দেখা যায়। বিভিন্ন 
কম্পনসংখ্যার তরদ্বগুচ্ছ বা শক্তিকণিকার ভর বিভিন্ন ৷ এই তথ্য পরীক্ষায় ও * 
গণনায় ঠিক করা গেছে । 
পূৰ্বে আদর দেখেছি যে বিদ্যুৎশক্তি যেমন এক দিকে ইলেকট্রন পজিট্ৰন 
নামক বিপরীতধর্মী কণিকাঁরূপে নিজকে প্রকাশ করে, সেইরূপ অন্য দিকে আবার 
আকাশবাণী ও বেতীরবার্তার তরত্বরূপেও চলাচল করতে পারে । অতঃপর আমর! 
দেখতে পাব বে এই সব জড়বর্মী ইলেকট্রন পভিষ্রনও তরলের গুচ্ছবিশেষ ৷ 


জড়ের দ্বৈতভাব ' 


পূর্বে বলা হয়েছে যে পরমাণুমাত্রই বিদ্যুৎকণিকায় গঠিত। বিপরীতণমী উভয় 
প্রকার বিদ্যুৎকণিকায়, পজিট্রন ও ইলেকট্রনে, সকল জড়ধৰ্মের নিদর্শন পাওয়া যায় । 
এদের স্বকীয় ভর আছে। আমরা আরও দেখেছি যে শক্তি তরঙ্গও জড়ের ধৰ্ম গ্রহণ 
করতে পারে। মুক্ত তরঙ্গে ও সংঘ বেঁধে (কণিকারূপে)__ এই উভয় ভাবে যদি 
শির চলাচল সম্ভব হয়, তবে জড়কণিকা ও যে তরঙ্লাকার ধারণ করতে পারে তা 

_ কিছুই অসম্ভব নয়। ফরাসী বিজ্ঞানী লুই দ্য ব্ৰগলিএই মতবাদ প্রথম প্রচার করেন। 
তিনি গণনায় দেখালেন যে যদি জড়কণিকা তরঙ্গসংঘের আকার ধারণ করে 
তবে তাদের ভরের সঙ্গে এ তরন্বের কম্পনসংখ্যার একটি সহজ সম্বন্ধ দেখা য়াবে। 
১৯২৭ খ্রীষ্টাব্দে মাকিন বিজ্ঞানী ডেভিসন ও গারমার লেগে গেলেন দ্য 
 ব্রগলির এই মতের সত্যতা পরীক্ষার কাজে ৷ তারা বন্দুকের গুলির মত ইলেক্‌ট্ৰন- 
রশ্মি ছুড়ে পাঠালেন একটি ধাতুফলকের উপর | যখন এই সব ইলেকট্ৰন-বশ্মি 
ধাতুফলক হতে প্রতিফলিত হল, তখন দেখা গেল প্রতিফলিত ইলেকট্রন-বশ্মি 

* বিভিন্ন দলে বিভক্ত হয়ে এমন একটি চিত্রের স্থষ্টি করল য| তরঙধর্মী আলোক 
রশ্মির প্রতিফলনের সম্পূর্ণ অশ্নরূপ । ইংরেজ বিজ্ঞানী জি. পি. টম্সন্‌ সোনার 
সুস্ম পাতের ভিতর দিয়ে ইলেকট্রন-রশ্মি চালিয়ে এ একই চিত্র দেখতে পেলেন। 
এতে প্রমাণ হল জড়ধর্মী ইলেকট্রন বা বিদ্যুৎকণিক| শক্তিতরঙ্দের সংঘ-বিশেষ। 
"১৯৩০ খ্রীষ্টাব্দে মাকিন বিজ্ঞানী ডেম্প স্টার এরূপ পরীক্ষার কাজে ইলেকট্রনের 
বদলে তার চেয়ে বহুগুণে ভারী প্রোটনের ব্যবহার করেন। ধাতুফলকের উপর 
প্রোটন ছুড়েও পাওয়া গেল একই কল। স্থতরাং সিদ্ধান্ত হল জড়কণিকার 
তরনপ্র্কৃতি শুধু ইলেকট্রনে নয়, তার চেয়ে ছুহাজার গুণ ভারী প্রোটনেও 
বয়েছে। শক্তিরশ্মিতে যেমন জড়ভাবের আরোপ করা যেতে পারে, জড়েও 

তেমন শক্তির বিশিষ্ট ধর্ম তরঙ্গপ্ৰকৃতির কল্পনা করা যায়। 


জড় ও শক্তির পরস্পর রূপান্তর ২৫ 


অতএব দ্য ব্রগলির মতবাদানুসারে শক্তি ও জড়ে কোন ভেদ নেই | এরা 
. একই আদিভূতের এপিঠ ওপিঠ মাত্ৰ ইলেকট্রন, প্রোটন ও ফোটন সবাই 

শক্তিকণিকারূপে আকাশবিন্দুর চারদিকে তবদ্বৱাজির ঘূণিপাক ৷ 

সুবিখ্যাত অস্ট্রিয়ান বিজ্ঞানী শ্রোডিংগার তাই তীর নবতম পরমাগুবাদে 
জড় স্বভাবকে সম্পূর্ণ বাদ দিয়ে পরমাণু ও তার উপাদান ইলেকট্রন প্রোটনকে 
শুধু তর্দের সংঘ বা গুচ্ছরূপে চিত্রিত করেছেন। 

অতএব বলা যেতে পারে, অণু এবং তরঙ্গ এই উভয়ভাবে চলছে স্থষ্টিরাজ্যে 
জড়ের প্রকাশ এবং ক্রিয়া । 


জড় ও শক্তির পরস্পর রূপান্তর 


পূর্বের অধ্যায়ে বলা হয়েছে যে জড়ের বিশিষ্ট ধর্ম কণিকা-প্ররুতি, এবং এও 
বলা গেছে যে তেজশক্তিতেও এই কণিকার ধর্ম আরোপ করা যেতে পারে। 
আমরা আরও দেখেছি যে জড়পরমাণু বিদ্যুৎকণিকায় গঠিত এবং এই বিদ্যুৎ- 
কণিকাও আবার শক্তি-তরঙ্দের ঘৃরিপাকরূপে অবস্থান করতে পারে। ১৯০৫ 
খ্ৰীস্টাক্সে পরম বিজ্ঞানী আইনস্টাইন তার বিখ্যাত ‘আপেক্ষিক তত্ব’ (Theory 
of Relativity) প্রচার করেন । এই তত্বের একটি মূল ধারামতে শক্তি ৬ 
জড়ের পরস্পর রূপান্তর ঘটতে পারে। যখনই কোন জড়পদার্থ তেজশক্তির 
বিকিরণ বা শোষণ করে, এই প্রকারের রূপান্তর তখনই দেখা যায়। পূর্বে যে 
সব পরীক্ষার কথা বলা হয়েছে তাতে আইনস্টাইনের আপেক্ষিক তত্বের এই 
মূলধারা এখন বিনা আপত্তিতে মানতে হয়| কি পরিমাণ জড়পদার্থের রূপান্তরে 
কি পরিমাণ শক্তির উদ্ভব হতে পারে তা গণনার সাহায্যে আইনস্টাইন বের 
করেছেন। ত! থেকে জানা যায় যে অতি সামান্য পরিমাণ জড়পদার্থের ধ্বংসে 
বিপুল পরিমাণ শক্তির স্থজন করা যেতে পারে। একটি মটরের আকারের . 
কয়লার টুকরোকে বদি শক্তিতে পরিণত করা যায়, তবে ওর সাহায্যে একটি 

৩ 


হত, বিজ্ঞান ও বিশ্বজগত ৰ 
বড়, রকমের বাত্রী-জাহাঁজকে চালান যাবে লণ্ডন থেকে নিউইয়র্কে । যদি এক 
পাউণ্ড ওজনের বালি বা মাটিকে শক্তিতে পরিণত করে হঠাৎ ছেড়ে দেওয়া যায়, , 
তবে তা দশলক্ষ টন ভিনামাইটের সমান প্রবল হবে ধ্বংসশক্তিতে | কিন্ত এই- 
প্রকারের সম্পূর্ণ রূপান্তর পৃথিবীর পরীক্ষাগারে সম্ভব নয়। স্থর্য ও অন্ঠান্য 
নক্ষত্ৰপিণ্ডের মধ্যে যেখানে তাপমাত্রা প্রায় ২ কোটি ডিগ্রী, মে সব স্থানে 
এইরূপ পুরোপুরি রূপান্তরের সম্ভাবনা পণ্ডিতের! কল্পনা করেন ৷ 
সম্প্রতি এইপ্রকার রূপান্তরের প্রমাণ পাওয়া, গেছে পরীক্ষায়। মাকিন 
বিজ্ঞানী এণ্ডারসন, ফরাসী মহিলা-বিজ্ঞানী কুরী (মাদাম কুরীর কন্যা) ও তীর 
স্বামী জোলিও এবং জার্মান মহিলা-বিজ্ঞানী মাইটনার গামা-রশ্মিকে গুরুভার 
পদার্থের (যথা সীসক) মধ্যে ছুড়ে তা থেকে যুগল বিদ্যুংকণিকার (ইলেকট্রন ও 
পজিট্ৰন ) উৎপত্তি প্রত্যক্ষ করেছেন আমর! দেখেছি বিদ্যুৎকণার ভর আছে, 
সুতরাং তারা জড়ধর্মী। অতএব এই পরীক্ষায় আমর! তেজরশ্রির জড়ে 
পরিণতির বা শক্তি হতে জড়ের জন্মের নমুনা পাই । আবার জড়কণিকার ধ্বংসে 
যে শক্তির উৎপত্তি ঘটতে পারে তাও ফরাসী বিজ্ঞানী জোলিও পরীক্ষার ফলে 
প্রমাণ করেছেন। যখন কৌন জড়পদার্থের ভিতর দিয়ে হী-ধর্মী বিদ্যুৎকণিকা বা 
পজিট্রন্ধার! প্রেরণ কর! হয়, তখন এ জড়পরমাণুর অভ্যন্তরস্থ ইলেকট্রনের সঙ্গে 
সংঘাতে এই ছুই বিপরীতধর্মী বিদ্ুৎকণিকা যায় মিলে। তাতে তাদের পরস্পরের 
নির্বাণ ঘটে ; এবং তার ফলে হয় ফোটন ব| গামা-রশ্সির উৎপত্তি। স্থতরাং 
বলা যায় বে, এ প্রক্রিয়ায় আমরা জড়ের মৃত্যুতে শক্তির জন্মের খবর পাই। 
জড়ের ধ্বংসে শক্তির উৎপত্তির অন্তবিধ প্রমাণও বিজ্ঞানীরা সংগ্রহ করেছেন | 
এই সব গ্রমাণকে অবশ্য প্রত্যক্ষ বা মুখ্য প্রমাণ বল! যায় না। পূর্বে বলা হয়েছে 
বে যাবতীয় মৌলিক পদার্থের পরমাণুকেন্দ্ৰ গঠিত হয়েছে প্রোটন ও নিউট্রনের 
সমবায়ে। হিলিয়াম গ্যাসের পরমাণুর ওজন হাইডোজেন গ্যাসের পরমাণুর 
* জনের প্রায় টারগুণ। অবশ্য ঠিক চারগুণ বলা যায় না, তার চেয়ে খুব সামান্য 
কম। একটি হিলিয়াম-পরমাণুর কেন্দ্রে ছুটি প্রোটন ও ছুটি নিউট্রন রয়েছে | 


সর স্মার্ট 

আমরা দেখেছি যে নিউট্ৰন ও হাইড্রোজেন পরমাণু ওজনে সমান। এই 
অবস্থায় হিলিয়াম-পরমাণুর ওজন হাইড্রৌজেন-পরমাণুর ওজনের ঠিক চারগুণ 
হওয়া উচিত ছিল। এই তফাতটুকুর কারণ কি? বিজ্ঞানীদের মতে 
হিলিয়াম-পরমাণুর কেন্দ্রে যখন প্রোটন ও নিউট্রন অতি স্বল্পপরিসর স্থানে 
জড়ীভূত হয়, তখন পরস্পরের আকর্ষণের ফলে তাদের স্বীয় বস্তপরিমাণের 
অতি সামান্য অংশ শক্তিতে রূপান্তরিত হর। ফলে, তেজরূপে হয় এর 
বিকিরণ । 

পূর্বে বলা হয়েছে যে একটি বালি প্রমাণ জড়কণিকার ধ্বংসেও অপরিমেয় 
শক্তির উদ্ভব ঘটতে পারে ৷ বিজ্ঞানীদের এ সিদ্ধান্তের চূড়ান্ত প্রমাণ হয়ে গেছে 
বিগত মহাযুদ্ধে, আণবিক বোমার আবিষ্কারে ৷ বিজ্ঞানী ফামি এবং বিদুষী কুরী 
পরীক্ষার ফলে প্রত্যক্ষ করেন যে নিউই্রন-কণিকার আঘাতে ইউরেনিয়ামের 
কেন্দ্ৰবস্তর এক অভূতপূর্ব পরিবর্তন ঘটে। এর ফলে অজানা! নৃতন মৌলিক 
পদার্থের কৃত্রিম সৃষ্টির সম্ভাবনার প্রথম আভাস তারা দেখতে পান। জার্মান 
রাসায়নিক হাঁনের পরীক্ষায় কিন্ত প্রমাণ হল যে এ অবস্থায় ইউরেনিয়ামের 
কেন্দ্রবন্তটি ভেঙ্গে ছুই বা বহু ক্ষুদ্ৰতর পরিচিত মৌলিক পদার্থের কেন্দ্ৰবস্তুতে 
পরিণত হয়; এবং সঙ্গে সঙ্গে প্রচুর পরিমাণ শক্তির উদ্ভব ঘটে । ইউরেনিয়ামের 
কেন্দ্ৰবন্ধর ভর এবং নিউট্রনের ভরের যোগফলের সঙ্গে উদ্ভূত কেন্দ্রবস্ত ছুটির 
ভরের যোগফল তুলনা করলে দেখা বায় বে শেষোক্ত যোগফলের পরিমাণ হয় 
পূর্বোক্ত যোগফল হতে কিছু কম অতএব প্রমাণ হুল বে, বস্তভারের এ হ্রাস 
বা কমতি ঘটেছে শক্তিতে তার রূপান্তর হয়ে। এ পরীক্ষাই হল আণবিক 
বৌমার ভিত্তি ॥ ইউরেনিয়াম ও নিউট্রনের সংঘাতে আবার নূতন নূতন 
অজানা মৌলিক পদার্থের স্ুষ্টি হয়েছে। এ সবার মধ্যে একটির নাম হচ্ছে - 
প্লটোনিরাম। প্রুটোনিয়ামের কেন্দ্রবস্তকেও সহজে নিউট্রনের আঘাতে ভেঙ্গে 
দ্বিখণ্ডিত করা বায়। এতেও বিস্তর শক্তির উদ্ভব হয়। এ গ্লুটোনিয়ামই হচ্ছে 
এখন আণবিক বোমার উপাদান। পাউগুখাঁনেক ওজনের একটি মাত্র 


= 

আণবিক বোমা বে কি প্রচণ্ড শক্তিশালী তার প্রমাণ হয়ে গেছে ১৯৪৫ সালের 
৬ই আগস্ট তারিখে সকালবেলা ৮ ঘটিকায়, জাপানে হিরোসিমা সহরের উপর 
যখন তাকে নিক্ষেপ করা হয়। হাজার হাজার ননরনারীর মৃতদেহ নিয়ে সমগ্ৰ 
নগরীটির ধ্বংসাবশেষ এক মুহূর্তে দেখা দিল বিজ্ঞানের এ নিদারুণ সত্যের 
মৃতিমান প্রতীকরূপে । 

সম্প্রতি বিজ্ঞানীরা এ হ’তেও ভীষণতর হাইড্রোজেন বোমার স্থষ্টির কাজে 
গেছেন লেগে । গুরুভার হাইডোজেন-পরমাণুর ওজন সাধারণ হাইড্রোজেন- 
পরমাণুর দ্বিগুণ । এরূপ ছুটি গুরুভার হাইড্রোজেন-পরমাণুর কেন্দ্রবস্তর যদি 
সংযোগ ঘটে, তা হলে একটি হিলিয়ামের কেন্দ্রবস্তর স্থষ্টি হবে। এ ক্ষেত্রেও 
গণনায় দেখা যার যে বস্তুসমষ্টির কথঞ্চিৎ হ্রাস ঘটে; তাঁরই বিনিময়ে হবে 
প্রচণ্ড শক্তির উদ্ভব এবং বিকিরণ ৷ 

বিংশ শতাব্দীর এই আবিষ্কারের ফলে শক্তি ও জড়ের স্বাতন্ত্ৰা গেছে ঘুচে; 
এবং তাদের এই একীকরণের দরুন উনবিংশ শতাব্দীর জড়ের নিত্যতীবাদ ও 
শক্তির নিত্যতাবাদ বর্তমানে জড়-শক্তির নিত্যতাবাঁদে পরিণত হয়েছে । অর্থাৎ 
এই বিশ্বজগতের জড় এবং শক্তির মোট যোগফল চিরকালের জন্য নিৰ্দিষ্ট হয়ে 
আছে। কখনো এর কোন ব্যতিক্রম ঘটতে পারে না| কদাচ কোন কারণে 
জড়ের বাঁ শক্তির পরিমাণের কমতি ঘটলে, ঠিক তার সমানদরের শক্তির বা 
জড়ের পরিমাণের যথাক্ৰমে বাড়তি ঘটে | 

আধুনিক বিজ্ঞানের মতে বিশ্বজগতের এই ছুই মূল উপাদান, শক্তি এবং 
জড়, একই উপাদানের রূপান্তরবিশেষ। উভয়কেই তরঙ্গ বা কম্পন রূপে কল্পনা 
করা যেতে পারে । এই সব তরঙ্গ যখন কোন স্থানে কুণ্ডলী পাকিয়ে আবর্তের 
স্বজন ক'রে আটকে পড়ে, তখনই এদের জড়ধর্সের প্রকাশ পায়। যখন আবার 
খজ্বরেখ গতিতে এদের প্রবাহ চলে, তখন তাঁরা দেখা দেয় তেজ বা আলোক- 
স্মপে। এই ছুই জাতীয় তরক্ররাজির আবার পরস্পর রূপান্তর ঘটছে। যে সব 
তরকশ্রেণী চক্রপথে ঘুনিপাক খাচ্ছে, তারা সময়-বিশেষে নিজেকে এ ঘূণিপাকের 

কারাগার হতে মুক্ত করে সোজাপথে ছুটে পালায়। একেই পণ্ডিতেরা জড়ের 
মৃত্যু ও শক্তির বা তেজের জন্ম রূপে কল্পনা করেছেন । 

এখন কেউ যদি জিজ্ঞাসা করে, এই তরঙ্গ কিসের? বিজ্ঞানী তার কোন 
সন্তোষজনক উত্তর দিতে পারেন না। মোটের উপর জড় এবং শক্তির স্বরূপ 
সম্বন্ধে বিজ্ঞানীরা বে জ্ঞান লাভ করেছেন তার সবই পরীক্ষালন্ধ | তাদের 
এ জ্ঞান তারা প্রকাশ করেছেন শুধু অঙ্কশাস্ত্রের সাঙ্কেতিক চিহ্নের সাহায্যে । 
এতে জড় বা শক্তির কোন বাস্তব ইক্জির়গ্রাহা চিত্র আমাদের মনে অঙ্কিত হতে 
পারে না। আমাদের সাধারণ জ্ঞানে আমরা বাকে জড় বস্তু বা শক্তি বলে বর্ণনা 
করি, বিজ্ঞানের মতে তা হচ্ছে শুধু আমাদের ইন্জিয়ের কারসাজি ও মনের ভ্রান্তি । 

মাত্র কয়েক বংসর হল বিজ্ঞানীর! একপ্রকার নূতন প্রচণ্ড শক্তিশালী তেজ- 
রশ্মির আবিষ্কার করেছেন ৷ পৃথিবীর বায়ুমণ্ডলের বহিঃপ্রদেশ হতে অবারিত 
ধারায় এদের বর্ষণ চলছে । পণ্ডিতেরা অনুমান করেন নাক্ষত্রিক জগৎ হতে 
এদের আমদীনি। তাই এদের নাম দেওয়া হয়েছে ‘কস্মিক’ বা মহাজাগতিক 
রশি। এই সব রশ্মির শক্তি এতই প্রখর যে অনায়াসে ১৫।১৬ ফুট পুরু সীসক 
ভেদ করে এরা চলে যেতে পারে ॥ ৬০০।৭০০ ফুট জলের তলারও এদের চলাচল 
দেখা যায়। জল স্থল অন্তরীক্ষে সর্বত্রই এদের অবাধ গতি ৷ কোন কোন বিজ্ঞানীর 
মতে এই সব রশ্মি তরঙ্গধর্মী এবং এদের তরঙ্গের দৈৰ্ঘ্য অত্যন্ত খাটো) স্থতরাং 
দ্পনসংখ্যাও ও অনুপাতে খুব বেশী ৷ হিসাবে দেখা যার এদের কম্পনসংখ্যা 
গামা-রশ্মির কম্পনসংখ্যার প্রায় ৫০ গুণ | এরা আসছে সুদূর নক্ষত্রলোক হতে; 
কতদূর যে তার ইয়ত্ত৷ নেই | কি যে বার্তা এরা এ সুদূর দেশ থেকে বহন করে 
আনছে তার সন্ধানে বিজ্ঞানীরা এখন ব্যস্ত । যখন পৃথিবীর বাযুমগ্লে এরা প্রবেশ 
করে তখন এদের চলাচলের পথে বায়ুর অণুপরমাণু পড়লে তারা অনেক সময়ে 


৩০ বিজ্ঞান ও বিশ্বজগত 


ভেঙে ইলেকট্রন, পজিট্রন, প্রোটন ও মেসন (গুরুভার ইলেকট্রন) প্রভৃতি 
বিদ্যুৎ ও জড়কণার সুজন করে। এই সব রশ্মির প্ররুত স্বরূপ ও উৎপত্তি 
সম্বন্ধে এখনো পশ্ডিতেরা একমত হতে পারেন নি। এই বিষয়ে বহু গবেষণা ও 
পরীক্ষা চলছে ৷ 
কাঁরো কারো মতে এরা অত্যন্ত খাটো দৈর্ঘ্যের ফোটন বা তরহ্গকম্পন | 
আবার কেউ কেউ মনে করেন এর! নিজেই ক্ষিপ্রগামী ইলেকট্রন, প্রোটন বা 
নিউটনের সমষ্টি । ) 
এদের উৎপত্তি সম্বন্ধেও বিবিধ মত প্রচলিত আছে। ইংরেজ জ্যোতিবিদ 
জীন্ৰ প্রমুখ পণ্ডিতগণের মতে আমাদের সুর্য ও সুদূর নক্ষত্ৰপিণ্ডে প্রচণ্ড উত্তাপে 
জড়পরমাণু হতে অবিরত ইলেকট্রন ও প্রোটন বিচ্ছিন্ন হয়ে বেরিয়ে পড়ছে। এই 
সব প্রোটন ও ইলেকট্ৰন পরমাণুর ভিতরকার শৃঙ্খলার বাধন থেকে মুক্তি পেয়ে 
যখন ছুটোছুটি করতে থাকে, তখন তাদের মধ্যে সংঘাত ঘটে এবং বিপরীত 
বিদ্যুদ্ধৰ্মের প্রচণ্ড আকর্ষণে তারা যায় মিলে । এই সংযোগের ফলে প্রোটনের 
বিলয় এবং শক্তির উদ্ভব হয়। এই শক্তিই মহাজাগতিক রশ্মিরূপে চারদিকে বিকীৰ্ণ 
হতে থাকে । এক কথায় বলা যায় এই বস্তুজগং চলছে নিরস্তর ধ্বংসের পথে, 
প্রতিনিয়ত জড়ের রূপান্তর ঘটছে শক্তিতে । এই রূপান্তর একমুখী, য| দৃশ্যমান, 
তার বিলয় হচ্ছে অদৃশ্যমানে ৷ বিশ্বজগৎ্ তার বস্তুপুঞ্জ নিয়ে যেন ছুটে চলেছে 
প্রলয়ের দিকে, যেখানে থাকবে শুধু এক মহাশক্তির বা জ্যোতির ব্যাপক উদ্দাম 
লীল|| তাপগতির নিয়ম (Law 0 Thermodynamics) বিশ্বজগতের এই 
পরিণাম নির্দেশ করে। 
তাপ-চলাচলের পরীক্ষা হতে বহুকাল পূর্বে বিজ্ঞানীরা একটি বিশিষ্ট প্রাকৃতিক 
নিয়মের আবিষ্কার করেছেন। এ পর্যন্ত এ নিয়মের কোন ব্যতিক্রম লক্ষিত 
হয়নি। এ নিয়গান্ুসারে যে কোন বন্তসংহতি-__ যথা অগুপরমাণু বা তাদের 
উপাদান ইলেকট্রন প্রোটন প্রভৃতি সতত শৃঙ্খলার রাজ্য হতে বিশৃঙ্খলার পথে 
অগ্রসর হচ্ছে । কোন বাধন মেনে চলা এরা পছন্দ করে না। প্রত্যেকে চায় 

মুক্তি, চায় স্বাধীনতা। এই হল এদের ধর্ম বা স্বভাব ৷ কোন শৃঙ্খলার সংস্থিতিতে 
এদের বাধতে হলে চাই বিপরীত শক্তির শাসন। অণুপরমাণুজেগতে এই 
শাসনের শক্তি জোগায় বিপরীতবর্মী বিদ্যুতের আকৰ্ষণ মানুষের সমাজেও 
এই নীতির অন্গশাসন আমরা দেখতে পাই । প্রত্যেক মান্ত্ষই চায় স্বাধীনতা, 
চায় বাধন কাটতে । মানুষের এই প্রকৃতিকে ঠেকিয়ে রাখে তাদের পরস্পরের 
ন্সেহের ও গ্রীতির টান ৷ এতেই সমাজবিধান টিকে আছে৷ এই প্রীতির টানে 
শৈথিল্য ঘটলে সমাজ যায় উচ্ছঙ্খল হয়ে। তখন তাকে টিকিয়ে রাখার জন্য 
বাইরে থেকে চাপাতে হয় রাষ্ট্রের শাসন। 

, অন্য দিকে মাকিন পদীর্থবিদ্‌ মিলিকীন প্রমুখ পণ্ডিতগণের মতে জড়ের এরূপ 
বিলয়ের সঙ্গে সঙ্গে তার স্ৃষ্টিকাধও চলেছে সমান জোরে ॥ অর্থাৎ জড় ও শক্তির 
এই রপান্তর পারস্পরিক ৷ মিলিকান তীর পরীক্ষার কলে যে সিদ্ধান্ত করেছেন 
তা এই : সূৰ্য ও অগণিত নক্ষত্ৰমণ্ডলী হতে অনবরত অগুপরমাণুর ধ্বংসের ফলে 
যে শক্তির বিকিরণ ঘটে, তা নক্ষত্রাজির আড়ালে বিপুল শূন্তাকাশের চরম 
শৈত্যে তরধ্বদংঘের কুণ্ডলী পাকিয়ে পুনরায় ইলেকট্রন প্রোটনরূপ বিদ্যুৎ ও জড়- 
কণিকার স্থষ্টি করে। এই প্রোটন ও ইলেকট্রন হতে আবার হিলিয়াম, 
অক্সিজেন, নাইট্রোজেন প্রভৃতি গ্যাস ও অন্যান্য মৌলিক পদার্থের পরমাণু, 
গঠিত হচ্ছে। আমর! পূর্বে দেখেছি যে প্রোটন, ইলেকট্রন বা নিউট্রন হতে 
এই গুরুভার পরমাণুসমূহের স্থপ্টিকালে প্রোটনের ওজনের কিছুটা হান হয়। 
স্ৃষ্টিপ্ক্ৰিয়ার এই ক্ষয়প্ৰাপ্ত বস্তভারই মহাজাগতিক রশ্মিরূপে দেখা দেয়। সহি 
এবং বিলয়ের এই বিপরীতমুখী প্রক্রিয়ার উপর নির্ভর করে বিশ্বলগতের সাম্য 
ও স্থিতি । 

অন্পদিন হল বিবিধ পরীক্ষার ফলে বিজ্ঞানীরা এখন সিদ্ধান্ত করেছেন যে এই 
মহাজাগতিক রশ্মি প্রধানত প্রোটনের সমষ্টি । এদের গতিবেগ এত দ্রুত বে 
সহজে প্রোটন বলে এদের চেনা যার না । এই সব প্রোটন কি অণুপরমাণুর 
ধ্বংসাবশেষ, না সুষ্টিপ্রক্রিয়ার প্রথম সোপান, এই প্রশ্নের কোন মীমাংসা হয় নি। 


তি । বিজ্ঞান ও বিশ্বজগত 


তবে এরা যে সুদূর হতে কোন নিগুঢ় সংবাদের সংকেত বহন করে নিয়ে আসছে- 
আমাদের কাছে, তা নিঃনংশয়ে বলা যেতে পারে। 
আধুনিক গবেষণার ফলে জ্যোতিবিদেরা সিদ্ধান্ত করেছেন বে সুর্য ও অন্যান্য 
নক্ষত্ৰদেহে প্রচণ্ডতাপে হাইড্রোজেনের কেন্দ্রবস্ত হতে অনবরত হিলিয়ামের 
কেন্দ্ৰবস্তর স্ুষ্টি হচ্ছে। এর ফলে যে শক্তির উৎপত্তি ঘটে তা হতেই স্থৰ্য এবং * 
নক্ষত্ৰদেহের তাপ থাকে একপ্রকার অক্ষুণ্ণ হয়ে। নতুবা, অবিরাম তাপ ও 
আলোক বিকিরণ করে বহুকাল আগেই আমাদের সূর্য যেত নিভে, এবং তার 
কলে ধরাপৃষ্ঠে জীবনের সকল চিহ্ন যেত বিলুপ্ত হয়ে, ও প্রচণ্ড শৈত্যে পৃথিবীর 
উপর কঠিন বরফের স্তর যেত জমে | বহু নক্ষত্রে যখন তাদের দেহের সমস্ত 
হাইড্রোজেন কালক্রমে হিলিয়ামে পরিণত হয়ে যায়, তখন তাদের চেহারা 
এবং আয়তন যায় বদলে ৷ 
বিজ্ঞানীরা আরো কল্পনা করেন যে ছায়াপথের অন্তরালে বিপুলাকাশে সুক্ষ 
হতে সুঙ্মতর শক্তিকণা বা বিশ্বের অস্তিমসতা হতে হাইডোজেনের কেন্দ্ৰবন্ধর হুষটি- 
প্রক্ৰিয়া চলেছে অবিরাম অনন্তকাল ধরে, এবং তা হতেই কালক্রমে গড়ে উঠছে 
নীহারিকা, ছায়াপথ ও অগণিত জ্যোতিষ্ষাদি। পণ্ডিতের| গণনায় স্থির করেছেন 
থে, প্রতি সেকেণ্ডে দৃশ্যমান বিশ্বজগতে হাজার কোটি কোটি কোটি কোটি টন 
হিসাবে হাইড্রোজেন-পরমাণুর স্ুষ্টি হচ্ছে | সংখ্যাটি দেখতে খুব বিরাট বটে, 
কিন্তু অনন্ত বিশ্বের তুলনায় একপ্রকার নগণ্য । কেননা, এ হ্থষ্টির গতি এত 
মুর বে, কোন বৈজ্ঞানিক-পরীক্ষার দ্বারা একে ধরা! যায় না। দৃষ্টান্তের সাহায্যে 
ব্যাপারটি সহজে বোঝান যেতে পারে। কলিকাতায় গভর্নরের বাড়ী যতখানি 
দেশ অধিকার করে আছে, সে পরিমাণ আয়তন আকাশে যদি বছরে একটি 
করে হাইড্রোজেন-পরমাণুর হৃষ্ট হয়, তবেই সারা বিশ্বে প্রতি সেকেণ্ডে উপরোক্ত 
পের হাইডোজেন গ্যাসের উদ্ভব সম্ভব হতে পারে। এ বিরামহীন সৃষ্টি 


রিয়া চলছে বলেই বিশ্বের অস্তিত্ব আছে টিকে; নতুবা বিশ্বজগত ছুটে চলত 
প্রলয়ের বা নির্বাণের পথে | 


দেশ-ও কাল = ৩৩ 


এখন প্রশ্ন ওঠে বে, বদি হাইড্রোজেন পরমাণু হতেই এ জড় জগতের অবিরাম 
স্থাষ্টি হচ্ছে, তবে কি বিশ্বগৎ ক্রমশই বেড়ে চলেছে? বস্তুত এরূপ প্রমাণ 
বিজ্ঞানীরা পেয়েছেন। এর আলোচনা আমরা পরে করব। আরো একটি 
গুরুতর প্রশ্ন হচ্ছে_ স্থষ্টির প্রাক্কালে হাইড্ৰোজেনের যখন উৎপত্তি হয়নি, তখন 
বিশ্বের অবস্থা কি ছিল? এর উত্তরে বলতে হয় হুষ্টির প্রাক্কালে সকল আকাশ 
এবং দেশ জুড়ে ছিল এক নিরাকার, নিরবচ্ছিন্ন, নিক্রিয়, নিবিকার, নিশ্চল, 
নিত্য, অব্যক্ত, অনাদি এবং অনন্ত শক্তি বা কারণ সত্তা । এরূপ সত্তাকেই 
সাংখ্য পাতঞ্জলে বল! হয়েছে-- প্ৰকৃতি বা বিশ্বস্থট্টির আদি কারণ ৷ 

কবে কোন কল্পনাতীত সুদূর কালে এ আদি-অন্তহীন, সনাতন বিশ্বসত্তার 
ব্যাপ্তির মাঝে কোন অজ্ঞেয কারণে সৃষ্টির প্রেরণ। প্রথমে জেগে উঠেছিল, সে 
দিনক্ষণের ঠিকানা হয়ত মিলবে না। তবে জ্যোতিবিদদের গণনায় সিদ্ধান্ত 
হয়েছে যে আমরা যে ছায়াপথের অধিবাসী তার স্ষ্টি হয়েছিল প্রায় ৫০০ কোটি 
বছর আগে ৷ আমলে, স্থষ্টির কোন প্রান্কাল বা পূর্বাবস্থা হয়ত নাই। সৃষ্টি 
এবং বিলয় চলেছে সমানতালে বিরামহীন গতিতে অনাদি অনন্তকাল ধরে । 


দেশ ও কাল 


বিজ্ঞানী তার যাবতীয় পরীক্ষা ও পর্যবেক্ষণ করেন দেশ এবং কালের 
কাঠামোর মধ্যে । কারণ দেশ এবং কালের মধ্যে বিরাজ করছে সকল বস্তু এবং 
শক্তি। তাই এই দেশ এবং কালের প্রকৃত স্বরূপ কি, এই প্রশ্ন সহজেই 
মনে জাগে। 

বিশ্বজগংকে তিন ভাগ করে বিজ্ঞানীরা পরীক্ষা করেছেন। অণুপরমাণুবূপ 
সুক্ষ্ম জগত্ব্যবহারিক জগৎ এবং বিশাল নাক্ষত্রিক জগং। অগুপরমাণুর সুন্্ম জগৎ 
আমাদের প্রত্যক্ষ ইন্জিরাক্গভূতির সম্পূর্ণ বাইরে! এর অনুসন্ধানের জন্য বিজ্ঞানীরা! 
করেছেন বিবিধ যন্ত্রপাতির উদ্ভাবন| | বিশাল নাক্ষত্রিক জগতেরও আমরা ধারণা 


ৰ ps বিজ্ঞান ও বিশ্বজগং 


করতে পারি না। উধ্বাকাশে চন্দ্র সুর্য গ্রহাদি ও অগণিত নক্ষত্র এবং 
নীহারিকার যে সমাবেশ দেখা যায়, তাদের আয়তন, তাপমাত্রা ও পরস্পরের 
দূরত্ব সন্বন্ধে কোন প্রত্যক্ষ ধারণা আমাদের বোধের বা অনুভূতির অতীত ৷ 
বিজ্ঞানী তাই দূরবীন, বর্ণলিপিযন্ত্র ও ফোটোগ্রাফের জাল ফেলে এই বিশাল 
জগতের খবর টেনে এনেছেন তাদের বুদ্ধিবিচারের গণ্ডির মধ্যে । পৃথিবী থেকে 
নক্ষত্ৰমগুলীর দুরত্ব এত বেশী যে, আমাদের প্রচলিত মাইল বা ক্রোশের পরি- 
মাপে প্রকাশ করতে হলে যে-কোন নিৰ্দিষ্ট সংখ্যার পশ্চাতে এত শুন্য বসাতে 
হবে যে তা বইএর পাতার পংক্তিতে ধরবে না। তাই পণ্ডিতের| এই বিশাল 
দূরত্ব জ্ঞাপন করবার জন্যে বানিয়েছেন এক নৃতন মাপকাঠি । তার একক হচ্ছে, 
এক আলোকবত্নর-__অর্থাৎ ততখানি পথ যা অতিক্রম করতে আলোকের লাগে 
এক বছর সময় । আমরা দেখেছি আলোকের গতি হচ্ছে সেকেণ্ডে ১৮৬,০০০ 
মাইল। অতএব এক আলোক-ব২দর বলতে যে দূরত্ব বুঝায় ত! চলতি হিসাবে 
হবে প্রায় পাচ লক্ষ আশি হাজার কোটি মাইল। এই সব নক্ষত্র ও নীহারিক! 
এত দূরে আছে যে তাদের আলো আমাদের চোখে এসে পৌছতে যায় অনেক 
বছর কেটে | কাঁজেই এই মুহুর্তে যখন আমরা কোন নক্ষত্রকে দেখছি মনে করি 
- তখন বে আলোক আমাদের চোখে পড়ছে, তা ওঁ নক্ষত্রদেহ হতে যাত্রা 
করেছিল হয়ত বহু বংসর আগে । অর্থাৎ নক্ষত্রের দূরত্ব যদি দশ আলো-বছর 
হয়, তবে এই মুহুর্তে আমরা যা দেখছি তা তার দশ বছর আগেকার চেহার|। 
প্রকৃতপক্ষে হয়ত এই মুহূর্তে তার সংস্থান গেছে বহু কোটি মাইল সরে। এমনও 
হ'তে পারে যে তার অন্তিত্বও গেছে এখন বিলোপ হয়ে । বে সব নক্ষত্র আমর! 
দেখি মনে করি, তাঁর সব হচ্ছে এখনকার নক্ষত্রের প্রেতাত্মা । নীহারিকাগুলি 
আছে আরো দুরে--প্রায় ২৭৩০ কোটি আলো-বছরের পথে । এরূপ যে কত: 
কোটি কোটি নক্ষত্র ও নীহারিকা রয়েছে তার ইয়ত্ত| করা সহজ নয়। স্থৰ্ষও 
একটি নক্ষত্ৰ । তা আমাদের সর্বাপেক্ষা নিকটে বলে বড় দেখার । পরস্পরের 
দূরত্বের মৃত এদের আয়তনও বিশাল। স্থ্ের ব্যাস হচ্ছে ৮ লক্ষ ৬৬ 


দেশ ও কাল ৩৫ 


হাজার মাইল। তার বহিঃপ্রদেশ বা পৃষ্ঠভাগ পৃথিবীর পৃষ্ঠের ১২,০০০ গুণ বড় ৷ 
সব নক্ষত্রের আয়তন সমান নয়। ক্ষুদ্ৰতম নক্ষত্র বা জানা গেছে তার আয়তন 
পৃথিবীর আয়তন থেকে বেশী বড় নয়। আবার এমন অতিকায় নক্ষত্রও আছে; 
যার দেহের মধ্যে কোটি কোটি স্থবকে পুরে রাখা যায়। সুর্য রয়েছে তার সঙ্গী 
ছোট গ্রহদল নিয়ে আরো বহু নক্ষত্রের মধ্যে একটি মণ্ডলীর স্থষ্টি করে। এর 
আভ্যন্তরীণ নক্ষত্রগুলির পরস্পরের দূরত্ব প্রায় চার হতে আট আলো-বছরের : 
পথে । কতকগুলি মটর যদি ১৫০ মাইল দূরে দুরে সাজান হয় তবে এই নক্ষত্ৰ 
'_ যণ্ডলীর নক্ষত্রসমূহের সংস্থিতি ও পরস্পর দূরত্বের একটা আন্দাজ পাওয়া যায় 
এরূপ প্রায় একশত নক্ষত্ৰমণ্ডলী মিলে একটি নক্ষত্রজগতের স্থষ্টি করেছে। 
এই নক্ষত্রজগতের কোন এক অগ্ুলীপ্রদেশের জনৈক অধিবাসী হচ্ছে আমাদের 
পুর্ব ও তার গ্রহপরিবার। এ সব নক্ষত্রমগ্ুলী হতে পৃথিবীতে আলো আসতে 
তাঁদের দূরত্ব অন্থ্যারী প্রায় ১৯ হাজার বছর হতে এমন কি.গ্রায় ১ লক্ষ ৮৫ 
হাজার বছর অবধি কেটে যেতে পারে। অর্থাৎ এ সমস্ত নক্ষত্ৰমণ্ডলীকে আমরা যে 
আলোতে দেখতে পাই, তা তাদের দেহ থেকে ধাত্রা করেছে সভ্যতার পূর্বযুগে। 
একটি নক্ষত্রলগুলীতে বহু লক্ষ তারার সমাবেশ মণ্ডলীর কেন্দ্রে তারার বসতি 
ঘন, বাইরের দিকে অপেক্ষাকৃত কম । মোটের উপর সকল মণ্ডলীতে মিলে প্রায় 
১৫০ কোটি তারার ঠিকানা পাওয়া গেছে। আমরা আকাশে বে ছায়াপথ দেখি 
তা এই সব তীরামগ্ডলীর শেষ সীমানা এবং আমাদের নক্ষত্রজগতের সীমান্ত । 
এই ছায়াপথের বাইরে নক্ষত্রগতের পরপারে আরও বহুদূরে রয়েছে নীহীরিকার 
দল। পৃথিবী থেকে তাদের দূরত্ব প্রায় ৯ লক্ষ হতে ১৪ কোটি আলো-বছরের 
পথ। সুতরাং আমাদের সব চেয়ে নিকট প্রতিবেশী যে নীহারিকা তার যে আলো 
এখন পৃথিবীতে আসছে তা যাত্রা করেছিল মানুষের আবির্ভাবের আগে ৷ এই 
সব নীহারিকীকে অগণিত নক্ষত্রের সমষ্টি বলা যেতে পারে ৷ দূরবীনযোগে প্রার 
২০ লক্ষ নীহারিকীর সন্ধান পাওয়া গেছে। এদের প্রত্যেকটিতে আবার ২০০ 
কোটি তারা বা সূর্য রয়েছে। দূরবীনে যাদের দেখা যায় নি এমন আরও কত 


ও বিজ্ঞান ও বিশ্বজগত 


বে নক্ষত্র রয়েছে তা বলা কঠিন ৷ বিশ্ব্রদ্ধাণ্ডে মোট নক্ষত্রের সংখ্যা! কত, কোন 
বিজ্ঞানীর মতে তার একটি সহজ দৃষ্টান্ত দেওয়া যেতে পারে । বর্ষার দিনে 
কলিকাতা নগরীতে বদি ২৪ ঘণ্টা মুষলধারে বৃষ্টি হর, তবে সমস্তদিনে যতগ্ডলি 
ন বৃষ্টির ফোটা শহরের উপর পড়বে, বিশ্ববৰহ্মাণ্ডেরন তারার সংখ্যাও প্রায় ততটা। 
বিভিন্ন নক্ষত্রের বস্তুগুরুত্বের মধ্যে খুব বিশেষ তফাত দেখা যায় ন|। স্থধের 
গুরুত্ব জলের ১২ গুণ, কোন কোন নক্ষত্ররে গুরুত্ব সুর্যের গুরুত্বের ৫1৬ গুণ বেশী; 
কোনটার বা ওঁ পরিমাণে কম। অবশ্য খুব অল্প কয়েকটি নক্ষত্রের বস্তপ্তরুত্ব 
ড় বস্তুপ্তরুত্ব থেকে অনেক তফাত। এদের মধ্যে বেটি সর্বাপেক্ষা হালকা 
(আৰ্দ্ৰ) তার গুরুত্ব জলের গুরুত্বের ১০ লক্ষ ভাগের এক ভাগ ; যেটি সব চেয়ে 
ভারী (লুব্ধকের সহচর) তার গুরুত্ব জলের গুরুত্বের ৬০ হাজার গুণ বেশী। 
নঙ্গত্রমাত্রই সর্ষের মত প্রদীপ্ত বান্পপিণ্ড। সমস্ত নক্গত্রজগৎ ও নীহারিকা 
তাদের প্রত্যেক নক্ষত্র-অধিবাসীকে নিয়ে অনবরত এক কেন্দ্রে চারদিকে 
ঘুরছে_স্ুর্যকে প্রদক্ষিণ করে যেমন গ্রহাদি ঘোরে । আপন গতিবেগ ও 
পরস্পরের মধ্যে মহাকর্ষের দরুন বিশাল স্থষ্টিবাজ্যে তাদের শৃঙ্খলা, বজায় 
আছে; ছিটকে গিয়ে পরস্পরের ঠোকাঠকি ঘটে না। আমরা পূর্বে দেখেছি বে 
পরমাগুরাজ্যেও এরূপ শৃঙ্ঘলা অব্যাহত রয়েছে ইলেক্ট্রনের গতিবেগ ‘৪ 
ইলেক্ট্রন-প্রোটনের মধ্যে আকর্ষণের দরুন। অবশ্য ইলেকুট্রন-প্রোটনে যে 
আকৰ্ষণ তা বৈদ্যুতিক, মহাকর্ষের দরুন নয়। 
অতএব দেখা যায়, ইলেক্ট্রন, প্রোটন ও পরমাণু হতে আরম্ভ ক'রে চন্দ কব 
গ্রহ নক্ষত্র, এমন কি সমস্ত বহিৰ্জগৎ, সর্বদাই চঞ্চল ও গতিশীল । ফলে সবাই 
খুধ্বছে এক বিশ্বকেন্দরের চতুর্দিকে । ‘কেন’ যদি জিজ্ঞাসা করা হয় তবে বিজ্ঞান 
তার সন্তোষজনক উত্তর দিতে পারবে না। মেনে নিতে হবে এই চঞ্চলতাই 
জড়ের ধর্ম । 
বিজ্ঞানীরা কল্পনা করেন বে স্থষ্টির গোড়ায় বিশবব্রঙ্গাণ্ডের সমস্ত বস্তুপদার্থ ও 
সমস্ত শক্তিতে মিলে একটা প্রদীপ্ত চঞ্চল গ্যাস বা বাষ্প ছিল ত্ৰিভুবনে পরিব্যাপ্ত 

হয়ে। মহাকর্ষের টাঁনে এই বাষ্প-ব্ৰহ্মাণ্ডের স্থানে স্থানে বাপ্পপরমাণুর ভিড় জমতে 
লাগল ॥ এরই পরে গড়ে উঠল নীহারিকা, এই সব নীহারিকা হতে ক্রমশ 
নক্ষত্ররাজির হল স্থষ্টি। আমাদের সুর্যবূগী নক্ষত্রের দেহ হতে পরে জন্মীল পৃথিবী 
ও গ্রহ-উপগ্রহাদি । অনেক নীহারিকা আছে যাদের বাল্পের কুণ্ডলী এখনও সম্পূর্ণ 
জমে ওঠে নি। তাই এদের কুগুলী-নীহারিকা (Spiral 1১12) বল৷ হয় 
এই বিশাল নক্ষত্রজগৎ পর্যবেক্ষণ করে পণ্ডিতের | দেশ ও কালের স্বরূপ 
সম্বন্ধে যে সিদ্ধান্ত করেছেন আমরা এখন তারই আলোচনা করব ৷ ৰ 
পরমবিজ্ঞানী নিউটন (১৬৪২-১৭২৭খ্ৰী) তার পূৰ্ববৰ্তী, ও সমসাময়িক 
বিজ্ঞানীদের পথে অগ্রসর হয়ে গতিশীল পদার্থের রীতিনীতি ও মহাঁকর্ষের 
আবিষ্কার করেন। পৃথিবী ও সৌরজগতের যাবতীয় ঘটনার সন্তোষজনক কারণ 
এতে নির্ধারিত হল। এরই ফলে হল বলবিজ্ঞানের প্রতিষ্ঠা। আকাশপথে 
গ্রহাদির গতিবিধি সম্বন্ধে জ্ঞান হয়ে গেল সহজ ও সরল । নিউটনের পদ্ধতি- 
মতে গণনা ক'রে আকাশে গ্রহ-উপগ্রহদের ভূত, ভবিঘ্যৎ ও বর্তমান কালের 
সংস্থান ও গতিবিধি নিভু লভাবে নির্ণয় করা গেল ৷ বিজ্ঞানীরা সবাই মেনে নিলেন 
নিউটনের আবিষ্কৃত নিয়ম ও তত্র প্রকৃতির মূল নিয়ম বলে। নিউটনের 
নিয়মের উপরই গড়ে উঠল পদার্থ ও জ্যোতিবিজ্ঞানের বিচিত্র সৌধ, এবং 
তা থেকেই বিশ্বজগৎ যে একটি স্ুনিয়ন্ত্রিত বন্ত্রবিশেষ এই ধারণার স্থষ্টি হল। 
পাক! আপেল ফল যখন গাছ থেকে মাটির দিকে পড়ে, তখন ওর গতিবেগ কোন 
এক নির্দিষ্ট হারে ক্রমশ বাড়তে থাকে; চন্দ্র যখন পৃথিবীর চারদিকে একবার 
ঘুরে আসেন তাতে তার সময় লাগে ২৯২ দিন। এই ছুই ঘটনার মধ্যে যে কোন 
সম্পর্ক থাকতে পারে ত! সাধারণত মনে হয় না| কিন্তু মহাকর্ষ ও গতিশক্তির 
নির়মে_ পড়ন্ত আপেল ও চন্দ্রের পরিক্রম-কীল--এই আপাত অসংলগ্ন ঘটনা 
দুটিকে যদি স্পষ্টভাবে বোঝানো যায়, তবে এরা যে সনাতন প্রাকৃতিক নিয়ম 
তাতে আর কোন সন্দেহ থাকে না। বস্তুজগতের প্রকুতত্বরূপ সম্বন্ধে জ্ঞান লাভ 
হয় তখন সহজ । তাই নিউটনের প্রবতিত নিয়মকে অবলম্বন ক'রে বিজ্ঞান 

গড়ে উঠেছে দুই শতাব্দী ধরে। এই নিয়মের কোন ব্যতিক্ৰম উনবিংশ শতাব্দী 
অবধি ধরা পড়ে নি ৷ নিউটনের সুত্র ও মহাকৰ্ষের নিয়মকে তাই বিজ্ঞানীরা 
মেনে নিলেন সৃষ্ট জগতের মূল ধারারূপে, যার শাসনে বিশ্বের স্থিতি রয়েছে 


অবিচলিত হয়ে। একে ভিত্তি করে যে দেশ বা কালের কাঠামোতে তীরা = 


বিশ্বের স্বরূপ বা ছবি একেছেন__তা হল আমাদের চলতি ধারণার দেশ ও 
কাল । একে আমরা নিত্য (81১5016) দেশ বা নিত্য কাল বলে থাকি । 

যে সব ঘটনা আমরা প্রত্যক্ষ করি, একন্থত্রে গাঁথা মুক্তোর মত তাদের 
পর-পর সাজান যার। ঘটনাবলীকে শৃঙ্থলাবদ্ধ করবার এই যে সুত্র একে বলি 
আমরা কাল এবং এদের পূরম্পরার শৃঙ্খলাকে বলি ভূত ও ভবি্যৎ। সুতোর 
গীথা দুটি মুক্তো যখন পাশাপাশি পরস্পরকে স্পর্শ ক'রে ন! থাকে, তখন তাদের 
মধ্যে সুতোর খানিকটা ফাক থেকে বায়। সেরপ ছুটি ঘটনাও পর-পর নিরবচ্ছিন্ন 
না ঘটতে পারে। এ ছুই ঘটনার মধ্যে যে ফাক, আমাদের মনের কোন নিগৃঢ় 


প্রক্রিয়ায় তাঁকে আমরা অনুভব করি কম বা বেশী বলে। কোন ছুই নির্দিষ্ট ঘটনার - 


মধ্যে যে ফাক বা কাল তা আমর! সকলেই অনুভব করি প্রায় সমান পরিমাপের 
বলে। তাই আমর! মনে করি এই কাল বা সময়ের সঙ্গে আমাদের কোন ব্যক্তি- 
গত সম্পর্ক নেই। নদীর প্রবাহের যত এ ছুটে চলেছে আমাদের অনুভূতি ও 
চেতনার পাশ দিয়ে। বিজ্ঞান এই কালপ্রবাহের গতিকে নিভূলভাবে মাপছে 
কতকগুলি ঘটনার সাহায্যে ঘা ঘটতে থাকে ঠিক সমান ফাকে; যথা, পৃথিবীর 
মধ্যরেখার উপর দিয়ে প্রত্যহ সূর্যের গতি, ঘড়ির দোলকের দোলন গ্রভৃতি। 
দেশ সম্বন্ধে আমাদের সাধারণ ধারণা সম্পূর্ণ অন্য রকম। ঘটনাসমূহকে 
পর-পর কালের এক স্থত্ৰে বা পংক্তিতে সাজান যায় । কিন্তু আমাদের চারদিকের 
আকাশ বা দেশের মধ্যে বস্তরাজিকে সাজানো যেতে পারে তিন প্রকারে 
সামনের দিকে অগ্রপশ্চাৎ করে, পাশাপাশি ভাইনে বামে এবং উধে্বে অধে 
পর পর ভাবে ৷ কোন নির্দিষ্ট বস্তু হইতে অন্য কৌন বস্তুর অবস্থান জানতে হলে 
তার এই তিন দিকের দূরত্বের পরিমাপের আবশ্যক হয়। তাই দেশ বা 

আকাশকে ত্রৈমাত্রিক এবং কালকে একমাত্রিক বলা হয়। পর-পর ছুটি 
ঘটনার অবকাশ বা অন্তরকে মাপবার জন্য কালের একটি মাপকাঠি বিজ্ঞানীরা 
করেছেন। দুটি বস্তু বদি পরস্পর লগ্ন হয়ে না থাকে, তাদের ফীক বা অন্তরকে 
মাপবার জন্য সেরূপ একটি দূরত্বের মাপকাঠির ব্যবহার হয়। একই মাপকাঠি 
ব্যবহার করলে দেশের পরিমাপও সকলের নিকট এক হয়। এই কারণে কাল 
ও দেশকে নিরপেক্ষ বা নিত্য বলে ধারণা করা৷ হয়েছে । কোন একটি স্থির 
নিৰ্দিষ্ট মুহূর্ত হতে এই কালের গতি মাপা বায় এবং কোনো এক চিরস্থির , 
সুদূর নক্ষত্ৰপিণ্ডের অবস্থান হতে কোন চলতি পদার্থের দূরত্ব মেপে তার 
প্রকৃত গতি নির্ণর করা যায়। অর্থাৎ দেশ এবং কাল ধ্ৰুব ও নিরপেক্ষ 
এবং উভয়ের সত্তা স্বতন্ত্ৰ ও অসংলগ্ন, এই ছিল নিউটন ও উনবিংশ শতাব্দীর 
বিজ্ঞানীদের বিশ্বাস। অন্যভাবে বলা যায়, কালের স্ুত্রকে জরিপ করে আমরা 
ঘটনাবলীর এবং দেশের ব্যাপ্তিকে জরিপ করে বস্তুর অবস্থানের খবর পেতে 
'পারি। 

মাইকেলসন ও মরলির বিখ্যাত পরীক্ষার কারণ নির্দেশ করতে গিয়ে 
আইনস্টাইন তার আপেক্ষিক তন্বের প্রবর্তন করেন ৷ ' বিশ্বজগতের কোন 
পদার্থ ই যে স্থির নয়, সবাই চঞ্চল ও গতিশীল, এই বিষয়টি তিনি বিশেষ করে 
নির্দেশ করেছেন ৷ ফলে কোন বস্তরই গতি, যা আমরা মেপে ঠিক করি, তা 
তার স্বকীয় ধ্রুব গতি নয়-_কিন্তু আপেক্ষিক গতি ৷ সেইরূপ কালেরও কোন্‌ 
স্থিরতা নেই । কোন ঘটন| যখন ঘটে, নেই ঘটনার সময়টি__ধারা এ ঘটনা 
প্রত্যক্ষ করেন তাদের সকলের নিকট-এক হতে পারে না। স্বদূর নক্ষত্ৰপিণ্ডে 
যদি কোন ঘটনা ঘটে, আর এ নক্ষত্র হতে পৃথিবীতে আলো! আসতে 
যদি লাগে দশ বছর, তবে এ নক্ষত্রবাসী যে ঘটন| এখন দেখবে আমি 
পুথিবীবাসী তা দেখব দশ বছর পরে। অর্থাৎ নকষত্রবাসীর কাছে য| বর্তমান 
ঘটনা আমীর পক্ষে তা ভবিষ্যৎ, এবং আমার পক্ষে যা বর্তমান নক্ষত্রবাসীর 
পক্ষে তা অতীত। স্থতরাং ভূত, ভবিষ্যৎ ও বর্তমানের কোন নিত্যত। নেই 

_ তাঁরা আপেক্ষিক । আমরা যদি এমন কোন যানবাহনের সৃষ্টি করতে 
পারতাম, যার গতি হত আলোর গতির চার-পাচ গুণ বেশী, তবে ও যানে 
চড়ে তিন-চার বছর পূর্বেকার কোন-অতীত ঘটনার পিছনে ছুটে তার পুননরভিনয় 
, আবার আমরা দেখতে পেতাম। বার বছর আগে কবি শান্তিনিকেতনে বসে 
উপদেশ দিয়েছেন, এ ঘটনাটি তেজতরদ্দে আরোহণ করে অতীতে চলে গেছে। 
এখন আমরা বদি এ কল্পিত দ্ৰুতগামী যানে উঠে তার পশ্চাদনুসরণ করি, তবে 
কবিকে সশরীরে আবার আমাদের মধ্যে দেখতে পাব । কোন বস্তু যখন বেগে 
চলতে থাকে, আমরা বোধ করি তার গতির দিককার বিস্তার যাচ্ছে খর্ব হয়ে; 
এবং ওঁ বস্তুর সঙ্গে যদি কোন ঘড়ি থাকে তবে আমরা বোধ করব বে এ 
ঘড়ির কীটাও চলছে বড় আস্তে আস্তে । অৰ্থাৎ এ চলন্ত বস্তুর মধ্যে কালের 
প্রবাহ চলছে ধীরে । তবে এ বস্তুতে যদি কোন পাহারা থাকে সে নিজে তা 
কিছুই অনুভব করতে পারবে না। যখন কোন রেলগাড়ি বেগে চলতে থাকে, 
বাইরে থেকে আমরা দেখতে পাই তার ভিতরকার সব জিনিসপত্র যে দিকে গাড়ি 
চলছে সেদিকে যেন চ্যাপটা হয়ে গেছে ৷ কিন্তু গাড়ির লোকেরা নিজেরা তা 
মোটেই অন্রভব করে'না। কিন্ত তারাও বাইরের সব জিনিসকে এরূপ একই 
দিকে চ্যাপটা দেখে ; সময়ের বেলা ও তাই খাটে যদি কোন এরোপ্রেন সেকেব্ডে 
১,৫০,০০০ মাইল বেগে চলতে থাকে এবং আমরা বাইরে থেকে যদি চালকের 
গতিবিধি ও কাজকর্ম দূরবীনযোগে পরীক্ষা করতে পারি, তবে দেখব তাঁর 
সময় চলেছে খুব ধীরে ধীরে । সে বদি চুরুট খেতে থাকে, আমরা দেখব 
তার চুরুট পোড়া শেষ হতে যে সময় লাগে, তাতে আমাদের ও জাতীয় 
ছুটো চুরুট যায় শেষ হয়ে। আমাদের একটা চুরুট পুড়তে যদি যায় পাচ 
মিনিট, তবে দেখা যাবে এরোপ্রেনের চালকের এ একই রকম চুরুট পুড়তে 
লাগছে দশ মিনিট । সেও পুনরায় দেখবে, তার সময় চলছে ঠিকই-_বরং 
আমাদের সময় চলছে বড় ধীরে বীরে। এরোপ্রেন হতে আমাদের দূরত্বের 
জন্য আলো চলার সময় হিসাব ক'রে বাদ দিলেও কালের গতির এই আপাত 


দেশ ও কাল - ক্ৰ ৪১ 


তকাত থেকে যায়। : অর্থাৎ আমাদের নিকট মনে হবে এরোপ্লেনের লোকের 
জীবনে যা এক ঘণ্টা, আমাদের নিকট তা দেড় ঘণ্টা। সেরকম এরোপ্লেনের 
লোকের নিকট মনে হবে, তার নিকট যা দেড় ঘণ্টা আমাদের তা এক ঘণ্টা। 
. মানুষের হৃৎপিণ্ডের স্পন্দন ঘড়ির দোলকের দোলনের মত সমকালীন ৷ তাই 
, আইনস্টাইনের মতে মান্থষের হৃদয়-যন্ত্ৰটিও একটি ঘড়ি বিশেষ । যদি কোন-ব্যক্তি 
ভবিষ্যতে আণবিকশক্তিতে পরিচালিত এরোপ্লেনে চেপে সেকেণ্ডে ১,৫০,০০০ 
মাইল বেগে আকাশপথে দশ বছর কাল ঘুরে পৃথিবীতে প্রত্যাবর্তন করে, তখন 
সে দেখে অবাক হয়ে যাবে যে তার বয়স গেছে চার বছর কমে । কারণ, এরূপ 


অসাধারণ বেগে আকাশপথে সে যখন চলতে" থাকবে, তার হৃতপিণ্ডের স্পন্দন" 


যাবে মন্থর হয়ে; ফলে, তার শ্বাসপ্রশ্বাস ও অন্যান্য শারীরিক প্রক্রিয়াও তখন 
চলবে ধীরে ধীরে ৷ কিন্তু যতক্ষণ সে এরোপ্লেনে উড়ে বেড়াবে, ততক্ষণ: সে 
তা বুঝতে পারবে না; কেন না তার ঘড়িও তখন চলবে সমান মাত্রায় ধীরে ধীরে । 
দেশের বিস্তারেও এরূপ তফাৎ বোধ হবে। এরোপ্লেনের চালক যদি একটি এক 
ফুটের মাপকাঠি এরোপ্রেনের গতিমুখে লঙ্বালদ্বি ধরে, দাড়ায়, আমরা তাকে 
দেখব & ফুট মাত্র। অন্য দিকে আমরাও যদি সেরকম একটি এক ফুটের 
মাপকাঠি ধরে দাড়াই, তবে এরোপ্লেনের চালুকের নিকট তা মনে হবে ক ফুট। 
এর ফলে বিশ্বজগতের কোন ঘটনা সকল দর্শকের নিকট একই সময়ে ও একই 
স্থানে ঘটছে বলে মনে হবে না৷ কালের ও দেশের মাপের এই তফাৎ ধরা পড়ে 
 দর্শকগণের পরস্পর আপেক্ষিক গতি যখন আলোর গতির প্রায় কাছাকাছি হয় । 
এই কারণে ব্যবহারিক জগতে আমরা দেশ ও কালেরু এরূপ কোন তফাত 
দেখতে পাইনে ৷ তাই নিউটনের নিয়মমতে আমাদের দেশ ও কালের হিসাব 
যায় বেশ মিলে। অতএব দেখা যাচ্ছে যে দেশ ও কালের সকল প্রকার মাপ 
আপেক্ষিক ; এদের কোন নিজস্ব মাপ নেই । আবার কোন ঘটনার বর্ণনা করতে 
হলে যদি ঘটনার স্থানটিই কেবল নির্দেশ করা যায়, তবে এ বর্ণনা থাকে অসম্পূৰ্ণ । 
শুধু কলকাতায় বোমা পড়েছে বললে কোন অর্থ হয় নাঁ। খবরটাকে খবরের 
টু রি: 


রি { বিজ্ঞান ও বিশ্বজগং 


মত করে বলতে হলে কোন্‌ সময়ে বোমা পড়েছিল তারও উল্লেখ আবশ্যক হয়। 
সুতরাং কোন ঘটনার কালগত ও দেশগত অবস্থান দুইকে একযোগে প্রকাশ 
না করলে তার সঠিক বর্ণনা করা বায় না ত্রৈমাত্রিক দেশের সঙ্গে একমাত্রিক 
কালকে জুড়ে চতুর্মাত্রিক দেশ:কালের কাঠামোতে আমরা ঘটনাবলীর সার্বজনীন 
বর্ণনা করতে পারি। কারণ দেশের ও কালের স্বতন্ত্র ধারণা আপেক্ষিক, পৃথক- 
ভাবে তাদের কোন ধ্ৰুব বা সার্বজনীন অর্থ নেই । দর্শকের নিজের অবস্থিতি ও 
গতির উপর দেশের ও কালের মাপ বায় বদলে। একের মাপ নির্ভর 
করে অন্তের মাপের কাঠির উপর। কিন্তু দেশ-কালের সমন্বয়ের যে মাপ তা 
সকল দর্শকের পক্ষে সকল অবস্থাতেই, সমান এই হল আপেক্ষিক তত্বের 
মূল ভিত্তি ৷ বিজ্ঞানীরা তাই আজ নিউটনের নিয়মের উপর স্থান দিয়েছেন 
আইনস্টাইনের এই তবকে। আসলে আমরা কোন বস্তুকে প্রত্যক্ষ বা অনুভব 
'_ করি না, করি এ বস্তুর মধ্যে বা বস্তুর সহযোগে যে ঘটনা ঘটছে তাকে। যখন 
আমরা বলি জল দেখছি তখন বস্তুত আমরা প্রত্যক্ষ করছি জল হতে আলোর 
গ্রতিফলন-ূপ ঘটনাকে ৷ এই অবস্থায় দেশ এবং কালের স্বাতন্ত্য থাকতে পারে 
না। বিরাট বিশ্বের মহাদেশে কলিকাতার কোন অবস্থান নির্ধারিত নেই, যদি 
না তার সঙ্গে বলা হয় অমুক সালের, অমুক দিনের অমুক সময়ের কলিকাতা) 
কারণ আমাদের পৃথিবী ছুটে চলেছে দেশ ও কালের মহাশূন্তের ভিতর দিয়ে 
[চিত্র ২ দ্ৰষ্টব্য ] | ি 
দেশ ও কালের স্বাতন্ত্যকে বিলোপ ক্ল’রে যেমন এক যৌগিক সত্তার পরিণত 
করা গেল, সেরূপ জড়ের,মাপও যে আপেক্ষিক এবং জড় ও শক্তি যে স্বত্ব নয়, 
“পৰন্ত একই সভার বিভিন্ন প্রকাশ, একথাও আইনস্টাইন তীর আপেক্ষিক 
তত্বের সাহায্যে প্রমাণ করেছেন ৷ এখানে উল্লেখ করা যেতে পারে যে ইতিপূর্বে 
বিজ্ঞানী কাউফমান তার পরীক্ষার ফলে দেখতে পান যে, ইলেকট্রনের ভর 
তার গতির সঙ্গে সঙ্গে বাড়তে থাকে | আইনষ্টাইন প্রমাণ করলেন যে 
জড়বস্তু যখন শক্তি শোষণ করে, তখন তার ভর যায় বেড়ে; সেরূপ যখন তা 


দেশ ও কীল ক 


থেকে শক্তি বিকীর্ণ হয়, তার ভর যায় কমে । এই বাড়তি বা কমতি অতি ' 
সামান্য হলেও তা নিশ্চিত। অতএব জড়ের ভর গুলতে বুঝায় তার 
অন্তনিহিত শক্তিকে । জড় ও শক্তির রূপান্তর সম্বন্ধে আমরা পূর্বেও আলোচনা 
করেছি। 

দেশের প্রকৃতি বা স্বরূপ সম্বন্ধে অনেক অদ্ভুত কথা আইনস্টাইনের আপেক্ষিক 
টিটি জিনাত গেছে ৷ মহাকর্ষের কারণ ও প্রকৃতি বুঝতে হলে দেশের 

বিস্তার বা অবয়ব যে আকাবাকা তাই নিতে হয় মেনে, যদিও তার অনুভূতি 
আমাদের পক্ষে সম্পূৰ্ণ অসম্ভব । ফলে বিজ্ঞানীরা এই সিদ্ধান্ত করেছেন যে এই 
বিশ্বজগৎ সনীম বা সান্ত, অনন্ত ব| অসীম নয়। সসীম হলেও তার বিশালতা 
আমাদের ধারণার অতীত । আইনস্টাইনের হিসাব মতে, বিশ্বজগতের পরিধি 
৪০ কোটি আলো-বছরের দূরত্বের সমান। মনে রাখতে হবে আলে| চলে সেকেণ্ডে 
১,৮৬,০০০ মাইল | অবশ্য এই সসীম বিশ্বজগৎ__বিজ্ঞানের বিশ্বজগত, একথা , 
আমাদের বোধ ও বুদ্ধির অতীত; কেননা বিশ্বজগৎকে সনীম বলে মানবার আগে 
এ সীমার বাইরে যে কি আছে এই প্রশ্নের মীমাংসার আবশ্যক হয়। একটা সুন্দর 
উদাহরণ এখানে দেওয়া! যেতে পারে, যাতে বিশ্বজগং সসীম হয়েও আমাদের 


চিত্র ৩--অসীম যদিও সসীম ্ট 
বোধে আসে অনীমরূপে । কোন প্রকাণ্ড বুত্তদমতলের কেন্দ্ৰ হতে বহিদিকে যদি 

" আমরা চলতে থাকি এবং যতই এগোতে থাকি ততই আমাদের দেহ ও আমাদের 
মাপকাঠি যায় ছোট হয়ে, তবে কোন কালেই আমাদের মাপ শেষ হবে না। 
আমরা মনে করব আমরা আছি বা চলছি এমন একটা দেশে যা অসীম ব| 


নি বিজ্ঞান ও বিশ্বজগত 


অন্তহীন [চিত্ৰ ৩ দ্ৰষ্টব্য] . এই দৃষ্টান্তটি রচনা করেছেন ফরাসী গণিতবিজ্ঞানী - 


শর ৷ ‘মদ 
খা জ্যোতিবিজ্ঞানীরা পরীক্ষার ফলে এক অভিনব সিদ্ধান্তে উপনীত 
হয়েছেন। এ সিদ্ধান্তে রিশ্বজগতের সংস্থিতি যাচ্ছে ক্রমশ বেড়ে, অর্থাৎ 
বিশ্বগৎ অচল নয়, সচল ৷ দূরবীন যোগে দেখ! গেছে যে আকাশপথে ছায়াপথ- 
গুলির পরস্পর ব্যবধান ভীষণ বেগে অবিরত যাচ্ছে বেড়ে। দুরের ছায়াপথগুলি 
আমাদের পৃথিবী হতে সরে পালাচ্ছে ঘণ্টার প্রায় বিশ কোটি মাইল বেগে । 
আরো কিছুকাল পরে এরা যখন আলোর.বেগে ছুটে পালাবে, তখন চিরকালের 
অন্য তারা আমাদের কাছে বাবে অদৃশ্য হয়ে। ফলে, আমাদের এই বিশ্বজগত 
ক্রমশ যাচ্ছে বেলুনের মত ফেঁপে বা! স্ফীত হয়ে । এ স্কীত্তি বা প্রসারণের 
ব্যাখ্যা করতে বেয়ে কোন কোন বিজ্ঞানীরা কল্পনা করেছেন যে হ্ষ্টির গোড়ার 
" সমস্ত ব্ৰহ্মাণ্ড ছিল অণ্ডের মত একটি অপেক্ষাকৃত ছোট পিণ্ড। একদা হঠাৎ 
কোন অজ্ঞেয় কারণে এ পিণ্ড গেল ফেটে এবং তা’হতে ছুটে চারদিকে বেগে 
বেরিয়ে পড়ল বিশ্বের সমস্ত বস্তুসত্তা। সে হতেই আরম্ভ হল স্থষ্টির প্রক্রিয়া__ 
নীহারিকা, ছায়াপথ ও নক্ষত্ররাজির গঠন। এ ছড়িয়ে পড়ার ভয়ঙ্কর বেগেই 
সকল ছায়াপথ এবং নীহারিক] ইত্যাদিও ক্রমশ ছুটে চলেছে বহিমুখে। এ তত্ব 
মানতে গেলে বিশ্বের পরিণতি ঘটবে প্রলয়ে বা নির্বাণে। কেননা, ক্ৰমশ 
প্রসারণের ফলে আমাদের ছায়াপথ হয়ে উঠবে মহাকাশে দ্বীপের মত সঙ্গীহীন। 
তাই বর্তমানে বিজ্ঞানীরা এ স্ফীতির কারণ নির্ণয় করেছেন অবিরাম স্থষ্টি- 
, প্রক্রিয়ায় নিত্য নৃতন ছায়াপথ ও নীহারিকার উদ্ভবে। এ সব আগন্তকদের 
চাপে ও পেষণে ছুটে পালাচ্ছে নক্ষত্রলোকের পুরানো বাসিন্দা । এতেই বিশ্বের 
সংহতি রয়েছে বজায়, যদিও তার আয়তন যাচ্ছে বেড়ে 

আইনস্টাইনের এই 
ছুই সীমান্ত হতে--স্থক্মতম ও অলক্ষ্যতম পরমাণুলোক এবং বিরাটতম ও 

বিপুলতম জ্যোতিফপ্রদেশ | 


সব. ধারণার প্রমাণ পাওয়া গেছে বিশ্বজগতের : 


দেশ ও কাল: ৪৫, 


নিউটনের প্রবতিত নিয়মের সাহায্যে ব্যবহারিক জগতের 'ঘটনাবলী 
বোঝানো যেতে পারে। কিন্তু নক্ষত্রগতের ঘটনাবলী নিভুলিভাবে বুঝতে 
হলে আইনস্টাইনের আপেক্ষিক-তত্বের দরকার হয়; সেইরূপ পরমাণু 
(লোকের সঠিক খবর জানতে হলেও আমাদের আবশ্যক করে শক্তিকণিকাঁবাদের 
প্রয়োগ । | 

আমরা যদি ইলেকট্রনের মত ছোট জীব হতাম, তবে আমরা দেখতাম বিশ্ব- 
জগতের এক নৃতন চেহারা; ছোট ছোট জড়কণা প্রচণ্ডগতিতে ঘুরে বেড়াচ্ছে 
উদ্দাম নৃত্যে । আবার যদি আমরা স্থর্ধের মত প্রকাণ্ড হতাম তখনও বিশ্ব 
জগতের আর একপ্রকার চেহারা আমাদের চোখের সামনে উঠত ভেসে; 
সেখানেও দেখতাম মহাসমুত্রে দিক্হারা মোটর-বোটের মত গ্রহ নক্ষত্র সবাই 
মিলে অস্থির হয়ে মহাশূন্যে ছুটোছুটি করছে। এই ছুই জগতের স্বরূপ আমাদের * 
বোধের ও ধারণার অতীত-_আমাদের দৈহিক ও পারিপাশ্বিক অবস্থার দরুন। 
আমরা যে দেহ নিয়ে জন্মেছি এবং যে পৃথিবীর উপর বাস করছি, তাতে বিশ্ব 
জগতের যে স্থিতিশীল স্বরূপ আমরা ধারণা করতে পারি,তারই নিয়ম আবিষ্কার = 
করেছেন ইউক্লিড, গেলিলিও এবং নিউটন নক্ষত্রজগতের রীতিনীতির সঠিক 
সন্ধান বের করেছেন আইনস্টাইন | দেশ ও কালের স্বাতস্ত্ৰে বিশ্বাসের দরুন 
নিউটনের আবিষ্কৃত প্রাকৃতিক নিয়মে যে ক্রটি ছিল তারই সংশোধন হল আইন- _ 
স্টাইনের গবেষণায় । প্রাকৃতিক নিয়মকে যথাসম্ভব সাৰ্বভৌমিক ও সর্বাবস্থায় 
"অপরিবতনীয় বা অমোঘ করে জানতে হলে, এই সংশোধন হয় অপরিহীর্ষ | 

বিশ্বজগতের বৈচিত্ৰোর জটিলতার মধ্যে এক্যের যে কার্যকর বাধন বা মূল, 
নিয়ম রয়েছে তারই আবিষ্কার হল বিজ্ঞানের.চরম লক্ষ্য । এই মূল নীতি এক 
‘যার সাহায্যে সকল বৈচিত্র্য, সকল ঘটনাপরস্পরা এবং সকল জটিলতার হয় 
সমাধান; সকল শক্তির ও সকল সত্তার প্ররুত স্বরূপ হয় উদ্‌ঘাটন ৷ যে সব নিয়ম 
বিজ্ঞানীরা আবিষ্কার করেছেন তারা সবই এ একেরই বিভিন্ন বা আংশিক 
প্রকাশ মাত্র | - 


ৰ - বিজ্ঞান ও বিশ্বজগত 


নিউটনের প্রবতিত মহাকর্ষবাদের উপর যে জগৎ বিজ্ঞানীরা গড়ে ' তুলে- 
ছিলেন তা আমাদের দৃশ্যমান ব্যবহারিক জগতেরই অনুরূপ ॥ যখন অধিকতর 
শক্তিশালী ও উন্নততর যন্ত্রের উদ্ভাবনে দেখা গেল বে বিশীলতম নক্ষত্ৰলোক 
ঠিক নিউটনের নিয়ম মেনে চলে না, তখন তার সংশোধন করলেন আইনন্টাইন 
তার আপেক্ষিকবাদে। আইনস্টাইন যে নিউটনকে ছেড়ে আরও এগিয়ে 
গেছেন, এই বিষয়ে পণ্ডিতের| একমত। : 
আইনস্টাইন বিশ্বজগতের স্বরূপ সম্বন্ধে বে চিত্র একেছেন তা সম্পূৰ্ণ 
অভিনব। তীর মতে মহাকৰ্ষ বা অন্য কোন বলের অস্তিত্ব কিংবা জড়পদাৰ্থ সম্বন্ধে 
আমাদের চলতি ধারণা মেনে নেবার কোন সংগত কারণ নেই। দেশ-কাঁলের 
বিশিষ্ট ধর্মের উপরই এদের আপাতপ্রকাশ নির্ভর করে। আসিলে শক্তি বা বল 
* বলে কিছু নেই। চতুর্মাত্রিক দেশ-কালের পরিব্যাপ্থিতে যেখানে জড়পদার্থের 
অবস্থিতি ঘটে, তার চারিদিকে একটি বৈষম্যের হ্ুষ্টি হয়| তার ফলে দেশ-কাল, 
ঠেলা খেয়ে সেখানে হয়ে ওঠে তুদ্ধ, পৃথিবীর পৃষ্ঠে আমরা! যেমন পাহাড় দেখতে 
পাই তেমনি । কোন বস্তু চলতে চলতে যখন তার সামনে এসে পড়ে, তখন, 
দেশ-কালের খাড়া পাহাড়ের উপর দিয়ে যাওয়া তার পক্ষে হয় 'কষ্টদাধ্য। তাই 
সে খোঁজে সহজ পথ, এবং পাহাড়ে ওঠার সহজ পথ হচ্ছে তাঁকে প্রদক্ষিণ 
করে চলা । প্র:তির রাজ্যে প্রায় সর্বত্রই দেখা যায় যে যখন কোন পদার্থ 
আপনা থেকে চলতে থাকে সে চলে যথাসম্ভব অধিক সময় নিয়ে, আমরা যেমন 
কোন কাজের তাড়া না থাকলে আপন মনে রাস্তায় চলি। কোন কোন বিজ্ঞানী 
একে ‘মহাজাগতিক আলস্তের নীতি বা বিশ্বকুড়েমি’ ( Law of Cosmic 
Laziness or Principal of Least Action) নাম দিয়েছেন। কথাটি 
শোনায় বড় অদ্ভুত । যে সব জ্যোতিষ্ক এমন প্রচণ্ডবেগে ঘুরে বেড়াচ্ছে, তাদের 
কুড়ে বলা হয় কোন্‌ বিচারে? এত বেগ সত্বেও সোজা পথে না ছুটে যারা 
বাকা পথে ঘুরে বেড়িয়ে সময় নষ্ট করে তারা নিশ্চয়ই কুড়ে। পৃথিবী ও 
অন্থান্গ্রহাদি তাই স্থৰ্ষের সন্নিহিত দেশ-কালের তুঙ্গ শৈলের চারদিকে প্রদক্ষিণ 


দেশ ও কাল . ৪৭ 


করছে এই নীতির অনুসরণ ক'রে, নিউটনের মহাঁকর্ষের দরুন নয় | সত্য 
রয়েছেন এই দেশ-কীলের পাহাড়ের চূড়ায় বসে। জড়পদার্থমাত্রকেই দেশ-কালের 
পরিব্যাপ্তিতে উত্ত,দ্দ বৈষম্যরূপে অনুমান করা যেতে পারে ৷ এক-একটি জড়বন্ত 
যেখানে অবস্থিতি করে সেখানে যেন এক-একটি দেশ-কালের পাহাড় ওঠে 
এই পরিব্যাপ্তির সাম্য ও স্থসংগতি নষ্ট করে। জড়পদার্থ যে অণুপরমাণুর 
সমষ্টি, আমাদের এই পুরানো ধারণা এতে একেবারেই যায় বদলে ৷ আইনস্টানের 
মতে বিশ্বজগতের উপাদান হচ্ছে ঘটনীরাজি। আসলে আমরা কোন পদার্থকে 
অন্তভব করতে পারি না; ইন্দ্রিয়ের দ্বারা বা যন্ত্ৰসহ্যোগে যা আমরা অন্থভব করি 
তা হল ঘটনা ৷ কোন বস্তুর অনুভূতি তাই ঘটনা-পরস্পরার অনুভূতি। একটি 
জড়পরমাণুকে তাই ঘটনাপরমাণুর সমষ্টি বলা যেতে পারে । আমাদের পুরানো 
ধারণা মতে একটি জড়পরমাণুর অস্তিত্ব ছিল শুধু দেশে সীমাবদ্ধ, কালে সংরক্ষিত; 
অর্থাৎ জড়পরমাণুর ধ্বংস নেই এবং একই সময়ে উহ! দুই স্থান অধিকার ক'রে 
থাকতে পারে না। এই ধারণার ভিত্তি ছিল কাল ও দেশের স্বাতন্ব্যে । দেশ ও 
কালকে একসন্দে জুড়ে নিলে, বিশ্বের উপাদান হবে এমন সব কণিকা যা দেশ 
এবং কাল উভয়ত সীমাবদ্ধ । এদেরই নাম দেওয়া হয়েছে ঘটনাকণিকা বা ঘটনা- 
" পরমাণু । এই সব ঘটনাপরমাণু ্ষণস্থায়ী__এরা মুহূর্তের জন্য জন্মায় ও মুহূর্তেই 
লোপ পায়। যখন আমরা বলি যে আমরা একটি পাহাড় দেখছি, তখন যথার্থ 
“পাহাড় বলে কিছু আমরা দেখি না। পাহাড় দেখাটা বেন একটি মায়া। বস্তুত : 
আমরা কতকগুলি আলোকতরন্দের সংস্পর্শে আসি আমাদের দর্শনেন্দ্রিয়ের 
সহযোগে । এই আলোকতরঙগুলি আমাদের চোখে পণড়ে কতকগুলি ঘটনার 
সৃষ্টি করে, তারা আবার আমাদের স্নাযুতন্ততে স্থষ্টি করে অন্যবিধ ঘটনা, এবং 
এগুলিই পুনরায় আমাদের মস্তিষ্কের মধ্যে ঘটায় নৃতন ঘটনা । এই সব ঘটনার 
যে-কোনটি সত্যকার পাহাড় না থাকলেও আমাদের মধ্যে পাহাড়ের অন্ভূতির 
সর্ট করতে পারত-*যেমন স্বপ্নে, শ্ৰমে ও নেশার ঘোরেও লোকে পাহাড় দেখতে 
পায়। এরা সব আলোকতরঙ্দের বা কম্পনের ঘটনা, যা একটি কেন্দ্র হ'তে 


৪8৮ 3 বিজ্ঞান ও বিশ্বজগৎ 


চারদিকে ছড়াতে থাকে, জলের ঢেউ যেমন ছড়ায় চক্রাকাঁরে ৷ এইসব কেন্দ্র 
আবার স্থির হয়ে থাকে না; দেশ-কালের পরিব্যাপ্তিতে শৃন্যাকাশে প্রতিনিয়ত 
এদের অবস্থান যাচ্ছে বদলে। এই সব কেন্দ্রকে আমরা জড়পরমাণু বা তার 
উপাদান ইলেকট্রন, প্রোটনরূপে অনুমান করি । এরাই ঘটনার কারণ ৷ এই সব 
ঘটনার সাহায্যেই আমরা অলঙ্গ্যতম ইলেকট্রন বা প্রোটনের অস্তিত্বের জ্ঞান 
লাভ করি। আসলে ঘটনা ভিন্ন আর কিছুর অস্তিত্বের প্রমাণ আমরা দিতে পারি 
না। এই সব আলোক-কম্পনরূপ ঘটনার প্রবাহ চলছে বার ভিতর দিয়ে তাকে 
" বলি আমরা দেশ বা! শূন্যাকাশ ৷ বিজ্ঞানীরা এই আলোক-কম্পনের নিয়মের 
সন্ধান ও আবিষ্কার করেছেন। কেন্দ্র ও কেন্দ্রের সন্নিহিত স্থানে এই সমস্ত নিয়মের 
ব্যতিক্রম ঘটতে দেখা যায় ৷ এই কেন্দ্র ও কেন্দ্ৰসন্নিহিত দেশকে তাই আধুনিক 
বিজ্ঞানীরা জড়বস্তরূপে অন্নমান করেছেন। অবস্থাবিশেষে ইহা ইলেকট্রন, প্রোটন 
বা জড়পরমাণুরূপে গণ্য হয়। মোট কথা, ইলেকট্রন বা প্রোটন কি, বা তাদের 
ভিতর কি ঘটনা ঘটছে ত| আমাদের পক্ষে জানা একেবারে অসম্ভব । 
নিউটনের মতে সৌরজগতে স্থর্য ছিলেন সম্রাটের মত এবং গ্রহীদি ছিল তার 
শামনের অধীন; আইনস্টাইনের জগংচিত্রে আমরা দেখতে পাই শাসন বা শক্তি 
গেছে উড়ে। বিশ্ব যেন একটি ব্যক্তিতন্ত্ রাজ্য । এই রাজ্যে কোন ছটফটানি, 
হুটোপাটি বা ছুটোছুটি নেই সবাই চলছে, গজেন্্রমনে, সবাই শমবিমুখ, 
'_ আয়াসের পথ চলে সবাই এড়িয়ে । এই রাজ্যে না আছে কোন রাজা বা কেন্দ্র 
বল (যেমন নিউটনের মহাকধ)। তথাপি তার শৃঙ্খল| রক্ষিত 
প্রত্যেকেই চলছে আপনা থেকেই নীতির আইন মেনে। 
আইনস্টাইনের মতে বিশ্বজ্গং হচ্ছে ঘটনার বা আলোকতরঙ্গের লীলা- 
খেল৷ ৷ এতে না আছে জড়, না আছে শক্তি বলে কোন সতা। বস্তু ও শক্তি 
মনে করি আমরা যাকে, তারা আসলে তা নয়। দৃশ্যমান জগ হচ্ছে মায়াময় 
কবির কথায় বল! যায়, “য| আছে তা নাই, আর থা নাই তা আছে।” এখানে 
বৈদান্তিক মায়াবাদের সঙ্গে বিজ্ঞানীদের মায়াবাদ যায় মিলে। 


হচ্ছে, কেননা 


শি 


হেতুবাদ ও নৈশ্চিত্যবাদ 


. মানুষ যখন ঠিক সভ্য হয়ে ওঠেনি, তখন সে মনে করত চারদিকে যে সব 
ঘটনা ঘটছে, কূর্য চন্দ্র গ্রহ নক্ষত্র, পাহাড় নদী হুদ সমুদ্র যা কিছু সে দেখতে 
পাচ্ছে, এ সব দেবদেবী বা দৈত্যদানবের খেয়ালের ফল। পবনদেবতা যখন যান 


"বেগে তখন বইতে থাকে বড় ; ইন্দ্র যখন রুষ্ট হয়ে ছুড়ে মারেন তার আমুধ 


তখন পড়ে বাজ ৷ স্থৰ্যদেবতা তার শখ মেটান রোজ রোজ রথে চেপে আকাশের 
এক প্রান্ত থেকে আর এক প্রান্তে ঘুরে বেড়িয়ে । চাদ চলেন রাতের বেলা তার 
কলঙ্কের বোঝা নিয়ে।  বিশ্বগৎস্ঘন্ধে মানুষের এই ধারণার ধুগ্নকে আমরা 
‘দেবযুগ’ বলতে পারি। 

পরবর্তীকালে সভ্যতার আলোতে বিচার ও বুদ্ধিবৃত্তির অনুশীলনের ফলে, 
এরূপ ছেলেভুলানো কথায় মানুষের মন আর সায় দিতে পারল না। তার 
অন্তরের নিগুঢ প্রেরণায় প্রুতির রহস্ত জানবার জন্য সে আরম্ভ করল সাধনা। 
মানুষের মনের একটি স্বাভাবিক ধৰ্ম হচ্ছে, সে বুঝতে চায় বা কিছু দেখে বা 
অনুভব করে, চায় তাদের কারণ নির্ণয় করতে । এই বোঝা তার হয় না, যতক্ষণ 
না সে বিবিধ জটিলতা ও বৈচিত্রের মধ্যে সহজ সরল এঁক্যের সন্ধান পায় । এই 
প্রক্যের সন্ধান করতে গিয়ে মানুষ প্রথমে রচনা করল তার ধৰ্ম ও দর্শন | তাই 
আমরা দেখতে পাই সকল সভ্য মানুষের ধৰ্মে ও দর্শনে জগবস্ষ্টির কর্তা ধাতা ও 
নিযন্তারপে এক বিধাতাপুরুষকে__ধিনি গড়ে দিয়েছেন এমন সব অমোঘ বিধান 
যার শাসনে সৃষ্টি চলছে নিরুপত্রবে শৃঙ্খলা বজায় রেখে। 

মানুষের মন যখন তর্ক-বিচার ও অনুমান-কল্পনা ছেড়ে পরীক্ষাও পর্য- 
বেক্ষণের্‌ দিকে ঝুঁকল, তখন শুরু হল বিজ্ঞানের চর্চা এবং বিজ্ঞানের যুগ ॥ এই 
সম্বন্ধে গোড়ায় বিশেষ করে বলা হয়েছে ৷ জড়বস্তর উপর পরীক্ষা করে বিজ্ঞান 
আবিষ্কার করল শক্তির। তাই গড়ে উঠল ব্লবিজ্ঞান। মানুষ তৈরি করল 

বিবিধ যন্ত্ৰপাতি যা লাগল তার দৈনন্দিন জীবনযাত্রার কাজে। নিউটন মহাকর্ষ 
বলের আবিষ্কার করে দেখালেন যে বিশ্বজগতের মূলেও রয়েছে সেই বলবিজ্ঞানের . 
' রীতিনীতি । তাই নিউটন ও তার পরবর্তী বিজ্ঞানীরা বিশ্বের যে স্বরূপ 
গড়েছেন তাকে “যান্ত্রিক স্বরূপ” বলা হয়েছে। এ মতে বিশ্বজগৎ হচ্ছে একটা 
পাকা কল ও যন্ত্র, কোথাও কোন খুত নেই এর নির্মাণ-কৌশলে বা! বস্তুসম্পদে ৷ 
এ চলে বলবিজ্ঞানের বিধান মেনে; এ সব বিধান পরীক্ষায় প্রমাণিত হয়েছে 
সত্য ব’লে। তাই এরা হ’ল প্রাকৃতিক বিধান, সুতরাং সনাতন এবং অলঙ্ঘনীয় ৷ 
একেই আগে বলা হয়েছে প্রাকৃতিক একান্গবতিতা (The Uniformity of 
Nature) বিশ্বজগত যখন. একটি স্থনিয্ন্ত্ৰিত যন্ত্র বা কল, তখন তার.বিভিন্ন 
ংশের মধ্যে এবং তার পর-পর অবস্থার মধ্যে যে একটা কার্যকারণ সম্বন্ধের স্থত্র 
রয়েছে তা নিতে হয় মেনে। কেউ যদি ঘড়ির কলকৌশল পরীক্ষা করে জেনে 
নেয়, দে বলতে পারে তার কোন্‌ চাকাটি ঘুরলে পর আর কোন্‌ চাকাটি ঘুরবে, 
এবং শেষের চাকাটি ঘুরলে তারপর আর কোন্‌ চাকাটি ঘুরবে। এভাবে পরিশেষে 
মিনিট ও ঘণ্টার কাটা কি করে ঘুরবে তাও সে জানতে পারবে প্রথম দৃষ্টিতে । 
অতএব বিশ্বলগতে যে সব ঘটনা এখন ঘটছে তার কারণ হচ্ছে অতীতের ঘটনা; 
এবং বর্তমানের ঘটনাও হচ্ছে ভবিষ্যতে যা ঘটবে তার কারণ | এইক্রপে নিকট 
অতীতের ঘটনা নির্ধারিত হয়েছে দূর অতীতের ঘটনা দিয়ে। এক কথায় বলা যায়, 
হষ্টির প্রাকালে যে সব অবস্থা বত'মান ছিল তারা এই অলঙ্ঘ্য নিয়মে জগতের 
সমস্ত ইতিহাস--অতীত, বর্তমান ও ভবিষ্যৎ__বেখেছে নির্ধারিত করে| এই 
নির্ধারিত পথ ছাড়া অন্য কোন পথে চলবার প্রক্ৃতিদ্েৰীর উপায় নেই । কোন্‌ 
সুদুর লক্্যাভিমুখে তিনি চলেছেন এই পথে, তা সব ঠিক করা রয়েছে গোড়া 
থেকেই। আজ যে পূণিমার চাদ আকাশে দেখা দিয়েছে তার কারণ পনের দিন 
পূর্বেকার অমাবস্তার অন্ধকার ; এ অমাবস্ার কারণ আবার তার প্রায় পনের 
দিন পূর্বের পুরিমার রাত পুনরায় এই অমাবস্তা, পূৰ্ণিমা ও অন্তান্য শুক্লা এবং 
ক্ষণ তিথির কারণ হচ্ছে পৃথিবীর চারদিকে চন্দ্রের নির্ধারিত গতি। সৃষ্টির 


) 

গোড়াতেই বেঁধে দেওয়া হয়েছিল চন্দ্রের এই গতি ৷ তার ফল দাড়িয়েছে, চন্দ্র 
যে কক্ষে ঘুরপাক খাচ্ছে, তা থেকে তার আর নিস্তার নেই। কবির ভাষায় 
বলতে গেলে “অস্তিত্বের চক্রতলে একবার বাধা প'লে আছে কি নিস্তার ৷” 
হালির ধূমকেতু দেখা গিয়েছিল ১৯১০ গ্রীন্টাব্দে। তার ৭৬ বছর আগেও একবার 
পৃথিবীর আকাশে তার উদয়ের বিবরণ লেখা আছে। এখন আমরা বলতে পারি, 
১৯৮৬ সালে যে উহা পুনরায় দেখা দেবে এই ভবিষ্বাদ্বাণীকে নির্ধারিত সত্য ব'লে 
গণ্য কর! যেতে পারে; হালির ধূমকেতুর জন্মপত্রিকার তা লেখা আছে। সংক্ষেপে 
বলা যায় জগতের ভূত, ভবিস্যৎ ও: বর্তমান স্থত্রে মণিগণাঃ ইব’ এক সনাতন 
শৃঙ্খলে রয়েছে গাঁথা | এই তত্বই বিজ্ঞানে হেতুবাদ ও নৈশ্চিত্যবাদরূপে পরিচিত । 
বিশ্বজগৎ যে একটি পাকা যন্ত্রের মত তা উনবিংশ শতাব্দীর বিজ্ঞানীরা মেনে 
নিয়েছিলেন | বিজ্ঞানে হেতুবাদ ও নৈশ্চিত্যবাদের প্রচার হয় তার ফলে ৷ 

এই পাকা বিশ্বযন্ত্ৰটি নিবিবাদে ও নিরাপদে চলতে থাকবে যদি কোন 
বাইরের ব| ভিতরকার প্রভাব তার চলার পথে বাধা না দেয়। বিশ্বের সমস্ত 
জড়বন্ত ও শক্তি নিয়ে যখন বিশ্বস্ত সষ্টি হয়েছে, তখন তাকে বে-কল করে 
দিতে পারে একমাত্র কোন স্বাধীন ইচ্ছাশক্তি (ree wi!) | 

বৈজ্ঞানিক যন্ত্রপাতির যতই উন্নতি হতে লাগল, যতই শক্তিশালী ও যথা- 
সম্ভব নির্দোষ যন্ত্রের উদ্ভাবন হ'ল, ততই বিজ্ঞানীরা এমন সব তথ্যের আবিষ্কার 
করতে লাগলেন যাতে প্রকৃতির একানুবতিতার নীতি এবং হেতুবাদ ও 
নৈশ্চিত্যবাদের ভিত্তি গেল শিথিল হয়ে ৷ বিংশ শতাব্দীর বিজ্ঞান গড়ে উঠছে 
এই সব তথ্যের উপর এই নূতন বিজ্ঞানের কথা পূর্বের অধ্যায়গুলিতে বিশেষ 
করে আলোচনা করা হয়েছে । 

ইলেকট্রটনের গতিবিধি পরীক্ষা করতে গিয়ে হাইদেনবার্গ প্রমুখ বিজ্ঞানীরা! 
দেখতে পেলেন ইলেকট্রনের অবস্থান বা ভর বেগ সঠিক করে কোন যন্ত্রের 
সাহায্যে নির্ণয় করা অসম্ভব অন্য দিকে যদি ইলেকট্রনকে তবঙ্গসংঘক্কপে কল্পনা 
করা হয় তা হলেও এই অনৈশ্চিত্য দেখা দেয়। কণিকা হিসাবে ইলেক্ট্রনের 


ঢু 

যে অনৈশ্চিত্য আমরা লক্ষ্য করি, তার কারণ আমরা যে সব উপায় প্রয়োগ 
কারে ইলেকট্রনের স্থিতি বা গতিবিধির নির্ণয় করি, তাতে তার স্বকীয় স্থিতি 
বা গতি যায় বদলে। জানবার চেষ্টাতেই যদি জ্ঞেয়বস্তুর অবস্থা যায় বদলে, তবে 
বা জানতে পারা যাবে তা তার আদিমস্বরূপ হবে না। কিন্তু তরল্লাকারে 
ইলেকট্ৰনের নিজেরই কোন নৈশ্চিত্য নেই। তাই তরঙ্গবাদে ইলেকট্রনকে 
দেখানো হয় একটা ঝাপসা মেঘের টুকরোর মত । এই মেঘের ভিতর ইলেকট্রন 
খর বেড়ায় আলোর বেগে, কখন বে ঠিক কোন্‌ জায়গায় তাকে পাওয়া যাবে 
তা সঠিক বলা অসম্ভব । তবে জানা গিয়েছে যে মেঘের কেন্দ্ৰস্থল থেকে যতই: 
দূরে যাওয়া যায়, ইলেকট্রনের দেখা পাওয়ার সম্ভাবনাও ততই কমে আসে। 
৪নং চিত্রে একটি হাইডোজেনের পরমাণুর মধ্যে মেঘরূপী ইলেকট্রনের স্বরূপ 
দেখানো হয়েছে। প্রক্কৃতির রাজ্যে এই অনৈশ্চিত্যের আরও কয়েকটি দৃষ্টান্তের 
এখানে উল্লেখ করা যেতে পারে । 

আমরা পূর্বে দেখেছি তেজরশ্মি সময়- 
বিশেষে আপন চেহারা বদলে চলতে পারে 
কখনো! ঢেউ তুলে, কখনো বা ফোটন সেজে | 
এই ফোটনরূপী আলোক-কণিকা জলের পৃষ্ঠ 
হতে প্রতিফলিত হয় এবং জলের অভ্যন্তরেও 
প্রবেশ করতে পারে । আলোর এই প্রতিফলন 
ও প্রতিনরণ একটি সাধারণ ঘটন|। জলের 

চিত্র ৪- মেঘরাপী ইলেক্ট্রন উপর আলো .পড়লে আমরা দেখি খানিকটা 
'আলে| ছিটকে ফিরে আসছে এবং খানিকটা যাচ্ছে জলের ভিতর | কিন্তু একটি- 
মাত্র ফোটন যদি এসে জলের উপর পড়ে, তখন প্রতিফলিত হয়ে তা' ফিরে 
আসবে, না জলে প্রবেশ করবে, এ কথা নিশ্চিত করে কেউ বলতে পারবে না । 
কোন্‌ পথে যে সে চলবে তা হয়ত তার নিজেরই জানা নেই ৷ কারণ, উভয় পথই 
তার পক্ষে সমান দরের । 

পূৰ্বে বলা. হয়েছে যে ইউরেনিয়াম ও রেডিয়াম ধাতুর পরমাণুমমূহ অনবরত 
"আপন| হতে ভেঙে যাচ্ছে । পরীক্ষায় দেখা যায় যে প্রতি মিনিটে হাজারকরা 
এক নির্দিষ্ট হারে এই জাতীয় পরমাণু ভাঙতে থাকে । ভাউবার এই নিদিষ্ট 
হারের কোন ব্যতিক্রম কখনো দেখা যায় না | যথাসম্ভব প্রবল তাপ, চাপ, 
আলো, বিদ্যুৎ ও অন্যান্য সকল প্রকার শক্তির প্রয়োগ করেও বিজ্ঞানীরা সামান্য 
_ পরিমাঁণেও এর হ্রাসবৃদ্ধি ঘটাতে পারেন নি। যদি এখন দেখা যায় যে কোন 
এক টুকরো রেডিযাম-ঘটিত পদার্থে এক লক্ষ রেডিয়াম-পরমাণু রয়েছে, তবে এক 
বছর পরে পুনরায় পরীক্ষা করলে 'দেখা যাবে যে তার মধ্যে দশটি পরমাণু গেছে 
ভেঙে। কিন্ত ঠিক কোন্‌ দশটি যে ভাঙবে, অর্থাৎ যদি সকল পরমাণুগুলিকে 
টিকিট মেরে নম্বর দিয়ে রাখা যায়, তবে ঠিক কোন্‌ কোন্‌ নম্বরের পরমাণু, 
ভাঙবে, তা কোন বিজ্ঞানী বলতে পারবে না। শহরে মোটর চাপা পড়ে লোক- 
সংখ্যার বাৰ্ষিক মৃত্যুর হার মোটামুটি বলা যেতে পারে। কিন্তু ঠিক কোন্‌ 
কোন, অভাগার পশ্চাতে মহাকালের দূত ঘুরে বেড়াচ্ছে, তা যেমন কেউ বলতে 
পারে নাঁ_এও অনেকটা সেইরকম | মোটর-দুর্ঘটনায় যে মারা যায়, সেও যেমন 
তার আশুমৃত্যুর আশঙ্কা করতে পারে না, যে পরমাণুটি ভাঙবে সেও তার আসন্ন 
বিপদের খবর হয়ত কিডুই জানতে পারে না। এই প্রকারের অনৈশ্চিত্যের 
জন্য আমাদের বুদ্ধিবৃত্তির সংকীৰ্ণতা বা আমাদের উদ্ভাবিত যন্ত্রের অসম্ূর্ণতাকে 
দায়ী করা যায় না। এ হচ্ছে প্রকৃতির একটি বিশিষ্ট ধর্ম। যদি কোন সংগত 
কারণ থাকে তা আমরা কোন কালেই জানতে পারব না। . সমগ্টিগতভাবে 
রেডিয়াম ধাতুর বিশ্লেষণে বা তেজরশ্মির প্রতিফলন ও প্রতিসরণে আমরা যে 
»নৈশ্চিত্য বা গড়ের নিয়ম (Law 01 average) দেখতে পাই, ব্যষ্টিগতভাবে 
কোন নিৰ্দিষ্ট অণু, পরমাণু বা ফোটনের বেলায় মোটেই তা খাটে না। 
উনবিংশ শতকের বিজ্ঞানীদের এই পাকা বিশ্বযন্ত্রটির মধ্যে বিংশ শতাব্দীৰ 
বিজ্ঞানীরা বের করেছেন অনেক ত্রুটি ও অনম্পূর্ণতা। মোটের উপর তাদের 
সিদ্ধান্ত হয়েছে বিশ্বলগতটা আসলে একটা যন্ত্র বা মেশিন নয়। এই সব ত্রটি 


৫৪ বিজ্ঞান ও বিশ্বজগত 


বা অসম্পূর্ণতা ধরা পড়েছে শুধু সুস্মমতম পরমাখুলোকের ভিতর এবং অতিকায় 
নক্ষত্রগতে । আমাদের সাধারণ ব্যবহারিক জগতটা মোটের উপর যন্ত্রের 
মতনই চলে এবং এই জগতে যা কিছু ঘটছে তা সবই রয়েছে কার্ধকাঁরণস্থত্রে 
গাথা ৷ এতে অনিশ্চিতের আশঙ্কা বা অদ্ভুতের বিশেষ কোন স্থান নেই । 


উপসংহার 


বিশ্বজগতের অন্তিম স্বরূপ ব| বাস্তবের রূপ সম্বন্ধে আধুনিক বিজ্ঞান যে 
সিদ্ধান্তে এসেছে তার আলোচনা করা গেল। আমরা দেখেছি. আমাদের 
ব্যবহারিক জগতের জড় ও শক্তি তাদের স্বাতন্ত্য ও স্বরূপ হারায় সুন্মজগতের 
পরমাণু ও অতিপরমাণু লোকে। সেখানে তারা দেখা দেয় একই সত্তার রূপান্তর 
হিসাবে ৷ উভয়ে মিলে যায় এক তেজরশ্মির কম্পনের মধ্যে । অন্য দিকে আমাদের 
ব্যবহারিক জগতের দেশ এবং কাল, যাদের ভূমিকায় জড় এবং শক্তি মিলে বিবিধ 
ঘটনা রচনা করছে, তাদেরও যায় স্বাতন্ত্য হারিয়ে বিশাল নক্ষত্রলোকে ৷ এই 
বিরাট জগতে দেশ এবং কাল যায় জুড়ে এক দেশ-কীলের পরিব্যাপ্তিতে। 
এতেই সব বিশ্বঘটনা ঘটছে শুধু তেজের কম্পনে । জড় এবং শক্তি বলে সকল 
সত্তার নিদর্শন এখানে গেছে ঘুচে । এই কুস্ম এবং বিশাল জগৎ রয়েছে আমাদের 
ইন্দরিয়া্গভূতির সীমা ছাড়িয়ে | যে সব ঘটনা এই সব জগতে ঘটছে তায় খবর 
পাই আমরা শুধু আমাদের যন্ত্রের সহযোগে । তা থেকে বুদ্ধি বিচার ও কল্পনার 
সাহায্যে বিজ্ঞানীরা গড়ে তুলেছেন এই বিশ্বের অন্তিম স্বরূপ বা বাস্তবের রূপ ৷ 
জড় ও শক্তি নিয়ে বহির্জগতের বে রূপ আমর! দেখতে পাই ত| হচ্ছে বিশ্বের স্থল - 
স্বরূপ |. এই স্থূল জড়বিশ্বকে তাই বল! হয়ে থাকে মায়াময়। কারণ তা লুকিয়ে. 
রেখেছে জড়ের ও শক্তির বহিরাবরণ দিয়ে বিশ্বের মূল স্বরূপ বা বাস্তবকে ৷ 
ব্যবহারিক জগতের ঘটনায় আমরা দেখতে পাই কার্ষকারণের অচ্ছেদ্য সন্বন্ধ 
এবং নৈশ্চিত্যের অবিচলিত শাসন। বৃহৎ ও লুষ্মজগতের পরীক্ষায় আবার 


উপসংহার ৫৫ 


এদের ব্যতিক্রম দেখা যায়। কলে আধুনিক বিজ্ঞানের মতে এই বিশ্বব্যাবতনে 
অনৈশ্চিত্যের লক্ষণ আছে পরিস্ফুট হয়ে । 
বিজ্ঞানকে আর জড়বাদী বলা চলে না। এরূপ দুনাম যদি কখনো কেউ 
বটাতে চান, তবে তার বিরুদ্ধে. আধুনিক বিজ্ঞানীরা হ্যার়ত মানহানির দাবি 
_ করতে পারেন ৷ উনবিংশ শতাব্দীর অবসানের সঙ্গে সঙ্গে বলবিজ্ঞানের নিয়মে 
নিয়ন্ত্ৰিত, সুনিশ্চিত যান্ত্রিক বিশ্বের ধারণা গেছে লুপ্ত হরে | গতিবিজ্ঞানের 
নিয়মের তাড়ায় ছোট ছোট জড়াণুর দল মহাকাশে ছুটোছুটি ক'রে মানুষের মনে 
জাগিয়ে তোলে আশা-আতঙ্ক, হৰ্ষ-বিষাদ; পুষ্পে সুষমা, স্ুধান্ডে শোভা, তুষার- 
ধবল হিমালয়ে মহিমা, সমুদ্রে উন্মুক্ততা, বিজ্ঞানীর মনে স্থষ্টিতত্ব ও আপেক্ষিক- 
বাদের ধারণা, প্রেমিকের হৃদয়ে অনুরাগ ও সাধকের মনে ঈশ্বরান্ভৃতি__এরূপ 
ব্যাখ্যা এখন বিজ্ঞানী অবিজ্ঞানী কোন সমাজে চলে না। চিনির পরমাণুগুলির 
সংস্থিতি বদলে গেলে ওদের মিষ্টত্বের লোপ ঘটে | তাতে সুরার অথুর হয় 
স্যট্টি__যার ধর্ম হচ্ছে মাদকতা । সেরূপ জীবদেহে পরমাণু সমাবেশের ব্যতিক্রমে 
যে চিদ্ধর্মী অণুরও সৃষ্টি হতে পারে, এরূপ কথাও কোন কোন জীববিজ্ঞানীরা 
‘বলে থাকেন। কিন্তু তারা এ অবধি এরূপে কোন জীবাণুর স্থষ্টি করতে পারেন 
নি। বলা বাহুল্য, অণুপরমাণুর গতির সঙ্গে আমাদের 'বিবিধ অন্ুভূতির 


যে ঘনিষ্ঠ সম্বন্ধ রয়েছে, তা অস্বীকার করবার উপায় নেই । তবে যে সেই ‘'*' 


সদ্বন্ধের মূলে রঁয়েছে একমাত্র রসায়নের এবং বল ও গতিবিজ্ঞানের নিয়ম__ 
এ কথা আধুনিক বিজ্ঞান স্বীকার করতে রাজি নয়। কয়েক প্রকার পরমাণুর 
সমাবেশে সংখ্যাতীত বিভিন্নধৰ্মী জড়াণুর সৃষ্টি ও তাদের নামগুণকীর্তন, 
কিংবা বুদ্ধিকৌশলে উদ্ভাবিত নানাবিধ যন্ত্ৰযোগে শক্তির উৎপাদন ও তার 
সাধনা বিজ্ঞানের চরম লক্ষ্য ও পরিণতি রূপে গণ্য করা যেতে পারে ন| | 
বিজ্ঞানীরা তাই শুধু মৃতিপূজারী নয়। এই দৃষ্তমান: বহির্জগতের মূলে বা তাকে 
অধিকার করে যে সদ্বস্ত রয়েছে, যাকে পারমীথিক সত্য বল! যেতে পারে, তার 
অন্বেষণই হচ্ছে বিজ্ঞানের প্রধান লক্ষ্য তারই স্বরূপ জানবার আকাজ্ক| রয়েছে. . 


৫৬... বিজ্ঞান ও বিশ্বজগং 


বিজ্ঞানের সর্ববিধ প্রচেষ্টার মূলে। এ অন্বেষণ হয়ত কখনও শেষ হবে না, এ 
আকাজ্কা হয়ত ছুরাকাজ্ঞা, এ লক্ষ্য হয়ত অনধিগম্য ; তথাপি এতেই বিজ্ঞানের 
প্রকাশ, উৎকর্ষ, গতি ও পরিণতি? 

বিজ্ঞানের বিশ্ববর্ণনায় আমরা প্রাণ, মন ও চেতনার কোন স্থান দেখতে 
পাই না। বিশ্ববৈচিত্ের মব্যে বিজ্ঞান যে এঁক্যের সন্ধান পেয়েছে তা হল এক 
সর্বব্যাপী তেজরশ্মির কম্পন। এর মধ্যে হয়ে গেছে জড় ও শক্তির একাকার ৷ 
তেজরশ্মির এই চঞ্চলতার অন্তরালে প্রাণ-মনের যবনিকায় চেতনার শুদ্ধ, বুদ্ধ, 
মু, প্রশান্ত মহাজ্যোতির প্রকাশ যে ঢাকা পড়েনি এ কথ! বিজ্ঞানীরা বলতে 
পারে না। কারণ তা আমাদের ইন্দ্ৰিয় ও যন্ত্ৰান্নভূতির সীমার পরপারে, 
বুদ্ধিবিচারের অতীতে এবং অনুমান-কল্পনার বাইবে জড়, শক্তি, দেশ 


কাল সবই হয়ত এর মধ্যে পেয়েছে লয়। তাই আমাদের শাস্ত্ৰ একে বলেছে-__ 
অবাঙযনসোগোচরঃ । : 


ভ্রীপ্রমথনাথ সেনগুপ্ত 
পৃৰীপৱরিচয় - 
দ্বিতীয় সংস্করণ 
শ্রীরখীন্দ্রনাথ ঠাকুর 
প্রাণতত্ব 
দ্বিতীয় সংগ্করণ 
শ্রীপশুপতি ভট্টাচাৰ্য 
আহার ও আহার্ষ 
দ্বিতীয় সংস্করণ 
শ্রীনিত্যানন্দবিনোৌদ গোস্বামী 
বাংলা সাহিত্যের কথা 
দ্বিতীয় সংস্করণ 
ক্রীঞ্রীকুমার বন্দ্যোপাধ্যায় 
বাংলা উপন্যাস 
জ্রীউমেশচন্দ্র ভট্টাচাৰ্য 
ভারত-দর্শনসার 
রঃ নবপ্রকাশিত 
শ্রীচারুচন্্র ভট্টাচাৰ্য 
ব্যাধির পরাজয় 
নবপ্রকাশিত 

